
I. 

INDLEDNING 

I  Begyndelsen  af  sine  »Minder«  taler  Geijer  straks  om 
Barndommen  paa  en  Maade,  der  er  betegnende  for 
ham,  og  anslaar  Strenge,  der  stadig  klinger  igen  i  hans 
Livs  Tale  og  Skrift,  Han  fortæller  om  et  sidste  Besøg 
ved  en  Vens  Dødsleje,  hvorfra  han  lige  er  kommen.  Her 
har  han  ret  set  Sorgen  som  »Livets  Formørkelse«,  Mørket, 
som  Mennesker  med  Aarene  stadig  maa  dybere  ind  i, 
»hver  med  sin  lille  Lygte«  for  at  finde  frem.  Man  ser 
de  smaa  Lys  glimte  og  flakke  gennem  Natten  —  til  de 
slukkes.  Saa  er  kun  eet  tilbage:  at  se  op  til  Himmelens 
Stjerner.  Man  kan  lære  at  sørge,  vænne  sig  til  Sorgen. 
Ungdommen  kan  kæmpe  sig  igennem  den.  »Men  længere 
ned  paa  Livets  Bane,  eller  rettere  —  da  vi  har  begyndt 
med  Graven  —  højere  op  naar  ingen  Sorg,  undtagen 
som  legemlig  Smerte.  Det  er  Barndommens  solbe- 
skinnede Top.  Der  slaar  Sorgen  forgæves  sine  sorte 
Vinger,  kaster  ingen  Skygge  .  .  .  .  Hellige  Barndom! 
At  Trang,  Svaghed,  dyb  Hjælpeløshed  skal  vise  sig  i  en 
saa  guddommelig  Skikkelse,  det  er  den  himmelske  Kær- 
ligheds Mysterium  paa  Jorden.  Der  findes  Helligdomme 
paa  Jorden,  hvor  ingen  vover  andet  end  at  velsigne.  En 
saadan   findes  ved  en   Moders  kyske  Bryst«. 

For  Geijer,  vel  den  største  af  Sverrigs  aandelige  Stor- 
mænd, stod  det  altid  klart,  at  Livet  i  Barndomshjemmet 
havde  været  afgørende  for  ham.  Han  vandrede  til  sin 
sidste  Stund  i  Lyset  fra  sin  Barndoms  straalende  Verden. 
Som  Træets  Vækst  beror  paa   Roden,   siger  han,   og  Him- 

melens  Dug,  Solens  Straaler  ikke  hjælper  Toppen,  hvis 
de  nærende  Safter  ikke  stiger  op  til  den  nedefra,  saa- 
ledes  maa  Mennesket  leve  af  sin  Barndora.  Og  saaledes 
beror  ogsaa  i  Samfundet  det  meste  paa  dets  Rødder,  paa 
Huslivet,   Hjemmene. 

Han,  Historikeren,  Filosoffen,  Politikeren,  for  hvem 
snart  sagt  intet  i  Videnskab,  Kunst  og  Poesi  var  fremmed, 
var  saa  barnlig  primitiv  i  sin  Livsfølelse  og  sin  Livsfor- 
staaelse,  at  han  som  gammel  Mand  kunde  føle  Livets 
Glæde  og  fryde  sig  over  Naturens  Skønhed  med  samme 
Kraft  og  med  lige  saa  friske,  aabne  Sanser,  som  da  han 
var  Barn  hjemme  i  Vårmland.  Efler  et  langt  Livs  Ar- 
bejde i  Tænkning  og  Studium  finder  han  endnu  Livets 
Skønhed  og  Lykke  i  Tilværelsens  mest  oprindelige  og 
elementære  Forhold.  I  en  Artikel  fra  1838  siger  han: 
»Hvad  er  almindeligere  end  Lyset,  end  Vandet,  end  alle 
Naturens  simple  og  alligevel  kosteligste  Gaver.  Der  ligger 
i  det  simpleste,  almindeligste,  mest  hverdagsagtige.  Gud 
ske  Lov,  en  Rigdom  af  gemt,  ofte  glemt  Herlighed,  som 
—  Gud  være  atter  i  Evighed  priset  —  er  uudtømmelig.« 
I  et  Brev  til  Forfatterinden  Fredrika  Bremer  skriver  han : 
»Gud  ske  Tak  for  de  simpleste  af  Himmelens  og  Jordens 
Gaver,  det  kvægende  Lys,  den  rene  Luft,  det  friske  Vand. 
Kommer  dertil  Sundhed,  dagligt  Brød,  og  den  reneste  af 
al  Varme:  himmelsk  Velvilje  i  Menneskebryst,  saa  ser 
jeg  ikke,  hvorfor  Livet  ikke  skulde  være  en  Lykke.« 

Allerdybest  klinger  Geijers  Livsglæde  i  det  skønne 
lille  Digt   ^  Hvad  jag  ålskar«-: 

Gronskande  jord,  min  hålsning  tag! 
Blånande  haf,  dig  iilskar  jag! 
Lifvande  Ijiis  i   djup  ocli   liojd, 
lummelska  sol!  du  ar  min  frojd.  — 
Men  mer  an  jordens  skonsta  krans, 
och  mer  an  sjålfva  solens  glans, 
ålskar  jag,  iilskar  jag  — 
himmeiska  Ijusets  grj'ende  trost, 
i  ett  båfvande  månniskobrost. 

Geijers  lyse  Livssyn  og  hans  Optimisme  som  Forsker 
beror  helt  paa,    at  han  bevarede  Barnet  i  sig.     Han  fast- 


holdt  altid  Forbindelsen  med  sin  Barndoms  Tilskyndelser 
og  Indtryk  fra  Forældrehjemmet  i  Vårmland.  Derfra 
stammer  hans  dybe  og  trygge  Overbevisning  om  Betyd- 
ningen af  Barnets  Liv  i  Hjemmet  mellem  Forældre  og 
Søskende,  det  grundlæggende  Forhold,  som  ethvert  Sam- 
fund maa  bygge  paa,  og  ud  fra  hvilket  han  vil  forstaa 
Samfundslivet  og  Historien.  Og  i  hans  dybe  Ærefrygt 
for  Forældrene  og  Tilliden  til  deres  uforanderlige  Kær- 
lighed finder  vi  Grundtrækket  i  hans  Gudsforhold. 

Denne  dybsindige  og  lærde  Forsker,  denne  hjerte- 
varme og  barnlige  Mand  —  »Manden  med  den  stærke 
Sjæl  og  det  omme  Hjerte,«  som  Amalia  v.  Helvig  kalder 
ham  —  paa  eengang  stolt  og  j'dmyg,  ydmyg  i  sit  Guds- 
forhold og  i  sin  Ærbødighed  for  Historien,  denne  yng- 
lingefriske »Ungdomsnar  med  graanende  Haar,«  som  han 
i  de  ældre  Aar  selv  kalder  sig,  naar  allerede  ved  sine 
Egenskaber  som  Menneske  højere  end  de  fleste,  og  selv 
den,  der  ikke  gaar  til  Bunds  i  hans  filosofiske  og  histo- 
riske Skrifter,  vil  ved  at  siedes  til  Møde  med  ham  i  hans 
Poesi  og  ved  at  se  ham,  som  han  var  i  sit  Liv  og  sit 
Forhold  til  Tid  og  Omgivelser,  modtage  Indtryk  af  det 
menneskelige  i  dets  højeste  Udvikling. 

Vårmland,  »det  svenskeste  af  de  svenske  Landskaber,« 
har  foruden  Geijer  fostret  flere  andre  af  Sveriges  store, 
af  Digtere:  Tegner,  Selma  Lagerlof  og  Gustaf  Froding,  og 
saa  endda  Fredrik  Dahlgren  (»Fredrek  på  Rannsått«,  PYo- 
dings  Forgænger  i  vårmlandsk  Almueskildring),  desuden 
Skibsskruens  Opfinder,  John  Eriksson  og  Historikeren 
Anders  Fryxell. 

Især  i  Selma  Lagerlofs  og  Frodings  Digtning  ligger 
Landet  lyslevende  for  os,  i  Vinterdragt  og  i  Sommerpragt 
og  med  sin  Menneskeverden  af  travle  Grubearbejdere, 
rige  Brukspatroner,  gamle  Officerer,  Bønder  og  Præster, 
med  den  travle  Flid  i  Skovene,  ved  Malmgruberne  og 
Smeltehytterne,  ved  Elvene  og  paa  Gaardene;  vi  ser  og 
hører  Livsglæden  flomme  højt,  ved  Almuens  Midsommers- 
dans  i  det  fri  og  ved  Vinterens  Kanefarter  og  Ballerne 
paa  Herregaardene. 

Gennem  Selma  Lagerlofs  Digtning  er  i  vor  Tid  en- 
hver læsende  bleven  fortrolig  med  de  væsentlige  Træk  i 
Varmlands  Natur.  Men  Landets  Skønhed,  Sjælen  i  Land- 
skabet, lever  ogsaa  i  Geijers  Poesi,  ikke  udført  i  længere 
Skildringer  eller  større  Billeder  —  sligt  var  slet  ikke 
Geijers  Sag  —  men  som  Understrøm,  som  stemnings- 
førende  Træk.  Overalt  hvor  Geijer  skal  til  Bunds  i  Sve- 
riges Natur,  lytte  til  dens  Røsler,  føle  sin  Samhørighed 
dermed,  kommer  Barndomsindtrykkene  fra  Varmland  frem. 
»Den  lille  kolargossen«   er  da  ogsaa  en  Vårmlanning. 

Vårmland,  hvor  »Jernet  først  brød  Bygd«,  er  et  fat- 
tigt Land,  hvis  Rigdom  er  dets  Skove  og  dets  Jern,  to 
Ting,  som  fremkalder  og  ægger  Energi  og  Erhvervsflid 
og  skaber  et  ejendommeligt  Arbejdsliv  i  Skovene  og  ved 
Gruberne. 

Bland  forsars  dån,  vid  hamrarnas  takt, 
i  lågande  masugn,  i  grufvornas  scliakt, 
dar  vaxa  mest  Vårmelands  skordar  — 

synger  Geijer  i  en   Sang  om  sit   Hjemland. 

Mellem  de  mørke  Skove  og  de  her  og  der  aabne,  lyse 
Lider,  hvor  der  ogsaa  findes  Lovskov,  snor  sig  Søer  i 
Hundredvis,  snart  lange  og  smalle,  som  brede  Elve,  snart 
store  og  anselige  med  skovbegroede  Næs  og  Odder,  og 
mange  Elve  skynder  sig  ned  gennem  Landet.  Et  mørkt 
og  vildt  Land,  et  yndefuldt  og  smilende  Land,  rigt  i  sin 
Afveksling,  vidunderligt  og  uendeligt,  et  Modsætningernes 
Land,  hvis  Strenghed  og  Fattigdom  kan  lokke  Taarernc 
frem  hos  dets  Børn,  fordi  dets  vidunderlige  Skønhed  faar 
dem  til  at  kræve  Skønhed  af  Livet  I  »Gosta  Berlings 
Saga«  lader  Selma  Lagerlof  Patron  Julius  udbryde:  »Ve 
mig,  ve  os  alle  Vårmlands  Børn!  Skønhed,  Skønhed  og 
intet  andet  fordre  vi  af  Livet.  Vi,  Børn  af  Forsagelsen, 
af  Alvoren,  af  Fattigdommen,  løfte  vore  Hænder  i  en 
eneste  lang  Bøn  og  begære  delte  eneste  Gode:  Skonhed!« 
»Det   er    en   Natur,«    siger    en    anden  Vårmlanning,    »som 


forsars    dån     Fossers     Larm.     lågande     kiende.     masugn 
Smelteovn,     skordar  Afgrøde. 

lokker  til  Dromme  og  Alvor,  men  ogsaa,  ligesom  de 
rauntre  sraaa  Fosser,  der  her  og  der  afbryder  Elvenes 
rolige  Løb,  giver  Folkekarakteren  et  Drag  af  Kaadhed, 
giver  Ungersvenden  Fiolbuen  i  Haand  og  lader  Lyden  af 
Polska  og  glade  Viser  vække  Højdedragenes  slumrende 
Ekko«. 

Af  Livet  i  Vårmland  i  1820erne  har  Selma  Lagerlof  i 
»Gosta  Berlings  Sagat  givet  en  betagende  Skildring  paa 
sin  Maade.  Hvad  hun  i  sin  Barndom  hørte,  fik  mytiske 
Dimensioner,  Viirmland  blev  det  vidunderlige  Eventyrenes 
og  Romantikens  Land.  I  Slutningen  af  Bogen  lader  hun 
Lille  Ruster  fortælle  om  sine  Oplevelser  i  Tyskland  1813, 
da  han  var  Trommeslager  ved  den  svenske  Hær.  Men 
det  bliver. helt  fantastiske  Eventyr  —  Menneskene  var  saa 
høje  som  Kirketaarne,  Svalerne  var  som  Ørne,  og  Bierne 
som  Gæs.  »Naa,  men  Bikuberne  da?«  »De  var  som  vore 
almindelige  Bikuber.«  "Hvordan  kom  Bierne  saa  ind  i 
dem  da?«  »Ja,  det  maatte  blive  deres  Sag,«  sagde  Lille 
Ruster.  —  »Kære  Læser,«  slutter  Selma  Lagerlof  sin  Bog, 
»maa  jeg  ikke  sige  det  samme?  Her  har  nu  Fantasiens 
Jættebier  sværmet  omkring  os  i  Aar  og  Dag,  men  hvor- 
dan de  skal  komme  ind  i  Virkelighedens  Kube,  ja  det 
bliver  sandelig  deres  Sag«. 

Allerede  da  Selma  Lagerlof  som  lille  sad  og  lyttede 
til  de  gamles  Fortælling,  havde  Sagnets  forskønnende  og 
forstørrende  Glans  lagt  sig  over  det  altsammen.  »Ofte 
maatte  vi  unge  saare  undres  ved  de  gamles  Beretninger. 
—  Var  der  da  Bal  hver  Dag,  saa  længe  som  eders  straa- 
lende  Ungdom  varede?  spurgte  vi  dem.  —  Var  Livet  da 
et  eneste  langt  Eventyr?  —  Da  rystede  de  gamle  paa 
deres  ærværdige  Hoveder  og  gav  sig  til  at  fortælle  om 
Spinderokkens  Snurren  og  Væverstolens  Raslen,  om  Køk- 
kensysler, om  Plejlers  Slag  og  Øksens  Gang  i  Skoven; 
men  det  varede  ikke  længe,  før  de  atter  var  inde  paa 
den  gamle  Vej.  Da  kørte  Slæderne  op  for  Trappen,  da 
ilede  Hestene  bort  gennem  mørke  Skove  med  de  glade 
unge  Mennesker,  da  hvirvlede  Dansen,  og  Fiolstrengene 
sprang.  Med  Larm  og  Bragen  bruste  Eventyrenes  vilde 
Jagt   rundt   om   Løvens    lange  Sø.      Langvejs    hørtes    den. 

Skoven  veg  og  faldt,  alle  Ødelæggelsens  Magter  slap  løs: 
Skovbrand  flammede,  Fossen  hærgede,  Vilddyrene  strej- 
fede hungrige  omkring  Gaardene.  Under  de  ottefodede 
Hestes  Hove  trampedes  al  stille  Lykke  til  Støv.  Hvor 
Jagten  bruste  forbi,  der  luede  Mændenes  Hjerter  op  i 
Vildskab,  og  Kvinderne  raaatte  i  bleg  Forfærdelse  fly  fra 
deres   Hjem « 

I  sine  »Minder«  har  Geijer  fortalt  om  sin  Barndom 
og  Ungdom  i  Vårmland  i  Slutningen  af  1700erne.  Der 
har  vi  Virkeligheden  i  klart  Dagslys.  Men  de  korte, 
levende  Træk  af  Natur  og  Menneskeliv,  han  her  —  i  sin 
knappe  Stil  —  giver  os,  føjer  sig  sammen  til  et  Billede, 
der  viser  os  Selma  Lagerlofs  og  Gosta  Berlings  Land  paa 
en  anden   Maade. 

»Min  Hjemstavn  har  den  lykkelige  Ejendommelighed 
for  en  stor  Del  endnu  stadig  at  være  et  nyt  Land.  Man 
skulde  ikke  tro,  at  det  var  saa  længe  siden  Olaf  Tråtålja 
der  først  satte  Øksen  til  Skovens  Rødder.  Den  gaar  der 
den  Dag  i  Dag.  Landet  hører  til  den  norrlandske  Natur. 
Man  ser  dens  Grundtegning  af  Vand  og  Bjærge;  lang- 
strakte Vanddrag  og  Dale,  hvorfra  mindre  Sidegrene  taber 
sig  ind  mellem  Bjergene;  Skov  alt  imellem;  langs  hver 
større  Aabred  eller  Søbred  Bygd;  i  Skovene  mange  spredte 
Søer,  Huse,  Sætere,  afsides  Fiskepladser,  Rydninger,  Kul- 
miler, grønne  Stier,  som  viser  Bøndernes  Vinterveje.  I 
største  Delen  af  Landet  har  først  Jernet  brudt  Bygd. 
Hammerværker  larmer  i  de  større  og  mindre  Vandløb. 
Der  hvor  jeg  er  født,  var  der  ved  en  lille  Aa,  som  fra 
en  Skovsø  falder  i  Klarelven,  tre  Jernværker  paa  en  Fjer- 
dingvej. Det  var  et  friskt  Liv  om  Vinteren.  Jernbrug  og 
nordisk  Vinter  høre  sammen.  Det  er  deres  skønneste 
Aarstid.  Midt  i  Sommertiden  gør  Vulkans  Sønner,  pustende 
ved  Essen,  en  bedrøvelig  Figur.  Men  om  Vinteren  frem- 
byder de  og  deres  Omgivelser  et  Billede  af  det  haardeste 
Arbejdes  Munterhed.  Denne  Ild,  der  flammer  op  af  den 
dybe  Sne;  Vandet,  der  bryder  frem  under  Hvælvinger  og 
Piller  af  Is;   de  tunge,  vidt  genlydende  Hammerslag,  som 


Vulkans  Sonner  Smede,  Jernbanearbejdere. 

i  en  Natur,  der  er  frossen  til  Hvile,  viser,  at  Mennesket 
er  vaagent;  Senekraft  og  Sved  i  F"rost  og  Snedriver;  Kul- 
og  Raajernskørere  i  lange  Rækker,  med  Rimfrost  i  Skæg- 
get; Hestene  vrinskende  med  varme  Skyer  ud  af  Næse- 
borene; Vrimmelen  af  travle  Mennesker:  det  er  noget  at 
se  paa,  det  er  noget  at  opleve!  Hvor  mangen  Gang  har 
jeg  ikke  set  dette,  været  med  i  Vrimmelen,  blandt  Skader 
og  Spurve  og  Børn!  Hvor  mangen  Aften  har  jeg  ikke 
betragtet  ildregnen,  der  stod  op  fra  Smedjen,  og  fulgt  de 
flakkende  Gnister,   til  de  slukkedes  i   Mørket! 

—  —  Der  fandtes  ikke  gæstfriere  Hus  end  mit  Barn- 
domshjem. Om  Julen  drog,  stundom  i  Kulslæder,  en 
talrig  Ungdom  rundt  til  Gaardcne.  Jeg  er  født  op  med 
Dans  og  Musik.  Og  der  savnedes  ikke  Øvelse.  Saa  ofte 
unge  kom  sammen,  arrangerede  min  Fader  Dans,  om 
Efteraaret  næslen  hver  Aften,  mellem  sine  Børn,  med 
Huslæreren  som  Fordanser;  og  hans  egen  store,  ærvær- 
dige Skikkelse  staar  endnu  for  min  Sjæls  Øje,  stundom 
tagende   Del  i   Ungdommens  Glæde  ....... 

Vårmland  drog  altid  sine  Børn  til  sig  med  stærk 
Magt,  naar  de  var  rejst  ud  derfra.  Deres  Længsel  efter 
det  var  noget  andet  og  mere  end  Hjemve.  Naar  Geijer 
som  Student,  senere  som  Professor  i  Upsala,  drog  mod 
Hjemmet,  jublede  det  i  ham.  Et  Vers,  som  sprang  frem, 
engang  da  han  fra  Karriolen  mellem  Orebro  og  Vinteråsa 
saa  Vårmlands  Bjærge  blaane  i   det  fjerne,  er  bevaret: 

.laf;  år  i  skogen  fodder 

bland  berg  och  sjoar  blå, 

sedan  så  Ijlef  jag  nodder 

att  bo  vid   Fyriså, 

Må   kornet,  rågen 

på  slatten   frodas  an  så  val, 

till   skogen,  vågen 

ocli   bergen  trår  min  sjal. 

Det  var  en  vel  kendt  Vane  bos  ham,  at  han  under 
Samtale    i    en   Kreds  af  gode   Venner   sad  og  tegnede    paa 


rågen    Rugen,     frodas    trives,     vågen  Voven,    Søen.     trår 
higer. 

en   Lap  Papir,    —    og    det   blev    altid    til  Landskaber   med 
Skove,   Bjærge  og  Søer. 

Frederik  Dahlgren  levede  altid,  baade  under  Studieli- 
den i  Upsala  og  som  Embedsmand  i  Stockholm  med  sin 
halve  Sjæl  i  Vårmland: 

—  mig  stadens  kvalm  så  plågsamt  brande, 
jag  ville  dit  —  lian  till  mitt  Vårmeland. 

Især  i  Foraarstiden  kom  han  let  i  vårralandske  Stem- 
ninger. 

De  fire  store  svenske  Digtere,  som  er  udgaaet  fra 
Vårmland:  Geijer,  Tegner,  Selma  Lagerlof  og  Froding,  er 
forunderligt  nok  af  samme  Slægt.  De  stammer  alle  fra 
Kristofer  Geijer,  Erik  Gustaf  Geijers  Tipoldefader,  som 
1620  indvandrede  fra  Østerrig.  Frederik  Dahlgren  var 
gift  med  Geijers  Søsterdatter. 


II. 

BARNDOM  OG  FØRSTE  UNGDOM 

Geijers  Fødeegn,  Sognet  Ransåter,  ligger  nogle  Mil  Øst 
for  Frykensøerne  (Selma  Lagerlofs  »Lovens  långa  sjo«)  paa 
den  vestlige  Side  af  Klarelven.  Ransåterdalen  er  smi- 
lende, løvklædt,  men  med  Naaleskoven  som  den  mørke, 
alvorlige  Grundlone  og  omgiven  af  det  vældige  Skovland. 
Dengang  var  det  en  Afkrog  af  Verden.  »Det  er  med  en 
Slags  Hjemglæde,«  siger  Geijer,  »jeg  endnu  altid  mindes, 
at  knap  en  Fjerdingvej  fra  mine  Forældres  Bolig  holdt 
Vejen  op.  Det  var  for  den,  der  kun  kan  køre  i  Vogn, 
Kullurens  og  Menneskeverdenens  Ende.«  —  Slægten  stam- 
mede fra  Østerrig,  hvorfra  Bjergmanden  Kristoffer  Geijer 
162U  indkaldles  af  Guslaf  Adolf.  Den  dygtige  og  prakti- 
ske Geijerske  Slægt  indtog  i  17de  og  18de  Aarhundrede 
en  Høvdingestilling  i  Vårmland  paa  Bjærgværksdriftens 
Omraade.      Geijers    lyse    og    stærke    Personlighed    har    til 

Baggrund  en  driftig  og  from  Slægts  Arbejde  i  lylikelige 
Hjem  og  under  gode  Kaar.  Geijers  Fødegaard,  som  ogsaa 
hed  Ransiiter  oRannsiitt«,  hvor  Fr.  Dahlgren  senere  kom 
til  at  bo)  havde  kun  fra  Farfaderens  Tid  været  i  Slægtens 
Eje. 

Her  boede  saa  Brukspatronen  Bengt  Gustaf  Geijer  og 
hans  Hustru  Ulrika  Magdalena  f.  Geisler,  da  Erik  Gustaf, 
den  ældste  af  seks,  fedtes  1783.  Sine  Forældre  og  deres 
Slægt  har  Geijer  vistnok  villet  skildre  i  2den  Del  af  »Min- 
der« (som  aldrig  kom);  nu  falder  der  kun  af  og  til 
Strejflys  over  dem.  I  sin  Tale  over  Faderen  i  Ransåters 
Kirke  1814  siger  han,  at  hans  Liv  havde  »intet  usædvan- 
ligt uden  det,  at  det  var  en  bestandig  Beredelse  for  Evig- 
heden.« 

Om  sin  Barndoms  Lykke  taler  Geijer  i  de  saa  ofte 
citerede  Ord :  »Jeg  takker  Gud  for  de  bedste  Forældre. 
Mindet  om  den  lykkelige  Plet,  som  helligedes  ved  deres 
kærlige  Omhu,  ligger  som  et  Solskin  i  mit  Bryst.  Det 
er  et  Fristed  i  mit  allerinderste,  hvor  Ungdomskilden 
endnu  synes  mig  at  risle.« 

Fra  Barndommen  havde  Geijer  ikke  blot  Minder  om 
megen  Kærlighed,  om  travlt  og  dygtigt  Arbejde  i  Huset 
og  ved  Gruberne  og  om  god  gammeldags  Gudsfrygt,  men 
ogsaa  om  Livsglæde.  »Og  det  var  ingen  sjælløs  Glæde«, 
siger  han.  Der  var  i  de  Kredse,  hvorfra  unge  og  gamle 
ofte  samledes  i  det  Geijerske  Hjem,  udpræget  Sans  for 
Musik  og  Poesi. 

Aarene  før  den  franske  Revolution  var  i  det  hele  i 
Europa  en  glad  og  nydende  Tid.  I  Sverige  mærkedes  det 
ogsaa.  Landets  Neutralitet  i  Revolutionskrigene,  Nærings- 
vejenes Blomstring,  Jernets  stigende  Værdi  bragte  derefter 
Opgangstider,  som  ikke  mindst  mærkedes  i  Vårmland. 
Efterretningerne  om  Revolutionens  blodige  Begivenheder 
greb  ikke  Sindet  med  Rædsel,  men  betragtedes  nærmest 
som  Skuespil,  der  gjorde  det  interessantere  at  leve.  Der- 
imod kom  Budskabet  om  Mordet  paa  Gustaf  den  HI  som 
et  lammende  Tordenslag  i  den  muntre,  lykkelige  Familie- 
kreds. 

Selv  i  disse  afsides  Egne  læste  og  nød  man  det  bedste 

af,  hvad  den  Tids  Literatur  frembragte.  Allerede  som 
Barn  blev  Geijer  fortrolig  med  den  Gustavianske  Tids 
Digtere:  Gyllenborg,  Oxenstierna,  Kellgren,  Leopold.  Det 
var  især  den  gamle  Kaptajn  v.  Rappolt,  en  god  Ven  og 
hyppig  Gæst,  der  læste  op  af  disse  Digtere  i  Familie- 
kredsen. Fransk  og  tysk  Literatur  gjorde  man  ogsaa 
Bekendtskab  med. 

Og  Musik  dyrkedes  med  Iver  og  Kærlighed.  >A1  den 
Musik,  som  klinger  til  mig  fra  min  Barndom«,  vier  Geijer 
et  særligt  lille  Afsnit  i  sine  »Minder«.  Blandt  dem,  han 
mindes  med  Tak,  fordi  de  har  ført  ham  ind  i  Musikkens 
Verden,  der  kom  til  at  betyde  saa  meget  for  ham,  er 
atter  den  gamle  Rappolt,  der  tit  kom  kørende  med  et 
helt  Skrin  af  Musikalier  i  Vognmagasinet,  og  hvis  Specia 
litet  det  var  at  arrangere  selv  stor  Musik  saaledes,  at  den 
kunde  udføres  ottehændigt  paa  de  to  Klaverer,  der  fandtes 
i  Hjemmel.  Ogsaa  Knut  Lilljebjorn  til  Odenstad,  Geijers 
senere  Svigerfader,  som  hørte  til  Omgangskredsen,  havde 
literære  Interesser  og  musikalsk  Dannelse;  han  spillede 
selv  dejligt  Violoncel. 

Da  Geijer  12  Aar  gammel  kom  til  Karlslad  Gymnasium 
og  kom  til  at  bo  i  et  Hus,  hvor  der  ikke  fandtes  Klaver, 
græd  han  ofte  efter  Musik.  Troligt  nok  har  Hjemlængse- 
len taget  denne  Form.  Klaveret  var  altid  siden  Geijers 
Tilflugt  i  Modgang  og  Glæde;  han  »spillede  sig  ud«,  hvor 
Ord  ikke  kunde  slaa  til.  Hans  Musik  er  en  Del  af  hans 
Væsen.  Hvis  han  helt  havde  uddannet  sine  musikalske 
Anlæg,  vilde  de  have  ført  ham  meget  vidt.  I  hans  Digt- 
ning synes  Ord  og  Toner  ofte  født  samtidigt,  saa  det  vilde 
være  vanskeligt  at  afgøre,  hvad  der  er  blevet  til  først. 
Undertiden  har  et  Digt  levet  mange  Aar  i  ham  som 
Toner,  før  det  har  faaet  Form  i  Ord.  Musikken  betød 
saa  meget  for  ham,  at  af  alt  godt,  som  er  blevet  ham  til 
Del,  har  det  —  efter  hans  egne  Ord  —  dog  været  den, 
der  har  skænket  ham   hans  rigeste  og  lykkeligste  Stunder. 

En  Septemberdag  1799  kom  Geijer,  16  Aar  gammel,  i 
egen  »kårra«  kørende  til  Upsala  for  at  blive  indskrevet 
ved   Universitetet. 

En  slørre  Overgang   end    at   komme    fra  Vårmland    til 


Erik  Gustaf  Geijer. 

den  triste  Universitetsby  paa  Sletten  kan  næppe  tænkes. 
Der  laa  den  ved  den  gule  Fyrisaa,  graa  og  lille,  uanselig, 
støvet  og  forbrændt  af  Sommersolen,  med  sine  ujævne, 
krogede  Gader  af  lave  Træhuse,  behersket  af  den  mægtige 
Dorakirke  og  af  det  røde  Slot  med  de  runde  Hjørnetaarne 
oppe  paa  Banken.  Rundt  om  bredte  sig  den  milevide, 
træløse  Slette;  langt  borte  stod  den   mørke  Fyrreskov. 

Modsætningen  maa  have  fæstnet  og  forstærket  de  Ind- 
tryk, Geijer  bragte  med  fra  sit  Hjemlands  Natur,  og  som 
Livet  igennem  holdt  sig  saa  levende  hos  ham  —  — .  »Al 
Vaarens  saftige  Grønhed,  Skovens  svalende  Skjgge,  Bøl- 
gens vederkvægende  Friskhed,  Lugten  af  Granris  og  Blom- 
ster, Landluft,  Morgenluft,  —  alt  dette  lever  og  er  nærvæ- 
rende i  Mindet;  og  Byliv,  Stueliv,  Bøger  i  en  Uendelig- 
hed, alt  Støvet  paa  Lærdommens  Landevej  har  ikke  kun- 
net udslette  det.  Det  vælder  frem  som  en  Kilde  i  Ørke- 
nen«. 

Da  Geijer  kom  til  Upsala,  levede  man  i  Sverige  aan- 
deligt  og  literært  i  den  Periode,  som  efter  Gustaf  d.  III 
kaldes  den  »Gustavianske«.  Endnu  ind  i  det  19de  Aar- 
hundrede  prægedes  Literaturen  af  hans  Tids  Mænd. 

Da  Gustaf  III  kom  paa  Tronen  i  1771,  modtoges  han 
som  den  første  indfødte  svenske  Konge  i  50  Aar  med 
særlig  Glæde  og  Forventning,  og  ved  sin  Begavelse,  sin 
Veltalenhed  og  sit  fortryllende  Væsen  (»tjusarekungen« 
kaldtes  han)  syntes  han  hurtigt  at  svare  til  alle  Forvent- 
ninger. Fra  sin  tidligste  Ungdom  var  han  ivrig  Beundrer 
af  fransk  Hofvæsen  og  fransk  Aandsliv  og  vilde  nu  over- 
føre alt  dette  i  svensk  Jordbund.  Livet  ved  hans  Hof 
formede  sig  efter  fransk  Mønster  glimrende  og  overdaa- 
digt;  Letfærdigheden  kan  næppe  skildres  med  for  stærke 
Farver.  Gustaf  d.  IV  ansaa  sig  selv  for  at  være  en  Søn 
ikke  af  Gustaf  d.  III  men  af  Hofguvernør  Munck.  »I  mit 
Rige  er  Kærlighed  og  Religion  frie,«  yndede  Kongen  at 
sige.  Mens  den  almindelige  Rationalisme  i  det  hele  i 
Folkets  Mellemklasser  og  blandt  Landsbypræster  vistnok 
var  mindre  udbredt  end  f.  Eks.  i  Danmark,  var  i  de  høj- 
ere Kredse,   navnlig  ved   Hoffet,   Spøg  og  Spot  med  Religi- 

onen  det  almindelige.  En  Mand,  der  blev  Biskop  i  Kal- 
mar, havde  af  Kongens  højre  Haand,  Statssekretær  Schro- 
derhelin,  faaet  følgende  Anbefaling:  »Han  er  raunter,  velly- 
stig, altid  trængende,  ærgerrig,  med  eet  Ord:  en  passende 
Biskop  efter   min  Mening.« 

Men  ved  Siden  af  sin  Beundring  for  det  fremmede 
følte  Kongen  stor  Begejstring  for  ældre  Tiders  svensk 
Stordaad,  og  han  vilde,  med  Gustaf  Vasa  som  Mønster, 
skabe  en  ny  Storhedstid  for  Sverige;  trods  al  Franskheden 
viser  hans  Tid  tydelige  nationale  Tendenser,  som  ogsaa 
kommer  frem  i  Literaturen.  Hans  store  krigerske  Planer 
(om  Erobring  af  Norge,  om  en  Hjælpeekspedition  til 
Frankrig  for  at  hjælpe  Kongefamilien  under  Revolutio- 
nen!) kom  ikke  til  Udførelse,  Krigen  med  Rusland  1788 
—90  endte,  trods  enkelte  smukke  og  hæderfulde  Kampe, 
uden  Erobringer,  men  Kongen  havde  vundet  sig  Fol- 
kets Kærlighed  og  Beundring  ved  rask  og  handlekraftig 
Optræden.  Men  han  stilede  mod  Enevælde  og  brød  ved 
to  Statskup  Adelens  Magt;  dette  førte  til  hans  Mord  ved 
en  Maskerade  i   det  kgl.   Operahus  1792. 

Gustaf  ni  var  selv  en  ret  frugtbar  Digter  (han  skrev 
især  fædrelandshistoriske  Skuespil,  men  i  fransk  akade- 
misk Stil),  og  en  rig  poetisk  Literatur  blomstrede  frem 
om  ham  som  det  straalende  Midtpunkt.  Han  indrettede 
en  svensk  Skueplads  —  hvor  hans  egne  Dramaer  opførtes 
—  samt  indstiftede  1786,  med  Ludvig  d.  Xlll's  franske 
Akademi  som  Forbillede,  det  svenske  Akademi,  som  jo 
endnu  lever.  Det  skulde  ved  at  uddele  Belønninger  for 
Besvarelse  af  udsatte  Prisopgaver  fremme  Digtekunst  og 
Veltnlenhed,  og  dets  18  Medlemmer  skulde  til  enhver  Tid 
staa  som  de  ved  højeste  Autorisation  anerkendte  ypperste 
Repræsentanter  for  svensk  Aand.  Naar  Kongen  netop 
valgte  Tallet  18  —  aderton  —  var  det,  fordi  dette  Talord 
»ved  højtidelig  Udtale«  er  det  »mest  lydvægtige  og  klang- 
fulde«. Kongen  udnævnte  straks  13  Medlemmer  og  holdt 
selv  Aabningstalen,  senere  kom  fem  til.  Ved  Dødsfald 
skulde  saa  nye  Medlemmer  foreslaas  og  indvælges  af  Aka- 
demiet selv.  Hver  nyindvalgt  skulde  holde  Mindetale  over 
den    Afdode,    hvis    Plads    han    indtog.      Moderne    holdtes 

under  Iagttagelse  af  statelige  Former,  Medlemmerne  sad 
i   forgyldte   Lænestole. 

De  mest  kendte  Navne  i  den  Gustavianske  Tids  Lite- 
ratur  var  Kellgren,  Oxensiierna,  Gyllenborg,  Leopold,  Bell- 
manii  og  Fra  Lenngren.  Men  de  to  sidste  var  ikke  Med- 
lemmer af  Svenska  Akademien,  Bellmann  —  som  Kongen 
iøvrigt  satte  stor  Pris  paa,  og  som  har  overlevet  alle  de 
andre!  —  kunde  ikke  blive  det,  fordi  han  ikke  hørte 
hjemme  i  »den  højere  Poesi«,  men  skildrede  Livet  i 
Stockholms  laveste  Kredse,  hvor  han  færdedes  og  levede, 
og  Fru   Lenngren  var  udelukket,   fordi  hun  var  Kvinde. 

Hele  denne  autoriserede  akademiske  Poesi  var  for- 
standsmæssig, kølig  af  Indhold,  elegant  i  Form,  ofte  med 
et  Sving  mod  det  patetiske  og  pompøse.  Det  var  ikke 
de  store  Følelsers  og  de  bevægede  Stemningers  Poesi;  det 
zirlige,  det  glatte  og  regelmæssige,  det  glimrende  og  ele- 
gante tiltalte  mest  Smagen.  I  Naturskildringen  3'ndede 
man  det  veldyrkede,  jævne,  tamme  Landskab  (Skaane 
mere  end  Vårmland),  om  Poesien  i  Sveriges  Skove  og 
Bjerglande  havde  man  ingen  Anelse,  saa  lidt  som  om 
den,  der  fandtes  i  Folkesagn  og  Viser.  Digtedes  der  om 
Fortiden,  blev  det  kun  Oplysningstidens  Tanker  i  gammel 
Dragt.  En  Helteskikkelse  som  Karl  d.  XII  havde  man 
ikke  Syn  for  paa  Grund  af  det  fornuftstridige  og  eventyrlige 
ved  den.  Det  blev  først  Geijer  og  Tegner,  der  kunde  give 
ham   Plads  i  svenske   Heltes   Række. 

I  Kellgrens  »Stockholmsposten«  havde  Tidens  Aands- 
retning  sit  egentlige  Organ.  Det  kæmpede,  med  Tilslut- 
ning til  Voltaire,  for  Tolerance  og  Fordomsfrihed  i  Reli- 
gion og  Moral,  med  hyppig  Spot  over,  hvad  man  kaldte 
Overtro  og  Pietisme,  og  over  de  gamle  Tiders  Raahed  og 
Uvidenhed.  Kellgren  selv,  »Gratiernes  Digter«,  havde  sin 
Styrke  i  Satiren  og  var  frygtet  for  sit  Vid.  Han  var  — 
efter  Tidens  Skik  —  let  til  Begejstring,  men  den  gik  ikke 
i  Dybden.  Først  i  senere  Aar  udviklede  han  sig  noget 
i   Retning  af  Følelse. 

Men  allerede  længe  inden  Gustaf  d.  IH's  Død  var  der 
begyndt   en    Reaktion    mod    denne   ensidige   Forstandighed 

og  Udvorteshed  i  Literaturen.  Tomas  Thorild  (som  egent- 
lig hed  Thorén,  men  ændrede  sit  Navn  til  Thorild  d.  e. 
Thors  Ild)  optraadte  mod  Kellgren,  som  han  kaldte  »Pjan- 
kets,  Pjatteviddets,  Lapperiets  Fyrstes  og  mod  hele  den 
Retning,  han  repræsenterede.  Thorild  var  Discipel  af 
Rousseau,  Talsmanden  for  Naturens  og  de  naturlige 
Følelsers  Ret,  den  store  Hævder  af  Personligheden.  Den 
akademiske  Literatur  angreb  han  med  Haan  og  Harme, 
den  var  for  ham  »Abens  Krumspring  —  ikke  Løvens 
enkle  Styrke«,   den  var  »det  glitrende  Glasstykke  i  Gruset 

—  ikke  den  klare  Sol«,  og  hævdede  med  ubændig  Vold- 
somhed Følelsens  Ret,  fordrede  Kraft  og  Varme,  Begejst- 
ring, Sandhed  i  Stedet  for  Vittighed,  kolig  Klogskab,  Lef- 
len og  Leg  paa  Overfladen.  Han  syslede  ogsaa  selv  med 
nordiske  Digte,  hvor  han  vilde  pege  paa  de  gamle  Tiders 
Kraft  og  rene  Sæder. 

Gennem  mange  Aar  fortsatte  Thorild  sin  Virksomhed, 
hvorved  han  forberedte  en  ny  Tid;  han  er  den  egentlige 
Banebryder  for  Romantiken  i  Sverige.  Men  han  vakte 
Forbitrelse  ved  sine  dristige  og  udfordrende  Skrifter  og 
blev  landsforvist  1793.  Senere  var  han  Professor  ved 
Universitetet  i  Greifswalde. 

Thorild  fortsættes  af  Benjamin  Hoijer.  Han  docerede 
allerede  i  1790erne  Filosofi  ved  Upsala  Universitet,  men 
holdtes  paa  Grund  af  sine  nye  Meninger  og  farlige  Lær- 
domme ude  fra  Professorembede.  Hoijer  beredte  Jordbun- 
den for  Romantiken.  Blandt  hans  ivrige  Tilhørere  var  den 
svenske  Romantiks  Førstemand,  Atterbom  —  og  Geijer. 
Hoijer  fulgte  den  tyske  idealistiske  Filosofi  Kant  og 
Fichte;  i  sin  ubegrænsede  Hævdelse  af  Personlighedens, 
Jegets  Betydning  i  Menneskets  Tænkning.  Alt  fransk  var 
ham  forhadt  —  for  saa  vidt  det  ikke  var  knyttet  til 
Rousseau  —  og  han  angreb  heftigt  den  Gustaviansk-akade- 
miske  Fordring  om,  at  Poesien  og  Videnskaben  først  og 
fremmest  skulde  gøre  Nytte.  For  ham  var  det  Videnska- 
bens eneste  Opgave  at  søge  Sandheden  og  Sammenhængen 
i  Tilværelsen.    (Man  tillagde  ham   Ordet:   Søg  Sandheden! 

—  Om  du  saa  naar  frem  til  Helvedes  Porte,  bank  paa!\ 
Historien   var  ikke,   som   det  dengang  var  den  almindelige 

Opfattelse,  en  Række  tilfældige  Hændelser,  hvorfra  man 
kunde  hente  belærende  Eksempler  til  Opdragelse,  men  en 
dybt  begrundet  Sammenhæng,  hvori  hvert  Led  maatte 
granskes  og  forstaas  ud  fra  sine  egne  Forudsætninger, 
(her  var  det,  Geijer  som  Historiker  lærte  af  Hoijer);  Poe- 
sien skulde  ikke  være  en  elegant  Leg  eller  en  Form  for 
Belæring,  men  det  højeste  Udtryk  for  Følelse  og  Fantasi, 
med  Rod  dybt  i  Personligheden.  Veltalenhed,  Satire  og 
Læredigt  havde  ikke  noget  med  Poesi  at  gøre. 

Hoijer  blev  forfulgt  af  Regeringen  som  Urostifter  og 
Ateist.  Først  efter  Gustaf  d.  IV's  Afsættelse  og  Revolutio- 
nen 1809  fik  han  Embede  som  Professor,  men  døde  faa 
Aar  efter. 

Gustaf  d.  IV's  Regeringsaar  var  i  det  hele  en  trang 
Tid  for  svensk  Aandsliv.  Kongen  søgte  at  afspærre  Lan- 
det fra  Omverdenen,  aandcJigt  talt,  og  indskrænkede 
Lære-  og  Tænkefriheden  til  det  yderste.  Enkelte  frisin- 
dede Tidsskrifter  maatte  gaa  ind.  Digtningen  havde  han 
ingen  Interesse  for.  Men  i  disse  Aar  voksede  og  modne- 
des de  Mænd,  der  skulde  bære  den  nye  Tid  frem  (Geijer, 
Tegner,  Atterbom,  Wallin,   Franzén,   Ling  o.   fl.). 


Geijer  var  af  Natur  og  i  Kraft  af  sin  Opvækst  under 
stærke  Traditioner  og  fast  Familiesammenhold  konservativ 
og  pietetsfuld  overfor  al  Autoritet.  Men  det  er  mærkeligt 
at  se,  hvor  tidligt  hans  selvstændige  Opfattelse  og  Evne 
til  Kritik  gør  sig  gældende,  saasnart  han  er  koraraen  til 
det  garale  og  ærværdige  Upsala  Universitet.  Blandt  andre 
gamle  Skikke  her  var  ogsaa  den,  at  de  unge  Studenter 
ved  Indskrivningen  skulde  aflægge  Ed  paa  den  svenske 
Kirkes  Bekendelsesskrifter  —  som  ingen  af  dera  endnu 
havde  gennemlæst.  Geijer  aflagde  ogsaa  Eden,  men  i  et 
Brev  til  Hjemmet  protesterede  han  harmfuld  mod  den,  thi 
det  var  jo  en  Mened.  Riraeligvis  har  Faderen  dog  ikke 
kunnet  billige  Sønnens  Protest.  Sludentereden  blev  først 
afskaftet  1837  efter  en  offentlig  Protest  (af  »Gluntarnes« 
Forfatter  G.  Wennerberg).  Paa  sarame  Maade  udæskes 
Geijers  sunde  Sans  af  de  gammeldags  Disputationer,  som 

endnu  holdtes  i  Hævd,  men  var  ganske  uden  Betydning 
for  Studierne. 

løvrigt  aander  Geijers  Breve  til  Forældrene  en  inderlig 
øm  Længsel  efter  Hjemmet  og  Kærlighed  til  alle  dem,  alt 
det,  som  han  fører  med  sig,  hvor  han  staar  og  gaar,  og 
lever  i  og  med,  naar  han  sidder  i  sit  Kammer.  »Der  til 
højre  er  søde  Mor  og  Far,  til  venstre  Farmor,  i  Krogen 
der  ved  Pisken  og  Ildragen  er  Skolestuen;  jeg  gaar  her 
omgivet  af  Brødre  og  Søstre  og  Venner  og  har  det  saa 
dejligt  i  denne  indbildte  Verden,  just  fordi  den  saa  helt 
er  min  og  paa  mit  Vink  kommer  og  forsvinder«.  Fri- 
luftslivets Vaner  førte  han  ogsaa  med  sig,  Svømning  og 
Skøjteløb  øvede  han,  naar  Tid  og  Lejlighed  var;  endnu 
i  sine  sidste  Aar  var  Geijer  en  ivrig  Skøjteløber. 

Hans  Fag  var  Filosofi.  Blandt  Forelæsningerne  fik 
ingen  saa  stor  Betydning  for  ham  som  Hoijers.  Det  var 
ellers  Fornufttidens  Erfaringsfilosofl  med  dens  snævre 
Nyttelære  (John  Locke),  der  dyrkedes,  men  gennem  Hoijer 
blev  Geijer  nu  ført  ind  i  Kants  og  Fichtes  Ideverden, 
hvor  store  Vidder  aabncde  sig  for  ham.  Navnlig  efter  sin 
Tysklandsrejse  optraadte  Hoijer  som  Romantikens  Forkæm- 
per (samtidig  med  H.  Steffens  i  Danmark),  og  Geijer  læste 
med  Undren  og  Betagethed  Lessing,  Herder,  Schelling  og 
Schiller  og  de  nyere  romantiske  Digtere.  At  Hoijer  ven- 
tede sig  noget  af  sin  Lærling  og  i  ham  saa  den,  der 
skulde  fore  de  nye  Tanker  ind  i  svensk  Aandsliv,  viser 
hans  Ord  om  ham:  ille  faciet  (o:  han  er  Manden!). 
Skønt  det  varede  mange  Aar,  inden  Geijer  helt  fandt  sig 
selv  og  fandt  sin  egen  Stil,  vidner  hans  første  filosofiske 
og  historiske  Skrifter  om,  at  Ilden  havde  fænget.  Men 
som  Hoijer  selv  var  forkætret,  kom  Geijer  ogsaa  til  at 
mærke,  at  han  gik  imod  Strømmen,  og  i  j'dre  Forstand 
var  det  ikke  fremmende  for  hans  Studier,  at  han  ikke 
holdt  sig  til  den  slagne  Landevej.  I  et  Brev  til  Hjemmet 
1804  beklager  han,  at  Hoijer  har  maattet  indstille  sine 
Forelæsninger  — -  af  Mangel  paa  Tilhørere.  »Man  bryder 
sig  kun  om  den,  som  kan  skafi'e  en  god  Eksamen  —  og 
saa:  Embede,  fuld  Mave  og  gode  Dage  —  Døden  og  den 
evige  Hvile«. 

Det  havde  været  Meningen,  at  Geijer  skulde  tage  sin 
Magistergrad  allerede  1803  (der  holdles  kun  Magisterpromo- 
tion hvert  tredje  Aar)  men  1802  skriver  han  til  Faderen, 
at  han  har  opsat  det.  I  disse  Aar  er  det  gaaet  op  for 
ham,  at  den  slagne  Universitetsvej  med  Disputationer, 
Eksamenslæsning  og  Overhøring  hos  Professorerne  ikke 
førte  til  det,  han  mere  og  mere  stræbte  mod:  Personlig- 
hedens Udvikling.  Og  han  var  ikke  klar  over  sin  Vej  og 
sit  Maal.  Alt  det,  han  gennem  sin  Læsning  var  ført  ind 
i,  var  saa  stort  og  saa  vildsomt,  at  han  havde  Følelsen 
af  at  kunne  tabe  sig  selv  i  det,  miste  Fodfæstet.  Thi 
gennem  sin  Opvækst  midt  i  det  travle  praktiske  Liv  der- 
hjemme mellem  Mennesker,  der  stod  saa  fast  i  det  virke- 
lige, havde  han  faaet  en  sikker  Sans  for  Virkelighedens 
Betydning.  Men  Studierne  førte  i  modsat  Retning.  Og 
saa  forlangte  han  nu  at  faa  Lov  til  at  rejse,  se  sig  om 
i  Verden  for  helt  at  blive  Menneske  i  Stedet  for  Drømmer 
og  Fantast.  Han  opstiller  to  Muligheder:  Enten  kunde 
han  tage  »kanslieksamen«  (omtr.  statsvidenskabelig  Eks- 
amen) og  saa  blive  Diplomat  for  paa  den  Maade  at  komme 
ud  —  eller,  da  det  gerne  kræver  Forbindelser,  vente 
endnu  tre  Aar  med  at  tage  Magistergraden  og  saa  gøre 
det  bedre,  saa  at  han  kan  blive  Docent  og  opnaa  et  Sti- 
pendium. Hjemme  paa  Ransåter  har  man  nok  gjort  sig 
allehaande  Tanker  om  denne  Vidtløftighed.  Der  sammen- 
kaldes Familieraad  —  Kaptajn  Rappolt  er  med  —  og  det 
besluttes,  at  Graden  skal  tages  1803.  Erik  Gustaf  under- 
kaster sig  lydigt  og  lover  at  forsøge.  Men  han  naar  det 
ikke  og  rejser  saa  hjem  til  Vårmland. 

Da  hans  Fader  nu  ønskede,  at  han  skulde  se  sig  om 
efter  en  Kondition  (som  Huslærer)  i  en  eller  anden  for- 
nem Familie,  skrev  Rappolt  til  en  Ungdomsven,  Rigsraad 
Friherre  Ramel  og  anbefalede  Erik  Gustaf.  Det  er  kom- 
met som  et  haardt  Slag  for  dem  alle  i  Hjemmet,  da  der 
blev  svaret  —  at  man  havde  forhort  sig  ved  Universitetet, 
men  bragt  i  Erfaring,  at  den  anbefalede  ikke  var  nogen 
solid  og  stadig  ung  Mand. 

Dette  daarlige  Skudsmaal  kan  forklares  ved,  at  Geijer 
sikkert  ved  en  og  anden   Lejlighed    har    udtalt   sig    skarpt 

og  kritisk  f.  Eks.  om  Forelæsningerne  og  Eksaminerne, 
og  at  han  var  blandt  Hoijers  ivrigste  Tilhørere.  For- 
øvrigt kunde  Geijers  Arbcjdsmaade  ogsaa  senere  hen  i 
Livet  godt  give  Indtrykket  af  en  vis  Ustadighed  og  Flyg- 
tighed; han  arbejdede  stødvis  og  uregelmæssigt,  fordi  hans 
indre  Liv  var  saa  stærkt  og  rigt. 

Saa  besluttede  Erik  Gustaf  i  al  Hemmelighed  at  af- 
vaske denne  Plet  ved  med  eet  Slag  at  gøre  sit  Navn  be- 
rømt. Han  vilde  vinde  Svcnska  Akademiens  Pris  for 
1803.  For  at  faa  at  vide,  hvad  Opgaven  hed,  gjaldt  det 
om  at  faa  fat  paa  det  Nummer  af  »Post-  och  Inrikestid- 
ningarna«,  hvori  det  stod.  Bladet  kom  kun  i  eet  Eksem- 
plar til  Ransåters  Sogn,  hvor  det  cirkulerede  for  saa  at 
ende  i  Præstegaarden.  En  Augustaften  vandrede  Geijer 
derhen,  gik  ind  til  Kapellanen  og  bad  om  at  faa  at  se, 
hvad  der  fandtes  af  Aarets  Aviser.  Kapellanen  trak  en 
Bordskuffe  ud,  og  der  laa  da,  mellem  Osteskorper  og 
Brødstumper,     en    Del    Numre    af    Bladet,     og    deriblandt 

lykkeligvis    det    riglige jo,    det   var   en  Opgave  i 

Veltalenhed:  Æreminde  over  Sten  Sture  den  Ældre. 
Med  Bladet  i  Lommen  vandrede  Erik  Gustaf  hjemad  i 
den  mørke  Aften,  snul^lende  over  Sten  og  Stok,  Tankerne 
var  paa  Flugt.  Om  Natten  kunde  han  ikke  sove.  Næste 
Dag  læste  han  med  bankende  Hjerte  i  Dalins  Historie, 
der  fandtes  i  Huset,  hvad  der  stod  om  Sten  Sture  den 
Ældre.  »Jeg  ved  aldrig  at  have  læst  noget  mere  ufor- 
døjeligt«, siger  Geijer,  »og  dog  skulde  deraf  uddrages  den 
allerfineste  Saft  af  en  duftende  Veltalenhed.  Det  var  et 
Arbejde!  Godt,  at  den  gamle  Rigsforstander  ikke  har 
kunnet  vide  noget  om   det  i  sin  Grav!« 

Papir  til  at  skrive  paa  maatte  stjæles  fra  Faderen  — 
Brukspatronen  var  strengt  husholderisk  med  saadanne 
Ting  — ,  Arkene  blev  skjult  i  en  gammel  tom  Urkasse, 
hvori  ogsaa  »Æremindet«  nedlagdes  Ark  for  Ark,  efter- 
haanden  som  det  blev  skrevet.  Det  lykkedes  at  undgaa 
Opdagelse,  og  en  tidlig  Morgen  roede  den  unge  Forfatter 
med  sit  Manuskript  over  Klarelven  til  nærmeste  Postgaard 
og  fik  sin   Pakke  indskrevet  og  afsendt. 

Havde  det  været  et  Tordenslag  for  dem  alle,    da  den 

ældste  Søn  stempledes  som  en  tvivlsom  ung  Mand,  og 
havde  Stemningen  i  Hjemmet  været  trykket  hele  det 
Efteraar,  saa  var  Overraskelsen  saa  meget  større,  da 
Posten  en  Dag  i  December  bragte  et  Brev,  hvori  det 
meddelles  ham,  at  Akademiet  havde  tilkendt  ham  sin 
store  Pris.  Han  stormede  ind  i  Dagligstuen  med  Brevet, 
hans  Mor  trykkede  ham  til  sit  Hjerte,  Søstrene  omfavnede 
ham.  Husets  Venner  jublede.  Sin  Far  mindes  Geijer  al- 
drig at  have  modtaget  noget  Kærtegn  af.  Til  Trods  for 
stor  gensidig  Kærlighed  var  Forholdet  til  ham  for  meget 
præget  af  Ærbødighed  til  at  være  fortroligt.  Men  den 
Dag  skete  det,  da  de  engang  tilfældigt  mødtes,  at  han 
strakte  sin  Haand  ud  og  trykkede  den  mod  Sønnens 
Bryst.  »Af  alle  Beviser  paa  Kærlighed  og  af  alle  Beløn- 
ninger har  ingen  rørt  mig  saadan«,  siger  Geijer.  Gamle 
Rappolt,  der  fik  Efterretningen  i  sit'  Hjem,  hvor  han 
boede  sammen  med  sine  Brødre  (ogsaa  gamle  ugifte  Offi- 
cerer), satte  en  Stol  op  paa  Bordet,  besteg  den  og  for- 
kyndte derfra  for  Husets  Folk  den  Berømmelse,  hans 
Yndling  havde  vundet. 

Selve  »Æremindet«  var  i  den  gamle  akademiske  Stil, 
der  krævede  oratorisk  Sving,  og  der  var  ikke  meget  af 
Geijer  i  det,  dog  saa  meget,  at  Dommerne  fandt,  der 
egentlig  var  for  lidt  Veltalenhed  og  for  meget  Historie; 
Geijers  Sans  for  Mennesker,  for  det  personlige  har  ikke 
fornægtet  sig.  Skønt  Bifaldet  maaske  nok  i  Øjeblikket 
gjorde  ham  fortumlet,  tillægger  han  ikke  sit  Arbejde 
nogen  Værdi;   men  nu  var  Æren  reddet. 


Til  Ungdomsoplevelserne  i  disse  Aar  hører  Modet  med 
Esaias  Tegner  i  Sommeren  1804,  hvorom  Geijer  vidunder- 
lig skønt  har  fortalt  i  sin  Mindetale  over  Tegner  (oplæst 
i  Litteraturselskabet)  1846.  De  havde  set  hinanden  som 
Drenge  første  Gang  paa  Ransåter,  hvortil  Tegner  kom 
kørende  med  Fogeden  Branting,  paa  hvis  Kontor  han 
var  Skriver.  Fra  Bagsædet  af  Fogedens  Vogn  har  Tegner 
som  Dreng  set  meget  af  Vårmland.  Dengang  havde  det 
forbauset  Geijer  at  finde  Illaden  (paa  Græsk)  opslaaet  paa 

Bordet  i  den  fremmedes  Kammer.  Det  maatte  være  en 
ualmindelig  Skriverdreng. 

Nu  traf  de  to  unge  Mænd  hinanden  en  Septemberdag 
paa  Råmens  Brug  i  Østre  Varmland,  hvortil  Geijer  var 
kommen  vandrende.  Tegner,  der  vnr  et  Aar  ældre  end 
Geijer,  var  forlængst  Magister  og  endog  ansat  som  Docent 
ved  Universitetet  i  Lund.  Han  var  forlovet  med  den 
yngste  Datter  paa  Råmen. 

Geijer  begynder  sin  Mindetale  med  en  dejlig  vårm- 
landsk  Naturskildring.  Her,  hvor  han  dukker  ned  i  sine 
Ungdomsminder,  maa  han  paany  føle  Duften  af  Naale- 
skoven  og  den  friske  Morgenvind  og  se  Solen  skinne  over 
Landskabet.  Han  fortæller  om  en  Jagttur  paa  Uddeholm 
en  straalende  Seplerabermorgen,  da  Solen  var  ved  at 
bryde  gennem  Taagesløret,  der  laa  over  So  og  Skov,  og 
Kobjældernes  Klang  og  Vogterpigerncs  Jodlen  blandede 
sig  med  Hundeglam,  Jagtraab  og  Skud.  Denne  Morgen 
er  blandt  mine  glade  Minder,  et  Solblink,  der  endnu 
gemmes  i  mit  Bryst,  som  Dugdraaben,  der  denne  Morgen 
tindrede  paa  Græs  og  Løv  i  Spindelvævene«.  Bagefter 
vandrer  han  med  to  Fugleskytler  gennem  Skovene  over 
mod  Råmen  paa  Grænsen  af  Dalarna.  De  overnatter  i 
en  Lade  og  naar  Dagen  efter  dertil.  Med  levende  Farver 
skildres  Råmens  frodige;  venlige  Omgivelser  og  det  travle, 
muntre  Liv  af  glad  Ungdom  og  Virksomhed  ude  og  inde. 

Midt  i  al  denne  Livsglæde  gaar  en  stille  fremmed 
ensom  omkring.  »Man  kunde  kalde  ham  den  fraværende 
Gæst  blondt  de  mange  nærværende«.  Han  var  smækker 
og  spinkel,  med  lyst,  lokket  Haar  og  blaa,  forunderlig 
klare  Øjne  —  som  ikke  synles  at  se  noget  foran  sig. 
Han  gik  om  som  i  en  Drøm.  Men  saa  snart  hans  Op- 
mærksomhed samledes  om  noget  bestemt,  straalede  hans 
Øjne  med  et  eget  skalkagtigt  Glimt,  og  han  kom  frem 
med  et  lynblinkende  Indfald  og  smilede  godmodigt.  Hans 
Tider  var  ikke  Husets  Tider  —  man  savnede  ham  ved 
de  fleste  Maaltider.  »Hans  Veje  syntes  ikke  at  være  som 
andre  Menneskenes  Børns«. 

Et  Par  Dage  efter  skal  Geijer  gaa  tilbage  til  sit  Hjem, 
og  Tegner  følger  paa  Vej.     De  gaar   Dagen  igennem,   men 

mest  i  heftig  Disput.  Det  gik  dem  som  altid  senere;  de 
kunde  ikke  samtale  uden  at  disputere.  Geijer  kom  jo 
fra  sine  filosofiske  Studier  og  vilde  tage  fast  og  alvorligt 
paa  Tingene;  men  han  kunde  ikke  komme  nogen  Vegne 
med  Tegner,  —  han  veg  til  Side  og  kom  igen  paa  ube- 
regnelig Maade,  »man  kunde  lige  saa  lidt  beregne  Gangen 
af  hans  Tanker  som  Solstraalens  Gang  gennem  Løvet. 
Thi  alt  hvad  han  sagde  skinnede  og  blinkede  .  .  .  Det 
var  som  Stjerneskud  af  blændende  Indfald,  et  virkeligt 
Fyrværkeri  i  Skovens  Dunkelhed«.  Og  Problemerne  op- 
tog ikke  Tegner  mere,  end  at  han  hvert  Øjeblik,  netop 
naar  hans  Modstander  naaede  frem  til  Slutningen  i  sin 
Bevisførelse,  bukkede  sig  for  at  pille  Tyttebær  eller  var 
optaget  af  at  kigge  efter  en   Fugl  eller  et  Egern. 

Paa  den  Baggrund  af  Natur  og  muntert  Ungdomsliv, 
straalcnde  af  Morgenfriskhed,  som  Geijer  giver  i  sin  lange 
Indledning,  tegner  sig  dobbelt  gribende  Billedet  af  Tegner, 
»Øjeblikkets  Barn«,  »Øjeblikkets  Genius«,  der  som  ingen 
anden  Digter  har  kunnet  gribe  Øjeblikket  og  fæste  »dets 
fineste  Farveduft,  dets  flygtigste  Glans  i  et  Billede,  som 
fik  Diamantens  Lys  og  Farvespil«,  han  som  elskede  Livet 
i  dels  Morgenskikkelse,  i  dets  Kraft  og  Skønhed,  —  men 
ikke  forstod  at  blive  gammel.  »Han  kunde  kun  være 
ung,(  siger  Geijer.  Derfor  maatte  han  splittes  i  sit 
inderste,  da  han  ældedes  og  ikke  forstod  at  lade  Fortid 
forvandle  sig  til  Nutid.  »Han  levede  paa  Modsætningen 
mellem  det  ny  og  det  gamle«.  Den  Vekslen  af  Lys  og 
Skygge,  der  findes  i  hans  Digtning,  skyldes  Kontrasten  i 
hans  eget  Væsen,  der  endte  med  at  føre  ham  ud  i  Sinds- 
syge.     Han  der  i   »Sangen«   fra  1819  jubler: 

—  ty  skaldens  sorger  åro  inga, 
och  sangens  himmel  evigt  klar  — 

havde  allerede  mærket  og  mærkede  nogle  Aar  senere 
Skyggerne  stige  frem  i  sin  Sjæl. 

Der  spores  en  dyb  Bevægelhed  gennem  Geijers  Minde- 
tale, thi  han  havde  selv  netop  evnet  at  bringe  Ungdom- 
men med  over  i  Alderdommen    og    kunde    se  tilbage  paa 

sit  Liv  som  en  harmonisk  og  lykkelig  Udvikling.  Han 
kendte  nok  Dissonanserne,  men  de  opløste  sig  altid  for 
ham   i   Harmoni  tilsidst. 

Gennem  Skildringen  af  denne  Vandring,  hvor  de  to 
unge  Mænd  —  faa  Aar  efter  den  svenske  Literaturs  yp- 
perste —  lærte  hinanden  at  kende,  faar  vi  egentlig  deres 
indbyrdes  Forhold,  som  det  blev  Livet  igennem.  Dybt 
forskellige  af  Natur  og  i  Livsanskuelse  som  de  var,  blev 
de  aldrig  nær  knyttede  til  hinanden,  men  de  forstod  at 
vurdere  hinanden;  navnlig  satte  dog  Tegner,  trods  al 
Uenighed  og  Forskellighed,  Geijer  meget  højt.  Allerede 
1804  udtaler  han  i  et  Brev:  »Jeg  tror,  at  i  ham  modnes 
en  stor  Mand  for  Fædrelandet«.  »Som  Digter  vilde  han 
have  overgaaet  os  alle,  hvis  han  helt  havde  helliget  sig 
Poesien,«  siger  han  senere  om  Geijer.  Deres  Udviklings- 
veje førte  i  modsat  Retning:  Som  yngre  var  Geijer  kon- 
servativ, og  Tegner  oppositionel,  senere  var  Tegner  poli- 
tisk konservativ,   mens  Geijer  blev  liberal. 

Saa  fortsatte  Geijer  Studeringerne  i  Upsala  og  blev 
Magister  1806.  Selve  Laurbærkransen,  som  han  derved 
vandt,  agtede  han  kun  ringe;  han  længtes  blot  efter  at 
komme  videre  og  blive  Docent.  Det  var  Historien,  han 
nu  saa  som  sin  Frcmtidsopgave.  Et  Par  Aar  senere  blev 
han  Informator  i  Stockholm  hos  en  Storkøbmand  v. 
Schinkel,  men  havde  samtidig  Arbejde  i  Rigsarkivet.  Og 
saa  bød  delte  Ophold  i  Stockholm  ham  rig  Lejlighed  til 
at  høre  Musik;  han  tog  ogsaa  Undervisniug  i  Musikteori. 
Hvad  Musiknydelse  betød  for  ham,  faar  man  et  Indtryk 
af  gennem  et  Brev,  han  som  22aarig  skrev  til  Søsteren 
Jeanne  Marie,  da  han  første  Gang  havde  hørt  Mozarts 
Requiem:  »Syng  med  mig:  nu  kan  du  lade  din  Tjener 
fare  i  Fred!  Jeg  har  hørt  Requiem,  min  bedste  Søster, 
og  jeg  kan  ikke  beskrive  for  dig,  hvad  jeg  har  hørt,  men 
beder  dig  tænke  paa  Himmelen  og  alle  Engle,  til  du  selv 
kan   erfare,  hvad  ingen   Pen  kan  udtrykke.« 

Om  sine  Ungdomsaar  taler  Geijer  selv  paa  en  Maade, 
som   ved   første  Øjekast   maa  forundre,  og  som  vidner  om^ 

at  hans  Modning  er  foregaaet  under  Brydninger,  som 
hans  Omgivelser  ikke  anede.  Han  betroede  sig  ikke  til 
nogen.  Men  hos  den,  der  skal  naa  den  fulde  Vækst,  er 
Grunden  ikke  lagt  lost  og  let. 

»Man  taler  om  Ungdommens  Lykke.  Og  jeg  vil  ikke 
fornægte  en  Følelse,  der  er  lige  saa  almindelig  og  natur- 
lig som  Følelsen  for  Vaarens  Skønhed  og  Morgenrødens 
Pragt.  Men  skulde  jeg  leve  nogen  Tid  af  mit  Liv  om, 
saa  valgte  jeg  den  foregaaende  eller  den  efterfølgende. 
Ungdommens  Lykke  kan  jeg  kun  tale  lidt  om«. 

Det  var  jo  ikke  de  ydre  Kaar,  der  tyngede  Geijer, 
alt  syntes  at  føje  sig  lyst  og  godt  for  ham;  større  Fejl- 
trin har  han  heller  ikke  at  bebrejde  sig.  »Jeg  har  gen- 
nemgaaet  Lidenskabernes  Storme  ikke  uden  store  Farer, 
men  uden  at  lide  Skibbrud«,  siger  han.  Det,  der  kastede 
Skygge  over  disse  Aar  og  hindrede  ham  i  at  føle  sig 
lykkelig,  var  Mangel  paa  Tillid  til  sig  selv  og  sine  egne 
Evner,  Usikkerheden  i  Udformningen  af  sin  egen  Person- 
lighed, Vanskeligheden  ved  at  blive  sig  selv.  »En  tysk 
Digter*)  har  skrevet  en  Roman  om  en,  der  søgte  sin 
tabte  Skygge«,  hedder  det  i  »Minder«,  —  »jeg  vilde  kunne 
skrive  en  virkelig  Historie  om  en,  der  søgte  sig  selv«. 
Misundelse  har  Geijer  kun  folt  overfor  dem,  der  af  Na- 
turen er  udrustede  med  visse  bestemte  Anlæg  —  store 
eller  smaa  —  som  de  kan  udvikle  jevnt  og  selvfølgeligt 
uden   Uvished  eller  Vaklen. 

Det  har  ikke  gjort  Sagen  lettere,  at  han  jo  fra  sin 
Barndom  tilhørte  en  fast  sammenknj^tet  Familieenhed 
under  patriarkalske  Former,  hvor  det  kunde  være  van- 
skeligt   for    den    enkelte    at   blive    noget  for  sig  selv  eller 

—  som    en  af  Geijers  Biografer    træffende    udtrykker    det 

—  »komme  til  at  sige  jeg  i  Stedet  for  vi.« 

»Det  var  ogsaa  dette,  der  førte  Geijer  til  at  fordybe 
sig  i  filosofiske  Studier.  Men  midt  under  sin  Tænkning 
og  Læsning  kunde  han  saa  gribes  af  Tvivl  om,  hvorvidt 
hans  Anlæg  og  Evner  ikke  gik  i  Retning  af  det  praktiske 
Liv,  —  Slægtstraditionerne  pegede  jo  derpaa,  —  han  kunde 


*)  A.  V.  Chamisso:    Peter  Schlemihl. 

frygte  for  paa  unaturlig  Vis  at  blive  fjernet  fra  det  virke- 
lige Liv,  hvor  han  egentlig  hørte  hjemme.  Det  var 
denne  Følelse,  der  allerede  var  kommet  frem  i  1802  i 
Brevet  til   Hjemmet. 

Hans  Forsøg  paa  at  skrive  i  disse  Aar  lykkedes  ikke. 
Laurbærkransen  ved  Magisterpromotionen  forekom  ham 
næsten  som  en  Ironi,  Heller  ikke  en  Afhandling  om 
»De  romerske  Historieskriveres  Fremstillingt  tilfredsstillede 
ham.  Som  Følge  af  al  hans  Læsning  (ældre  engelsk  og 
fransk  Filosofi  —  Rousseau,  Kant,  Fichte,  Schclling  — 
og  saa  Digtekunst,  navnlig  Shakespeare,  Schiller  og  Goethe), 
krydsede  alle  mulige  Stilarter  sig  for  ham.  Han  kunde 
lige  saa  lidt  finde  sin  egen  Stil  som  sin  egen  Person- 
lighed. 

I  1809,  det  Aar,  der  for  Sverige  var  saa  skæbne- 
svangert, da  den  ulykkelige  Krig  endte  med  Tabet  af 
Finland  og  Åland,  og  da  Gustaf  d.  IV  blev  afsat  og  for- 
vist, kommer  saa  Geijers  Englandsrejse,  som  blev  af  Be- 
tydning for  ham.  Den  unge  Schinkel,  som  han  var 
Lærer  for,  skulde  rejse,  og  paa  Grund  af  Krigstilstanden 
i  det  øvrige  Europa  valgtes  saa   England  som   Maal. 

Men  der  var  ogsaa  noget  andet,  som  i  disse  Aar 
havde  optaget  Geijers  Sind,  en  Sag,  hvor  Afgørelse  maatte 
ske.  Det  var  hans  Kærlighed  til  den  unge  Anna  Elisa 
Lilljebjorn  paa  Odenstad.  De  havde  set  hinanden  første 
Gang  seks  Aar  tidligere,  da  hun  var  13  Aar  gammel,  og 
han  stod  som  den  priskronede,  berømte  unge  Student, 
Egnens  Stolthed.  Da  var  han  mere  i  hendes  Tanker  end 
hun  i  hans.  Han  forskrækkede  hende  rigtignok  —  men 
imponerede  hende  tillige  —  ved  at  fremsætte  sine  Me- 
ninger meget  frit  og  uforbeholdent  og  straks  blive  uenig 
med  hendes  Far  om  Literatur.  Hun  kom  ofte  paa  Ran- 
sater  paa  længere  Besøg  og  blev  Veninde  med  Jeanne 
Marie,  Geijers  kæreste  Søster,  der  senere,  da  han  i  sit 
stille  Sind  valgte  Anna  Lisa  til  Brud,  blev  hans  fortro- 
lige. Han  turde  ikke  tale  til  Anna  Lisa  selv,  snalænge 
han  var  uden  Levebrød;  det  var  dengang  ikke  nok  at 
være  en  begavet  og  lovende  ung  Mand,  naar  man  vilde 
fri.      Dertil  kom    nu    det  særlige,    at  Knut  Lilljebjorn  sad 

økonomisk  vanskeligt  og  ønskede,  at  hans  Dalter  skulde 
gøre  et  godt  Parti;  der  var  andre  Friere.  Før  sin  Eng- 
landsrejse  tænkte  Geijer  paa  at  resignere,  ja  var  egentlig 
ved  at  drage  bort  uden  Haab  om  nogensinde  at  vinde 
hende.  Men  saa  blev  Længselen  ham  for  stærk.  Han 
var  hjemme  paa  Ransåter  for  at  tage  Afsked,  inden  han 
skulde  afsted.  Da  han  saa  red  ud  fra  Hjemmet,  vendte 
han  med  eet  Hesten  og  red  de  syv  Mil  til  Odenstad,  blev 
holdende  udenfor  og  sendte  Bud  ind,  om  han  kunde  faa 
Knut  Lilljebjorn  i  Tale.  Han  kom  ud,  og  §aa  bad  Geijer, 
om  han  maatte  fri  til  Anna  Lisa.  Han  fik  ikke  noget 
afgjort  Ja,  men  Svaret  var  dog  saadan,  at  han  stod  af 
Hesten  og  blev.  Fra  Odenstad  skrev  han  til  Forældrene 
og  bad  om  at  maatte  faa  disse  Ord  fra  dem:  »Gaa,  ar- 
bejd, hav  Fortrøstning  til  Forsynet.  Du  har  vor  Velsig- 
nelse«. Dem  fik  han  senere  i  et  Brev,  som  han  modtog 
i  London.  Fra  Odenstad  red  han  saa  nogle  Dage  senere 
for  i  Gotcborg  at  støde  til  den  unge  Schinkel. 

Først  syv  Aar  efter  kunde  Geijer  hjemføre  Anna  Lisa 
som  sin  Hustru.  Fra  den  første  Gang  de  saas,  har  hun 
set  op  til  ham  med  Beundring,  og  hun  har  set  ham 
vokse,  mens  hun  —  som  Tidens  Skik  var  —  gik  stille 
derhjemme  i  de  huslige  Sysler  og  voksede  paa  sin  Vis. 
I  aandelige  Interesser  og  i  Kærlighed  til  Musik  stod  hun 
forøvrigt  ingenlunde  tilbage.  Men  baade  i  de  Aar,  da 
det  hele  endnu  stod  usikkert,  og  i  Aarene  efter  Forlovel- 
sen har  hun  ofte  følt  sig  ængstelig  tilmode  ved  at  se 
hans  Vækst,  frygtet  for  ikke  at  kunne  følge  ham  i  hans 
høje  Flugt,  ikke  at  kunne  være  nok  for  ham.  Kun  paa 
eet  Punkt  var  hun  altid  sikker  i  sit  Forhold  til  ham: 
sin  Kærlighed.  Den  skulde  senere  blive  sat  paa  en  haard 
Prøve.  Men  hun  voksede  selv  i  dette  Forhold,  kæmpede 
sig  frem  til  stille  og  resigneret  at  finde  sin  Plads  i  dette 
Ægteskab,  som  kun  kan  kaldes  lykkeligt,  men  hvor  hun 
har  gennemgaaet  mere  og  bestaaet  større  Kampe,  end 
Geijer  helt  kom  til  at  forstaa. 

Alt  medens  man  med  Interesse  og  Beundring  følger 
ham  i  hans  Stigen  mod  Tinderne,  kommer  man  ogsaa  til 
at    beundre     og    elske    denne    begavede    og    hjertevarme 

Kvinde,    der  Livet  igennem   stilfærdigt  gik  ved  hans   Side. 
Det  var  ikke  altid  let  at  være   »professorskan«   Geijer. 

Fra  Goteborg  skriver  Geijer  til  Anna  Lisa.  Hun  har 
nok  spurgt  ham,  som  Margrethe  spørger  Faust,  hvordan 
det  forholdt  sig  med  hans  Kristendom,  sagtens  fordi  hun 
har  hørt  ham  sige  Ting  om  Religionen,  som  ængstede 
hende,  og  som  stod  i  Forbindelse  med  hans  pantheistisk 
farvede  Syn  i  disse  Aar,  hvor  han  var  optaget  af  tysk 
Romantik.  Den  romantiske  Opfattelse  finder  jo  Gud  over- 
alt i  Naturen,  i  Historiens  Gang,  i  alt  det  tilværende,  som 
den  alt  iboende  Verdensaand.  »Jeg  synes  saa  godt  om 
dig,  fordi  du  er  religiøs  og  elsker  den  evige  Kærlighed«, 
skriver  han.  »Tro  mig,  det  gør  jeg  ogsaa,  —  og  lad  dig 
ikke  bedrage  af  nogle  forfløjne  Udtalelser,  som  jeg  maaske 
har  ladet  falde,  men  som  blot  skyldes,  at  jeg  har  en 
anden  Maade  at  se  disse  Ting  paa«.  Egentlig  ikke  meget 
præcise  Udtalelser.  Og  hvad  han  derefter  forklarer  om 
sin  Gudsopfattelse  i  god  Tilslutning  til  sine  tyske  Lære- 
mestere,  har  næppe  kunnet  berolige  hans  lille  vårmlandske 
Pige  synderligt,  Saa  ender  han  med  at  slaa  det  hele  hen 
som  noget,  der  ligger  for  fjernt,  for  højt  oppe  over  det 
Dagligliv,  som  han  gerne  vilde  leve  sammen  med  hende. 
»Jeg  kunde  ogsaa  have  meget  at  sige  om  en  falsk,  des- 
værre ret  almindelig  Religion.  Men  da  du  ikke  forstaar 
den,  saa  kan  det  være  lige  meget,  eller  ogsaa  kan  vi  tale 
derom  en  anden  Gang«. 

Med  Aarene  blev  Geijer  mere  positiv  i  sit  religiøse 
Forhold,  vendte  tilbage  til  sin  Barndom.  Han  er  en  dybt 
religiøs  Personlighed,  og  hele  hans  historiske  og  politiske 
Gerning,  som  ogsaa  hans  Digtning  er  gennemtrængt  af 
hans  fromme,  barnlige  Gudsforhold,  hans  Tro  paa  en 
guddommelig  Faderkærlighed.  For  saa  vidt  gælder  Teg- 
ners Orcl  om  ham:  »Du  er  født  kristeligere  end  alle  vi 
andre<.  Men  Geijers  egne  Ord  gælder  ogsaa:  »Jeg  er 
hverken  Kirkekristen  eller  Bibelkristen,  men  jeg  er  dog 
saa  meget  af  en  Kristen,  at  jeg  kan  finde  Opbyggelse 
baade  i  Kirken  og  ved  Bibelen.  Kort  sagt:  jeg  er  Kristen 
paa  egen   Haand«. 

Erik  Gustaf  Geijer.  3 


34 

Om  sin  Rejse  og  sit  Ophold  i  England  har  Geijer  for- 
talt i  Uddrag  af  Breve  og  Optegnelser,  som  han  meddeler 
i   »Minder«. 

Straks  efter  Udsejlingen  fra  Goteborg  ser  han  for  før- 
ste Gang  Havet:  »Det  er  noget  stort  og  oprindeligt. 
Uden  det  forstaar  man  heller  ikke  Landet.  Delte  skal 
man  egentlig  se  stige  op  af  Vandet«.  Under  denne  første 
Fart  over  Havet  har  de  første  Toner  af  »Vikingen«  nok 
begyndt  at  lyde  for  ham,  skønt  dette  stærkt  personlige 
Digt  er  noget  langt  mere  end  Havstemning  og  Ohilidssyn. 
I  Optegnelserne  fra  Rejsen  ser  vi  Geijers  skarpe,  levende 
Opfattelse  og  hans  Evne  til  i  kort,  knap  Form  at  give 
sine  Indtryk.  Man  maa  under  Læsningen  tænke:  Den  der 
kan  opfatte  saa  intensivt  og  sammentrængt,  maa  kunne 
leve  i  hurtigere  Tempo  end  andre;  for  ham  maa  hele 
Tilværelsen,  maa  baade  de  svundne  Tider  og  det  nærvæ- 
rende, kunne  oplade  sig  i  et  vidunderlig  kort  Spand  af 
Tid,  som  i  Lyn  og  Blink.  Skildringen  af  Skiiigården 
udenfor  Goteborg,  af  Londonsk  Gadeliv,  af  Børsen,  af 
engelsk  Husliv,  Karakteristiken  af  engelsk  Folkeejendom- 
melighcd  er  f.  Eks.  ypperlige  Prøver  paa  Geijers  Frem- 
stillingsmaade.  Overalt  interesserer  det  ham  først  og 
fremmest  at  se  det  personlige,  Folkets  Sjæl  i  alt,  hvad 
han  møder  og  iagttager.  Meget  af  det,  han  udtaler,  vil 
staa  som  gyldigt  og  træffende  den   Dag   i   Dag. 

Hovedindtrykket,  det  der  blev  af  afgørende  Betydning 
for  ham,  er  dette:  Han  var  kommet  til  Realiteternes  og 
den  praktiske  Dygtigheds  Land,  hvor  alt  maales  med 
Nyttens  Alen.  Han  saa  i  England  et  Folk  uden  Sans  for 
Livets  Skønhed. 

Overgangen  var  for  Geijer  saa  meget  større,  som  han 
i  de  foregaaende  Aar  netop  havde  været  ved  at  fortabe 
sig  i  Spekulation  og  bevæget  sig  paa  Ideens  Højder,  fyldt 
sig  med  romantisk  Læsning.  Nu  følte  han  sig  paa  velgø- 
rende fast  og  solid  Grund.  I  sin  Omtale  af  alt,  hvad  han 
saa  paa  Handelens  og  Industriens  Omraade,  viser  han  stor 
Interesse  og  Forstaaelse;  hans  Udspring  fra  en  praktisk 
Slægt  fornægter  sig  ikke. 

Men  saa  sker  det  mærkelige,  at  den  aandelige,  den 
filosofiske  og  poetiske  Side  af  hans  Væsen  bagefter  ligesom 
reagerer  mod  alle  de  ensidige  Virkelighedsindtryk,  han 
har  modtaget  paa  Rejsen.  Fantasien  kræver  sin  Ret,  da 
han  kommer  hjem  igen,  og  han  føler  Trang  til  at  sysle 
med  filosofiske  Emner.  Han  skriver  temmelig  hurtig  et 
Par  filosofiske  Afhandlinger  (som  straks  skal  omtales),  og 
Aaret  efter  begynder  han  sin  Digtervirksomhed,  helt 
vendt  mod  Romantiken  og  fyldt  af  Begejstring  for  den 
nordiske  Oldtid,  hvorfra  han  mener  at  de  nye  Tider  skal 
hente  Kraft.  Efter  en  Tid  at  have  levet  i  et  Samfund, 
hvor  alt  var  udviklet  til  højeste  Fuldkommenhed,  og  den 
materielle  Kultur  ført  frem  til  de  yderste  Muligheder, 
drives  han  netop  til  Beundring  for  de  fjerne  primitive 
Tider. 

Englandsrejsen  bragte  ligesom  Geijer  over  det  døde 
Punkt,  lærte  ham  at  finde  sig  selv.  Og  nu  standsede 
han   ikke  mere. 

I  Sommeren  1810  kom  han  tilbage  til  Sverige. 


I  Aarene  1808 — 10  var  der  sket  betydningsfulde  Ting. 
Under  den  uduelige  og  indskrænkede  Gustaf  d.  iV's  Re- 
gering var  tunge  Tider  gaaet  hen  over  Landet,  ja,  dets 
Selvstændighed  var  endog  i  Fare.  Handelen  sygnede  hen, 
Misvækst  traf  ind,  Kongen  tabte  ganske  sit  Folks  Tillid. 
En  Del  af  Adelen  brød  aabenlyst  med  ham,  forlod  Rigs- 
dagen i  Norrkoping  og  frasagde  sig  sit  Adelskab  (bl.  a. 
Hans  Hierta,  som  ændrede  sit  Navn  til  Jårta).  Kongen 
drog  med  en  Hær  til  Tyskland  og  sluttede  sig  til  For- 
bundet mod  Napoleon,  i  hvem  han  saa  det  store  Dyr  i 
Johannes'  Aabenbaring,  men  viste  sig  lige  uduelig  som 
Feltherre  og  Statsmand  og  vendte  hjem  med  Skam,  efter 
at  Napoleons  Tropper  havde  trængt  ham  ud  af  Pommern. 
Efter  Napoleons  Forbund  med  Kejser  Alexander  af  Rus- 
land, hvortil  Danmark  blev  nodt  til  at  slutte  sig  efter 
Tabet  af  Flaaden  1807,  vendte  baade  Rusland  og  Dan- 
mark sig  mod  Sverige;  Rusland  angreb  Finland,  og  Berna- 
dotte  truede  med  en  fransk  Hær  Skaane.    Finland  havde 

3* 

kun  en  daarligt  udrustet  Hær  paa  8000  Mand  mod  Rus- 
land. Det  er  denne  Finnernes  heltemodige  Kamp,  Bune- 
berg  mange  Aar  efter  besj-nger  i  >'Fånrik  Ståls  Sågner^. 
Fra  Regeringens  Side  blev  der  intet  gjort  for  at  holde 
den  svenske  og  den  finske  Hær  i  kampdj'gtig  Stand.  Da 
saa  Vinteren  1808—9  kom,  og  den  engelske  Flaade  ikke 
kunde  gribe  ind,  beredte  Danmark  og  Rusland  sig  til  at 
give  Sverige  Dødsstødet.  Napoleon  havde  ikke  noget 
imod,  at  det  blev  delt  imellem  dem.  Da  bliver  ved  enig 
Optræden  af  Generalerne  Adlersparre  og  Adlercreutz 
Kongen  fængslet  og  afsat,  og  den  gamle  Hertug  Karl 
vælges  til  Rigsforstander.  Mens  Russerne  trænger  frem  i 
Norrland,  sammenkaldes  Stænderne  til  en  Rigsdag,  en 
ny,  friere  Regeringsform  udarbejdes  (Udkastet  skyldes 
væsentlig  Hans  Jårta),  og  Hertug  Karl  vælges  til  Konge 
under  Navn  af  Karl  d.  XIII.  Den  værste  Ulykke  blev 
afværget;  men  ved  Freden  i  Efteraaret  l|p9  raaatte  Sve-  /  2 
rige  afstaa  Finland  og  Ålandsøerne,  en  Trediedel  af  sit 
Landoraraade.  I  London  fik  Geijer  Efterretningen  om 
denne  Fred,  den  haardeste,  Sverige  har  sluttet. 


III. 

GENNEMBRUDSAARENE  1810—15 

Ved  Hjemkomsten,  siger  Geijer,  var  han  nedtrykt  og 
misfornøjet  med  sig  selv.  Det  var,  saalænge  den  Bryd- 
ning, Englandsopholdet  havde  fremkaldt,  endnu  ikke  havde 
ført  igennem  til   Klarhed. 

Men  første  Gang  han  saa  fik  Pennen  fat,  følte  han 
baade  Evne  og  Kraft  og  Glæde  'Ved  at  skrive.  I  Sep- 
tember faldt  hans  Øje  i  Stockholm  paa  Svenska  Akade- 
miens Prisopgave  for  det  Aar.  Der  forlangtes  en  Afhand- 
ling om  Fantasiens  Betydning  for  Opdragelsen. 
Her  var  netop  et  Punkt,  hvor  han  trængte  til  at  klare 
sine  Tanker;  her  var  just  en  Opfordring  til  at  lukke  sig 
ind    i    en    helt    anden   Verden    end    den,    hvori    han   nu  i 

mange  Maaneder  havde  færdedes.  Uden  selv  fra  først 
af  at  vide,  hvor  meget  han  trængte  til  at  skrive  om  disse 
Ting,  tog  han  ivrigt  fat,  og  paa  en  Vens  Kammer  skrev 
han  paa  14  Dage  —  Arbejdet  blev  ikke  engang  renskrevet 
—  sin  Afhandling  og  indleverede  den.  Deri  protesterer 
Aandssiden  i  ham  mod  al  den  engelske  Nøgternhed  og 
Forstandsmæssighed,   han  havde  levet  i. 

Skønt  Afhandlingen  efter  Tidens  almindelige  Syns- 
raaade  maattc  kaldes  kættersk,  —  den  var  jo  en  ung 
Romantikers  Protest  mod  OpU'sningstidens  Opfattelse, 
ifølge  hvilken  Opdragelsen  først  og  fremmest  skulde  stile 
mod  praktiske  Nyttemaal,  —  tilkendte  alle  Akademiets 
Medlemmer  ham   eenstcmmigt  den  store   Pris. 

Geijer  siger,  at  han  mærkeligt  nok  aldrig  siden  har 
læst  sin  Afhandling,  »men,«  hedder  det  videre,  >ejer  den 
noget  af  den  Sindsstemning,  hvori  den  er  skrevet,  saa 
maa  den  bære  Vidne  om  en  Kraft,  som  begynder  at  blive 
sig  selv  bevidst  og  har  sin  Glæde  derved«. 

Han  hævder  deri,  at  Fantasien  ikke  blot  i  Digtning, 
men  ogsaa  paa  Videnskabens  og  Religionens  Omraade 
har  sin  Ret  og  Betydning;  thi  i  Fantasien  indesluttes  alle 
de  andre  Evner,  og  deraf  skal  de  spire.  »Af  Poesien  er 
som  af  en  fælles  Kilde  i  de  ældste  Tider  al  Videnskab 
og  Kunst  fremgaaet<.  Uden  Fantasi  er  man  udelukket 
fra  den  højere,  usanselige  Verden,  og  derfor  er  i  Opdra- 
gelsen Udvikling  af  Fantasien  nødvendig,  naar  der  skal 
frembringes  selvstændige  og  harmoniske  Personligheder. 

Men  Geijer  fortsætter  sine  Angreb  paa  den  gamle  Tids 
Opfattelse  i  to  andre  Skrifter.  Man  ser  af  den  under- 
tiden ret  heftige  polemiske  Tone  —  som  ogsaa  kan  blive 
ungdommeligt  overmodig  —  at  det  gjaldt  for  ham  at  faa 
talt  helt  ud;  han  havde  for  Alvor  noget  paa  Hjerte  og 
maatte,  ligesom  til  Selvbekræftelse,  bruge  stærke  Ord. 
Det  var  efter  nogen  Tids  Syslen  med  Bibelen  og  Luthers 
Skrifter,  at  han  skrev  ^^Om  falsk  og  sand  Oplysning 
med   Hensyn   til  Religionen.  < 

Tiden  var  saa  selvtillidsfuld  i  al  sin  flade  Religiøsitet 
og  raabte  altid:  Oplysning!  Oplysning!  Derigennem  skulde 
Mennesket    kunne    naa    til    Fuldkommenhed    i    alle   Ting. 

Imod  denne  Tankegang  vender  Geijer  sig  saa  afgjort,  at 
hans  Protest  munder  ud  i  den  Paastand,  at  Folkeop- 
lysningen ikke  burde  omfatte  andet  end  Læsning 
og  Kristendomskundskab,  samt  lidt  Skrivning  og 
Regning.  »Drik  dybt  —  eller  smag  ikke!«  siger  han, 
naar  det  gælder  Kundskab.  Videnskaben  skal  ikke  gøres 
populær,  saa  lidt  som  den  skal  bruges  til  at  naa  haand- 
gribelige  og  nyttige  Maal;  den  skal  søge  de  højeste  Sand- 
heder og  ligger  højt  over  Dagliglivet;  Tænkningen  er 
Enehersker  i  sit  Rige,  og  alle  Nyttehensyn  er  den  uved- 
kommende. 

Meget  af  hvad  Geijer  siger  i  dette  og  det  foregaaende 
Arbejde  er  i  Virkeligheden  lige  saa  meget  —  indirekte  — 
vendt  mod  engelsk  Uaandelighed  som  mod  Oplysnings- 
tidens Tankegang,  som  H5ijer  havde  lært  ham  at  se  paa 
med   Foragt. 

I  sit  Skrift  fra  1811  fremstiller  Geijer  sit  Syn  paa 
Historien:  »Om  Historien  og  dens  Forhold  til  Re- 
ligionen«. Det  er  Schellings  Lære,  saaledes  som  Geijer 
kendte  den  fra  Hoijers  Forelæsninger,  der  her  ligger  til 
Grund.  Historien  er  ikke  en  Slags  Lærebog  for  dem, 
der  skal  opdrages  til  at  blive  moralske  og  nyttige  Men- 
nesker, ikke  bare  en  Samling  Eksempler  til  Afskrækkelse 
eller  til  Efterfølgelse.  Det  er  slet  ikke  Nytten,  der  skal 
spørges  efter,  naar  man  skal  vurdere  Regivenhederne. 
Heltene  og  de  store  Genier  —  ogsaa  de,  der  for  den  al- 
mindelige Retragtning  er  »til  Skade«  for  deres  Land  og 
deres  Eolk  —  har  deres  Retydning;  thi  det  er  de  store 
Ideer,  det  kommer  an  paa  at  leve  efter.  Aaret  efter 
skrev  Geijer  sit  Digt  om  Karl  d.  XII. 

Og  Historien  er  en  stor  efter  Guds  Plan  udviklet 
Sammenhæng,  der  kun  kan  forstaas  ud  fra  et  religiøst 
Standpunkt.  Fra  disse  Aar  er  et  Digt  af  Geijer,  >Yng- 
lingen«,  hvor  han  lader  en  Yngling  henvende  sig  til  Gud 
og  sige: 

Du  var  i  fadernas  bedrift, 
octi  tidebockerna  din  skrift. 


tidebockerna  o:  Historien. 

Geijers  Deltagelse  i  det,  der  skete  i  1809,  ser  vi  paa 
indirekte  Maade  i  hans  Digtning  og  Skribentvirksomhed 
i  de  folgende  Aar. 

Efter  en  Periode,  hvor  Stilstand  og  Nedstemthed  havde 
præget  baade  det  materielle  og  aandelige  Liv  i  Sverige, 
kom  Krigsaarene,  der  førte  Landet  saa  langt  ud,  at  dets 
Undergang  som  selvstændig  Stat  ikke  syntes  udelukket. 
Da  Freden  kom  med  det  store  Landetab,  aandede  man 
vel  op,  men  i  tyngende  Følelse  af  Fædrelandets  Yd- 
mygelse og  endnu  uvis  overfor  Fremtiden.  Valget  af  en 
ny  Konge,  Vedtagelse  af  en  friere  Forfatning,  Indførelse 
af  Trykkefrihed  var  de  afgørende  Skridt,  som  skulde 
rydde  Hindringerne  af  Vejen  for  en  ny  Tilstand.  De 
Kræfter,  der  rørte  sig  i  Politik  og  Erhvervsliv,  støttedes 
nu  af  dem,  der  virkede  paa  det  aandelige  Omraade;  en 
lille  Skare  af  unge  Mænd  stod  rede  til  at  rykke  frem  og 
gøre  deres  Indsats  der.  En  ny  Literaturperiode  begynder 
i  disse  Aar,  ikke  uden  heftige  Sammenstød  mellem  gam- 
melt og  nyt;  thi  en  Del  af  den  gamle  akademiske  Skoles 
Mænd  lever  og  virker  fremdeles. 

I  Tegners  store  Digt  >Svea'<,  som  blev  priskronet  af 
Akademiet  1811,  staar  de  Ord,  som  blev  Løsen  og  Slag- 
ord i  Genrejsningsarbejdet: 

Lat,  Svea,  dine  berg  fordubblad  ge  sin  skatt, 

låt  skorden  blomstra  opp  i  dina  skogars  natt; 

ied  flodens  boljor  kring  som  tamda  undersåter, 

och  inom  Sveriges  grans  erofra  Finland  åter! 

Men  de  blev  ogsaa  paa  aandelig  Maade  gjort  til  Virke- 
lighed. Den  rige  Udvikling,  som  nu  begyndte  i  Sveriges 
Litcratur,   er  ikke  senere  standset. 

Pet  var  to  nye  Retninger,  der  gjorde  sig  gældende  i 
Aarcne  før  og  efter  1809  og  virkede  sammen:  en  roman- 
tisk og  en  national. 

Kort  efter  Romantikens  Gennembrud  i  Danmark  ved 
Oehlenschlager    naaede    Bevægelsen    til    Sverrig,     og    en 


skorden  Afgrøden. 

Kreds  af  Studenter  i  Upsala  —  hvor  jo  baade  Thorild  og 
HOijer  havde  virket  —  stiftede  en  Forening  med  romantisk 
literært  Program.  Den  opløsles  ganske  vist,  men  fortsat- 
tes nogle  Aar  efter  ved  Atterbom. 

Det  var  Lessing  og  senere  Schiller  og  Goethe,  der  i 
Tyskland  havde  beredt  Jordbunden  for  Nyromantiken  ved 
at  pege  paa  helt  andre  Oraraader  for  Digtningen,  end  det 
18de  Aarhundrede  havde  anvist  den.  Fra  det  klare  Mid- 
dagslys  og  de  aabne,  dyrkede  Marker  og  Haverne  drager 
den  nu  ind  i  Halvlyset,  hvor  man  mere  aner  end  ser,  og 
ind  i  de  dybe  Skove  og  de  uvejsomme  Bjerglande.  Poe- 
sien er  ikke  mere  blot  Forstandsprodukt,  Digteren  har 
ikke  blot  Forhold  til  den  ydre  Virkelighed,  som  han  san- 
ser og  ser,  men  lytter  forst  og  fremmest  til  sit  eget 
Indre;  ogsaa  Toner  fra  det  ubevidstes  Sjæleliv  klinger 
med.  Gamle  Tiders  Sagn  og  Sang,  der  hidtil  har  været 
foragtet,  drages  frem  som  den  ægte,  mest  primitive  Poesi, 
og  ved  Hjælp  af  Fantasien  bliver  Digtningens  Verden 
udvidet  til  Fortiden  og  til  fjerne,   aldrig  sete   Lande. 

De  nyroraantiske  Digtere  i  Tyskland  (Tieck,  Brødrene 
Schlegel,  Novalis  o.  a.)  fører  undertiden  Retningen  ud  i 
Yderlighed  og  Overdrivelser,  der  viser  sig  i  sygelig  Fan- 
tasi,  Uklarhed,   slap  Moral  og  Genidyrkelse. 

Det  var  den  da  17aarige  Student  Atterbom,  der  optog 
Kampen  mod  Akademiet  og  den  gamle  Tids  Mænd,  idet 
han  stiftede  »Auroraforbundet«  1807.  Rigtig  Betydning 
fik  denne  Forening  først  gennem  sine  Tidsskrifter,  af 
hvilke  ^Phosphoros«^  [o:  Lysbringeren),  der  udkom  1810— 
13,  især  er  bleven  bekendt.  Efter  det  fik  den  nye  Ret- 
nings Mænd  Navnet  »Fosforisterne«.  I  Striden  mod 
Akademisterne  var  de  fanatiske  unge  Romantikere  ofte 
ensidige  nok  i  deres  Kritik  og  Satire  og  tilbøjelige  til  at 
overse,  at  ogsaa  Oplysningstidens  Arbejde  havde  visse 
Fremskridt  at  opvise,  og  at  nogle  af  den  gamle  Tids  Dig- 
tere betød  noget,  (baade  Geijer  og  Tegner  satte  stor  Pris 
paa  Kellgren  og  Leopold,  og  baade  Bellmann  og  Anne 
Marie  Lenngren  hørte  jo  til  de  gamle).  Karakteristisk  for 
Fosforisterne  var  deres  konservative  Sindelag  paa  det 
politiske  Omraade,    en   Følge   af  deres  Kærlighed    til  Mid- 

delalderen  med  dens  Fødselsadel  og  stærke  Kongemagt. 
De  var  Modstandere  af  Folkeoplysningen  (som  Geijer). 
Tegner  tog  Afstand  fra  dem  baade  paa  Grund  af  deres 
Hang  til  Uklarhed  i  Stilen  og  deres  reaktionære  Tendens. 

Det  andet  Gennembrud  er  det  nationale.  Det  hæn- 
ger sammen  med  lignende  Bevægelser  i  andre  Lande,  der 
skyldes  en  Opvaagnen  til  national  Selvbevidsthed  efter 
Napoleons  Erobringskrige,  hvor  Folkeret  og  Nationalitet 
var  traadt  under  Fod.  Nu  kom  delte  Gennembrud  i  Sve- 
rige som  Følge  af  Begivenhederne  i  1808—09.  Der  maatte 
folkeligt  og  literært  ske  et  Opsving,  hvis  Svenskerne  ikke 
helt  skulde  svigte  deres  Fortid.  Det  var  de  saakaldte 
»Goter«,  Medlemmer  af  »Gotiska  Forbund«,  der  gav 
Digtningen  og  den  historiske  Videnskab  en  afgjort  og 
udpræget  national  Retning,  idet  de  søgte  tilbage  til  Oldti- 
den; derved  skulde  Folket  igen  finde  sig  selv.  »Fosfori- 
sterne«  og  »Goterne«  virkede  Haand  i  Haand;  »Goterne« 
stillede  sig  ikke  i  Modsætningsforhold  til  noget  Parti,  hel- 
ler ikke  til  Akademisternc,  de  vilde  blot  ved  at  fremmane 
Fortidens  kraftige  Skikkelser  opdrage  Samtiden.  Geijer 
staar  til  en  Tid  Fosforisterne  nær;  men  han  smittes 
aldrig  af  deres  Tilbøjelighed  til  usund  Overdrivelse  og 
Uklarhed.  Han  er  mere  paavirket  af  Goethe  og  Schiller, 
Oehlenschlåger  og  Walter  Scott  end  af  de  nyere  tyske 
romantiske  Digtere  og  er  som  Digter  sundere  ved  sine 
klare  Typer  af  nordisk  Oldtidsliv.  I  det  hele  danner 
»Goterne«  ved  deres  større  Sans  for  Virkeligheden  en  sund 
Modvægt  mod   »Fosforisterne«. 

Interessen  for  de  gamle  Tider  blev  i  det  hele  først 
rigtig  levende  med  Romantiken;  men  allerede  tidligere  var 
man  begyndt  at  sysle  med  dem.  Klopstock  i  T5'skland 
og  Ewald  i  Danmark  havde  digtet  om  Oldtiden,  og  baade 
tyske  og  danske  Forskere  havde  begyndt  at  studere  den 
samt  oversat  og  udgivet  Oldtidsskrifter.  Oehlenschliigers 
og  Grundtvigs  Digtning  blev  en  ny  Tilskyndelse  i  Retning 
af  det  gammelnordiske  og  fik  ogsaa  Betydning  for 
»Goterne«.  I  Stedet  for  spredte  Tilløb,  som  kan  spores 
tidligere,    kom    der    nu    en    bevidst   Samling    af  de    bedste 


42 

Kræfter  om  det  nordiske  som  det,  der  skulde  forny 
Slægten. 

Den  nordiske  Digtning  i  den  ny  Literaturperiode  ind- 
varsles ved  Atterboms  »Skaldarmal«.  Derefter  kommer 
Geijers  Digte  og  Tegners  forannævnte  »Svea«,  der 
begynder  med  de  manende  Linier: 

Jord,  som  mig  fostrat  har  och  fadrens  aska  gommer, 

folk,  som  iirft  hjeltars  land  och  deras  dygder  glommer! 

og  hvor  det  senere  hedder: 

0  Sveas  forna  dar,  o  fådrens  gudaminnen  I 

1  seklers  långa  natt  I  skymten  och  forsvinnen; 
i  sangen  le f ven  kvar! 

Men  det  er  ofte  sagt,  at  uden  Geijer  vilde  »Gotiska  For- 
bund« ikke  have  faaet  den  Betydning,  det  fik.  Ogsaa 
Goterne  var,  efter  hele  deres  Aandsretning,  konservative, 
Tegner  dog  ikke. 

Det  var  en  Kreds  af  unge  Mænd  i  Stockholm  og 
Upsala,  de  fleste  fra  Vårmland,  der  havde  fundet  paa  at 
kalde  sig  »Goter«  og  samles  nu  og  da  til  Alvor  og 
Skæmt.  De  valgte  sig  hver  et  nordisk  Navn  fra  Oldtiden, 
og  deres  Hilsen  bestod  i  Tilraabet:  »Hej!  Hej!«  og  et 
Haandslag.  Ordet,  som  ogsaa  findes  i  Breve,  skulde 
betegne  Raskhed  og  Kraft.  I  Begyndelsen  gør  Geijer  en 
Smule  Løjer  med  det  hele  i  sine  Breve  til  Anna  Lisa; 
han  fortæller,  at  han  ikke  mere  bryder  sig  om  hende, 
men  nu  kun  elsker  Valkyrjer  og  Skjoldmøer,  og  at  han 
med  nogle  Kammerater  foretager  Vikingetog  til  en  Kælder 
og  skriver  Vers,  fulde  af  Kamp  og  Mord.  Nogle  af  disse 
Vers  blev  dog  staaende  i   Literaturen ! 

Det  var  Jakob  Adlerbeth,  der  først  fik  givet  Sam- 
menkomsterne fastere  Form  og  fik  Samfundets  Program 
udtrykt  i  Love,  som  vedtoges  1811.  Opgaven  var  at 
vække    det    svenske    Folk    til    at    ligne    P'orfædrene    og    at 


som  årft    som  har  arvet,     forna  dar   gamle  Dage.     skj  m- 
ten  ses  dunkelt,     lefven  kvar  lev  op! 

styrke  Nationalkarakteren.  I  Stiftelsesdokuraentet  (forfattet 
af  Adlerbeth)  hedder  det: 

»Da  Naturen  gav  Nordens  Indbyggere  legemlig  Udhol- 
denhed til  at  trodse  Kuldens  Strenghed,  tildelle  den  dem 
ogsaa  Sjælsstyrke  til  at  overvinde  Modgangen,  foragte 
Farerne  og  ikke  frygte  for  selve  Døden.  Med  disse  Egen- 
skaber var  forenet  en  redelig,  aaben  og  selvstændig 
Karakter.      Saadan   var  Goterne. 

Det  er  en  beklagelig  Sandhed,  at  de  fleste  af  vor  Tids 
Svenskere  er  vanslægtede  fra  deres  stolte  Stamfædre«. 
Det  skal  være  Forbundets  Maal  »at  genoplive  Mindet  om 
de  gamle  Goters  Bedrifter  og  at  genvinde  den  kraftfulde 
Redelighed,   som  var  Forfædrene  egen«. 

Vedlægternes  §  1  lød:  »Det  gøtiske  Forbund  skal  være 
en  broderlig  Forening  af  Mænd,  der  stræber  efter  at  gen- 
opvække de  gamle  Goters  Frihedsaand,  Mandsmod  og 
redelige  Sindelag«. 

§  2:  »En  Goles  Væsen  være  enkelt  og  uforstilt.  Hans 
Pligt  være  Selvforsagelse  og  virksom  Nidkærhed  for  det 
almene  Vel.  I  borgerlige  Forhold  vige  hans  Overbevisning 
og  Forsæt  ikke  for  Magtsprog  eller  ydre  Tvang.  Hans 
Kærlighed  til  Fædrelandet  være  uskrømtet,  at  ofre  Liv  og 
Blod  for  dets  Selvstændighed  hans  ædleste  Handling« 
o.   s.    V. 

Allerede  det  første  Aar  var  der  38  Medlemmer;  det 
højeste  Antal,  der  i  Aarenes  Løb  naaedes,  var  93.  Hvert 
Medlem  valgte  sil  Navn  (Adlerbeth  hed  Rolf,  Geijcr  Ejnar 
Tambeskælver,  Tegner  Bødvar  Bjarkei,  hvormed  de  tiltal- 
tes og  nævnles;  Møderne  holdtes  i  Regelen  i  Stockholm 
eller  —  om  Sommeren  —  i  en  Skov  udenfor,  hvor  der 
paa  en  aaben  Plads  var  lavet  »et  Tingsted«  af  Sten,  som 
de  sad  paa.  En  enkelt  Gang  var  der  samtidig  Møde  i 
Stockholm  og  Upsala,  en  anden  Gang  i  Vårmland  hos  en 
af  »Brødrene  der.  Først  kom  en  alvorlig  Del  med  Taler 
og  Forhandling,  Oplæsning  o.  1.  Hver  Broder  var  for- 
pligtet til  at  holde  en  Tale  om  den  Kæmpe,  hvis  Navn 
han  bar,  en  Bestemmelse,  som  dog  ofte  ikke  blev  over- 
holdt.  Derefter  kom   den   mindre  højtidelige   Del  af  Mødet 

med  Maaltid  og  Mjøddrikning  af  Horn,  dels  mindre,  som 
hver  især  medbragte,  dels  af  det  store,  »Bragebægeret«. 
—  Der  begyndtes  med,  at  alle  med  hver  sit  Horn  højt 
løftet  gik  rundt  om  Bordet  efter  hinanden  og  sang: 
»Golerna  fordomdags  drucko  ur  horn!  .  .  .«  Derefter  var 
der  muntert  Samvær,  Bragebægeret  gik  rundt  og  tømtes 
til  Ære  for  fraværende  eller  nærværende  Brødre,  som 
havde  gjort  sig  særlig  fortjente,  eller  for  trolovede  Brød- 
res Lykke;  man  drak  paa,  at  »Alfader  med  Godhed  og 
Freja  med  Huldsalighed  vilde  se  til  deres  indgaaede 
Pagt«.  Sjælen  i  »GOtiska  Forbund«  og  den  allerivrigste 
var  Jacob  Adlerbeth.  Han  skrev  ikke  synderligt  selv,  men 
holdt  Maalet  fast  med  stædig  Energi,  endog  helt  ud  over 
den  Tid,  da  Forbundet  havde  tabt  sin  Betydning  (i  1820- 
erne^  —  fordi  dets  Gerning  var  gjort.  Han  kæmpede  tap- 
pert for  at  holde  det  i  Live;  tilsidst  gik  han  med  kun 
een  Broder  omkring  Bordet  og  sang!  I  1833  maalte  det 
endelig  standse  sin  Virksomhed;  men  Adlerbeth  vilde  ikke 
have  det  opløst,  det  »hvilede«  blot.  Først  ved  hans  Død 
en  halv  Snes  Aar  efter  —  han  druknede  ved  Badning  — 
opløstes  det.  En  Mindefest  fejredes  for  ham  af  12  gamle 
»Goter«. 

Alt  dette  kan  synes  os  pudsigt  og  barnligt  nok.  Men 
Forbundet  havde  jo  ogsaa  en  anden  Side,  den,  der  vendte 
udad.  Adlerbeth  virkede  med  stor  Energi  for  Løsningen 
af  de  Opgaver,  det  havde  sat  sig  paa  Oldtidsforskningens 
og   Historiens  Omraade. 

Først  og  fremmest  kom  det  Tidsskrift,  som  Geijer 
foreslog  at  udgive,  »Wnna«,  til  at  betyde  overordentlig 
meget,  mest  ved  hans  egne,  men  ogsaa  ved  andres  (f.  Eks. 
Tegners)  Bidrag;  men  desuden  iværksattes  arkæologiske 
og  historiske  Undersøgelser  omkring  i  Landet;  der  indsam- 
ledes Folkeviser,  der  begyndtes  paa  Samlinger  til  en  Dia- 
lektordbog o.  s.  V.  Paavirket  af  og  i  Tilslutning  til  det 
videnskabelige  Arbejde,  der  paa  disse  Omraader  er 
begyndt  i  Danmark,  fremstaar  der  nu  i  Sverige,  under 
Tilskyndelse  af  »Goterne«  og  tildels  i  deres  Kreds  en  ny 
Forskning,  som  bar  rig  Frugt.  Ogsaa  i  Digtning  og 
Kunst    spores    den    nordisk-nationale    Retning.      Et    af   de 

mest  bekendte  Arbejder,  som  direkte  skyldes  »Goterne«, 
er  Geijers  og  Afzelius'  Udgave  af  svenske  Folkeviser 
1814,  som   efterfulgtes  af  flere. 

Blandt  Forbundets  Medleinmer  var  foruden  Geijer  og 
Tegner  en  Aarrække  Per  Henrik  Ling,  den  svenske 
Gymnastiks  Fader,  der  af  Geijer  kaldes  »et  gotisk  Forbund 
for  sig  selv«.  Han  havde  været  med  paa  Københavns 
Red  2  April  1801  og  hørte  senere  Steffens'  Forelæsninger. 
Hans  hele  Liv  var  en  ubehersket  Begejstring  for  nordisk 
Kraft  og  Helteliv  og  opviser  en  Række  storslaaede  Forsøg 
paa  i  Digtning  at  fremstille  sine  Idealer;  de  lykkedes 
aldrig  helt,  fordi  den  digteriske  Evne  ikke  svarede  til 
Begejstring  og  Vilje.  Hans  mest  bekendte  Arbejde  er  det 
vældige  episke  Digt  »Asarne  .  Som  Person  og  i  Omgang 
var  han  selv  en  barsk  Viking,  kantet  og  umedgørhg.  Han 
udmeldte  sig  forbitret  af  »Gotiska  Forbunds  da  Geijer  i 
en  Afhandling  havde  udtalt  som  sin  Overbevisning,  at  de 
nordiske  Gudeskikkelser  ikke  egnede  sig  til  at  fremstilles 
i  Billedhugger-  eller  Malerkunst,  fordi  de  er  Fantasiskik- 
kelser, men  derimod  pegede  paa  Scener  og  Skikkelser  fra 
Heltesagaerne  som  bedre  egnede  dertil,  fordi  de  har  mere 
Virkelighedspræg.  Lings  Betydning  kom  til  at  ligge  paa 
Gymnastikkens  Omraade;  men  ogsaa  her  var  han  jo 
»Gote«  og  virkede  i  Forbundets  Aand,  thi  Gymnastikken 
var  ikke  blot  Sundhedsbestræbelse,  men  ogsaa  Opdragelse. 

»Gotiska  Forbund«,  som  fra  først  af  havde  modtaget 
Impulser  fra  Danmark,  virkede  senere  tilbage  paa  Dan- 
mark. Og  det  lærte  ikke  blot  sine  Landsmænd  at  tænke 
stort  om  Sveriges  Fortid  og  satte  Ploven  i  Jorden  paa  et 
helt  nyt  Forskningsomraade,  men  fra  Norden  udgik  endog 
Impulser  til  det  øvrige  Europa  i  Retning  af  Oldtidsforsk- 
ning. 

Det  var  først  og  fremmest  gennem  »Iduna«,  at  For- 
bundet fik  Samtiden  i  Tale,  og  det  var  atter  fra  Geijers 
nordiske  Digte  i  de  første  Hefter  og  hans  historiske 
Afhandlinger,  at  den  største  Kraft  udgik.  I  de  13  Aar  fra 
1811—24  udkom   »Iduna«   med  ialt  10  Hefter. 

Til   at  begynde    med   hilste    selv    den  akademiske   Lejr 

det  med  Beundring  og  Anerkendelse,  senere  tog  Akademi- 
sterne  Afstand  derfra,  fordi  de  betragtede  Gøterne  som  en 
Slags  Fosforister.  Disse  havde  stadig  Forbindelse  med 
det,  Atterbom  leverede  Bidrag  til  det,  ligesom  ogsaa  Geijer 
skrev  i  deres  Tidsskrifter  og  stod  i  Venskabsforhold  til 
Atterbom. 

Geijer  søgte  forøvrigt  at  gøre  Tidsskriftets  Rammer  saa 
rummelige  som  muligt  for  at  undgaa  en  altfor  ensidig 
Gammelnordiskhed  (en  Fare,  der  truede  paa  Grund  af 
enkelte  Medlemmers  Iver),  og  derfor  er  dets  10  Hefter 
bleven  af  grundlæggende  Betydning  for  svensk  Digtning 
og  Historieskrivning  i  det  ny  Aarhundrede.  Foruden  Gei- 
jers  egne  Bidrag  findes  der  f.  Eks.  Adlerbeths  Oversæt- 
telse af  Danskeren  Nyerups  Eddaoversættelse,  Lings 
Afhandling  om  Gymnastik,  den  første  Udgave  i  Sverige 
af  »Vølvens  Spaadom«,  mange  Digte  af  Tegner,  saaledes 
Stykker  af  hans   »Frithiofs  Saga«,  der  udkom  samlet  1825. 

Geijers  første  Digtning  —  og  det  er  især  i  de  første 
»Iduna«-Aar,  at  hans  Digtning  falder  —  kom  som  en 
naturlig  og  kraftfuld  Udløsning  af  det,  der  bevægede  sig 
i  ham  efter  Englandsrejsen:  Følelsens  og  Fantasiens  Krav 
og  saa  Ønsket  om  Rejsning  for  Land  og  Folk  efter  1809. 
Og  de  bedste  af  disse  Digte  staar  fuldendte,  monumentale, 
fordi  Inspirationen  saa  sikkert  har  fundet  sin  Form. 
Derefter  kommer  saa  hans  historiske  Afhandlinger,  hvoraf 
enkelte  senere  optages  i  hans  store  Værker,  »Svea  Rikes 
Håfder«   og   »Svenska   Folkets   Historia«. 

I  et  Vers  af  Geijers  Digt  ved  Adlercreutz's  Død  1815 
findes   »Goternes«   Program   udtrykt: 

O  Nord!  Du  hjaltars  jord  och  hjaltars  grlft! 

Hur  många  ådias  stoft  ditt  skote  gommer! 

En  vård  du  år  af  svunna  dars  bedrift.  — 

O,  att  ditt  folk  sin  ara  aldrig  glommer! 

Dette  var  »Goternes«  Syn  paa  Norden  og  det  nordi- 
ske, og  det  var  deres  Gerning  at  minde  deres  Samtid  om 
Fortidens  Storhed. 


grift  Grav.     stoft  Støv,     vård  Mindesnr.ærke. 

Og  aldrig  bliver  Geijers  Ord  saa  højtidsfuldt  bevægede, 
som  naar  han  taler  om  sit  Forhold  til  Fædrelandet  og 
dets  Historie.  Følgende  Vers  fra  1814  kunde  godt  sættes 
som   Motto  over  hans  historiske  Gerning: 

O  fosterlaiidl   O  hoga  hjalteminnen, 

som  for  min  sjal  i  glans  ga   iipp  ocli  ner! 

Hur  ålskar  jag  ej  er  med  alla  sinnen! 

Hur  drages  ej  min  hele  hag  til  er! 

Prakt,  lycka,  vårldens  lof,  mitt  lif  —   forsvinnen! 

Jag  ej  i  eder  mina  gudar  ser. 

Mitt  land,  mitt  folk!   —  då  lifvets  strangar  brista, 

for  er,  for  er  den  suck,  som  blir  min  sista! 

Geijers  første  Digt  i  »Iduna«,  Indledningsdigtet,  »Man- 
Tiem«  (som  Tegner  vistnok  kendte,  da  han  skrev  »Svea«) 
er  et  Programdigt  for  »Goterne«  og  priser  gammel  nordisk 
Ære,  Kraft  og  Troskab  og  gamle  nordiske  Sæder  overfor 
nyere  Tiders  Svaghed  og  Blødagtighed,  Det  er  præget  af 
den  akademiske  Stil,  Geijer  har  her  endnu  ikke  fundet 
sine  egne  Toner   og  synger  ikke  helt  med  sin  egen   Rost. 

Men  saa  kommer  to  Digte  (begge  oplæste  paa  samme 
Aften  i  Forbundet),  som  mere  end  noget  andet  har  været 
grundlæggende  for  svensk  nordisk  Digtning:  ^Vikingen<^ 
og  TOdalbonden«.  De  er  uden  Forbilleder,  skabt  ud  af 
personlige  Stemninger  og  af  Øjeblikkets  Forhold,  klare 
Billeder  af  Oldtidens  to  Hovedtyper:  Kriger  og  Jordbru- 
ger. Her  viser  sig  Geijers  Styrke  i  at  opfatte  og  kort  og 
klart  fremstille  de  væsentlige  Træk  i  en  Tids  eller  en 
historisk  Persons  Ejendommelighed.  Han  skildrer  her  i 
en  Skikkelse,  en  Type  et  helt  Tidsrum.  Denne  Evne 
beroede  paa,  at  han  formaaede,  ved  et  eget  digterisk 
Skarpsyn,  at  se  bag  det  ydre.  Det  Stof,  han  fordyber  sig 
i,  bliver  levende  for  ham.  I  sin  Afhandling  »Om  Histo- 
rien og  dens  Forhold  til  Religionen«  havde  han  jo  hæv- 
det, at  Historieforskeren  hører  i  lige  Grad  til  Filosotfernes 
og  til  Digternes  og  Kunstnernes  Klasse. 


er  eder.  manhem  egl.  i  den  nordiske  Gudelære  Menneske- 
verdenen, modsat  Asgaard,  Jættehjem  o.  s.  fr.,  her  om  Norden, 
spec.  Sverige. 

»Vikingen«  er  som  Stemning  først  steget  frem,  da 
Geiier  paa  Englandsrejsen  saa  Havet  for  første  Gang. 
Men  denne  Stemning  har  antaget  Form  under  Paavirlvning 
af  Brydningerne  i  lians  Sind  i  disse  Aar,  hans  Længsel 
ud,  hans  Uvished  med  Hensyn  til  Fremtiden,  hans  Vaklen 
mellem  det  praktiske  Liv  og  Arbejdet  i  Aandens  Verden. 
Og  saaledes  bliver  Digtet  paa  een  Gang  Oldtidsbillede  og 
personligt  Opgør.  Helt  udformet  er  det  næppe  blevet  før 
efter  Hjemkomsten,  da  Stiftelsen  af  »Gotiska  forbund«  blev 
Anledningen   til,  at  det  kom  frem. 

Digtet  er  i  Jeg-form.  Vikingen  taler,  da  han  staar  ved 
sit   Livs   Ende: 

Vid  femton  års  alder  blev  stugan  mig  trang, 
dår  jag  bodde  med  moder  min  ... 

Han  kan  ikke  stilles  i  Hjemmet  mere,  ikke  nøjes  med 
det  daglige  Livs  Arbejde;  han  tænker  og  drømmer  — 

jag  kunde  som  forr  ej  mer  vara  glad 
uti  skogen. 

Fra  Fjældet  ser  han  ud  over  Havet  og  tænker  paa 
fjerne  Lande.  Og  da  han  saa  en  Morgen  ser  et  Vikinge- 
skib derude,  løber  han  hjemmefra,  bliver  taget  ombord 
og  lever  Vikingeliv;  da  han  flyver  for  fulde  Sejl  over 
Bølgerne,   føler  han  sig  glad  og  tryg. 

Han  bliver  selv  Søkonge  og  vinder  Borg  og  Land. 
En  hel  Vinter  slaar  han  sig  til  Ro  i  sit  Rige  og  sidder 
som  Hersker  og  Dommer  i  sit  Folk,  »som  Hjælp  for  hver 
hjælpeløs  Gæk«  og  »som  Mur  omkring  Bondens  Bo  og 
Laas  for  Tiggerens  Sæk«  —  men  da  Vaaren  kommer,  og 
Bølgen  synger:  til  Søs!  til  Søs!  raaa  han  atter  ud  fra 
disse  trange  og  kunstige  Kaar  til  det  frie  Liv  paa  Havet  — 

Jag  strodde  mitt  guld  ofver  stader  och  land 
och  slog  min  krona  i  kvas, 

och  fattig  som   forr,  med  ett  skepp  och  ett  sviird, 
emot  okanda  mål  drog  i  vikingafård 
uppå  hafvet. 


stugan  Hytten. 

Det  store  ukendte,  Mulighedernes  uendelige  Rige  kal- 
der paa  hans  Mod  og  hans  Kræfter  igen.  Det  daglige  og 
sikrede  Liv  —  hvad  enten  det  er  i  Hytte  eller  Borg  — 
er  ham  ikke  nok,   fordi  det  er  selvfølgeligt  og  sikkert. 

Og  overalt  hvor  Mennesker  lever  paa  Landjorden  i 
Sarafund,  bor  Bekymringerne  mellem   dem: 

—    men   sorgen,   hon  kånner  ej  vikingens  stig 
uppå  hafvet. 

Men  stod  jag  om  natten  på  gungande  staf, 

och  den  ensliga  vågen  rot, 

då  horde  jag  nornorna  virka  sin  våf 

i  den  storm,  genom  rymden  skot 

Her  er  det  mere  Geijer  end  Vikingen,  vi  ser  for  os. 
Han  har  vendt  sig  fra  Nyttens  og  Realitetens  Verden  til 
Tankens  og  Ideernes,  navnlig  da  Historieforskningens,  som 
jo  netop  betragter  og  følger   »Nornernes  Væv«. 

Tyve  Aar  gammel  synger  Vikingen  denne  sin  Dødssang 
paa  Klippen  mellem  Brændingerne,  før  han  rives  i  Havet. 

Den  første  Linie  af  »Vikingen«  indeholder  Ord,  som 
Geijer  engang  senere  hen  citerer  og  anvender  paa  sig 
selv.  Ved  et  afgørende  Vendepunkt  i  sit  Liv  —  han  var 
dengang  55  Aar  gammel  —  kunde  han  sige  paany: 
»—  mig  har  stugan  blifvit  for  trang«.  Saa  uforgængelig 
var  denne  Mands  Ungdom,  at  han  endnu  i  den  Alder 
raaatte  bryde  alle  Baand  og  styre  ud  paa  Havet  som  den 
15aarige  Viking. 

I  »Odalbonden*  har  vi  Modstykket  til  ')Vikingen«. 
Der  forherliges  netop  det  Liv,  som  Vikingen  ikke  kan 
finde  sig  i,    men   maa   fly  bort  fra. 

A  bergig  ås,  dår  står  mitt  hus, 
hogt  ofver  skog  och  sjo. 
Dår  såg  jag  forstå  dagens  Ijus, 
och  dår  vill  jag  ock  do. 


stig  Sti,  Vej.     staf  Stavn,     våg  Bølge,     rot  brølede,  bruste, 
rymden  Rummet. 

Erik  Gustaf  Geijer.  4 

I  simple,  besindige  fireliniede  Vers  lader  Geijer  Odal 
bonden,  Jorddyrkeren,  Selvejeren  skildre  sit  jævne  Liv  og 
sig  selv.  Han  vil  ikke  søge  sin  Lykke  og  vinde  Ære  og 
Navn  derude,  han  vil  »være  sin  egen  Mand  paa  sin  egen 
Grund«  og  begærer  ikke  at  høste  andet  end  Afgrøden  paa 
sin  Ager. 

Jag  tror  ej  boljans  falska  lopp, 
som  far  forutan  ro. 
Den  fasta  jord,  hon  år  mitt  hopp, 
hon  visar  evig  tro. 

Hans  Lykke  er  et  Liv,  hvor  »Tiden  tyst  lægger  Time 
til  Time«,  hvor  der  tilsyneladende  intet  sker,  men 
hvor  dog  Grunden  lægges  for  Landets  og  Folkets  Trivsel 
ved  de  mange  Hænders  stille,  trofaste  Arbejde,  skønt  den 
enkelte  ikke  nævnes  med  Berømmelse.  Han  brj'der  ikke 
sit  Hoved  med  at  veje  Ret  og  Uret,  men  ved,  at  »den 
Ret  er  god,  som  man  har  erhvervet  med  sin  Sved  og 
forsvaret  med  sit  Blod«;  de  mange  Ord  er  ikke  hans  Sag, 
»men  kraftigt  er  Almuens  Ja  eller  Nej  under  Skjoldegny«, 
naar  den  staar  overfor  Kongen  paa  Tinge. 

Mens  »Vikingen«s  sidste  Linie  lød: 

—  men  den  tappres  minne,  det  blifver  — 

slutter  »Odalbonden«   med  disse  Ord: 

Val  bondens  minne  sanks  uti  graf, 
men  hans  verk  varar  tiden  ut. 

Disse  to  Digte  skildrer  ikke  blot  to  forskellige  Typer, 
men  giver  to  modsatte  Livsopfattelser,  som  en  Tid  har 
kæmpet  om  Magten  i  Geijers  Sjæl.  Der  er  ogsaa  i 
»Odalbonden«  noget  personligt.  Havde  Geijer  i  »Vikingen« 
vendt  sig  bort  fra  det  jævne,  materielle  Nytteliv  for  at 
styre  mod  Digtningens  og  Tænkningens  Riger,  saa  maatte 
han  dog  ogsaa  give  det,  hvad  der  tilkom  det,  thi  han 
kendte  og  var  fra  sin  Barndom  opvokset  i  Virkelighedens 


lopp  Løb,     hopp  Haab. 

travle  Verden  og  forstod  dens  Betydning.  Naar  han  nu 
iader  Odalbonden  sige: 

Mig  mj-cken  lårdom  ej  ar  tung; 
jag  vet  blott,   hvad  ar  mitt   — 

saa  er  det  Udtryk  for,  livad  han  engang  —  da  han  i 
Aarene  før  Englandsrejsen  selv  følte  sig  drevet  i  praktisk 
Retning  —  egentlig  helst  vilde  kunne  sige:  Livet  selv,  det 
faste  og  haandgribelige,  er  mere  værdt  end  al  Grublen 
derover.  Men  her  er  nu  denne  Betragtningsmaade  lagt 
over  i  en  anden,  som  iøvrigt  er  en  Idealtype. 

»Odalbonden«  viser  os  den  Samfundsordning,  som  Gei- 
jer  ansaa  for  den  ideale  og  den  mest  primitive:  det  fri 
og  selvstændige,  kongetro  Bondefolk  overfor  en  stærk 
Kongemagt. 

Verseformen  i  disse  to  Digte,  hvor  Tegningen  er  saa 
historisk  riglig,  har  ikke  noget  Slægtskab  med  oldnordiske 
Vers.  Geijer  havde  ikke  endnu' det  Kendskab  til  Oldnor- 
disk som  Oehlenschlåger  og  Grundtvig,  af  hvem  han 
efterhaanden  lærte  en  Del  i  Retning  af  at  give  Verset 
ægte  nordisk  Klang.  Versene  er  hans  egne  (»Vikingen« 
synes  paavirket  af  et  af  Schillers  Digte).  Til  begge  Dig- 
tene var  der  Melodier  af  Geijer  selv,  men  kun  den  til 
»Vikingen«   kendes  endnu. 

Af  andre  nordiske  Digte  skal  blot  nævnes  »Den  siste 
kåmpew^  og  »Den  siste  skalden"^,  som  fremstiller  to  Skik- 
kelser fra  Brydningstiden,  hvor  Kristendommen  fortrængte 
Troen  paa  de  gamle  Guder  (samme  Emne  som  i  Oehlen- 
schlågers  »Hakon  Jarls  Død«,  »Hakon  Jarl  hin  Riges 
»Palnatoke«  og  Grundtvigs  »Optrin  af  Kæmpelivets  Under- 
gang«)- Baade  Kæmpen  og  Skjalden  vælger  at  gaa  ud  af 
Livet  og  fare  til  Odin,  fordi  de  gamle  Tider  er  forbi,  og 
de  nye  kun  viser  dem  Svaghed  og  Tilbagegang.  Digte 
med  dette  eller  lignende  Indhold  findes  i  andre  Literatu- 
rer  (f.  Eks.  hos  Ossian,  Goethe,  Walter  Scott)  og  er  i 
Overensstemmelse  med  almindelig  romantisk  Tankegang: 
Livets  Indhold  og  Værdi  staar  i  omvendt  Forhold  til 
Oplysning  og  Fremskridt. 

4* 

Blandt  »Idunaa-Digtene  findes  ogsaa  de  to  Kongebille- 
der:  Gustaf  Eriksson  og  Karl  den   tolfte. 

Det  første  giver  os  Geijers  Konge-Ideal,  den  faderlige, 
mj'ndige  Hersker,  der  kan  baade  tale  og  tugte,  men  gør 
det  alt  ud  af  dyb  Visdom  og  inderlig  Kærlighed  til  sine 
urolige,  uforstandige  Børn,  altid  stærkere,  altid  klogere 
end  de,  fordi  han  ser  sin  Kongegerning  som  betroet  af 
Gud.  Digtet  giver  et  dejligt  Udtryk  for  Geijers  og  det 
svenske  Folks  Kærlighed  til  og  Ærefrygt  for  denne  Rigets 
Genskaber  og   Folkets   Fader: 

Vår  ar  du  —  ej  paa  jorden 

år  bland  dess  furstar  en,  som  an  år  vorden 

så  alskad  af  sitt  land. 

Du  återgaf  det  lifvet, 

uti  dess  soners  brost  ditt  namn  blef  evigt  skrifvet 

af  frihets  egen  band.  —  — 

—  Ty  då  dig  svensken  tanker, 

af  belig  vordnad  han  sitt  hufvud  sanker. 

Med  dig  få  vi  ej   vara. 

Men,   fader,  evig  tro  vi  dig  forklara; 

ty  dig  vi  hora  till. 

Dette  Digt  hæver  næsten  Gustaf  Vasa  op  over  jordiske 
Maal,  men  hans  Billede  staar  for  os  med  mægtige  Linier, 
og  vi  kommer  til  at  forstaa  Betydningen  af  under  veks- 
lende Skæbner  at  have  hans  Skikkelse  at  se  op  til. 

En  senere  svensk  Digter,  Carl  Snoilsky,  har  i  sine 
»Svenska  Bilder«  ogsaa  skildret  Guslaf  Vasa  i  Digtet 
>'Gamle  kung  Gosta«.  Det  ligger  allerede  i  Titelen,  at 
Digtet  ikke  er  saa  stort  i  Anlægget  som  Geijers,  og  ikke 
saa  dybt  i  Tonen.  Kongen  er  her  mere  set  med  Barnets 
Øje  —  som  fra  sin  Skolebog  kender  Ansigtet  med  det 
svære  Skæg  —  og  hans  Betydning  for  Land  og  Folk  siges 
der  ikke  saa  meget  om.  Derimod  dvæles  der  smukt  og 
gribende  ved  hans  Livs  Sorger  (Drabanten  vid  dorren 
horde  —  då  midnatten  teg  —  langt  inifrån  tysta  salar 
—  den  somnloses  steg)  og  ved  det  tragiske,  at  hans  Folks 


vordnad   Ærefrygt.      for  kl  ara  erklære,  bevidne       teg  tav. 
steg  Skridt. 

Taknemmelighed  og  Velsignelser  ikke  naaede  ham  i 
levende  Live  (Ack,  tungan  var  ånnu  bunden  —  och  sokte 
sin  tolk!),  det  er  først  i  senere  Tider,  at  den  svenske 
Tunge  har  lært  at  synge.  Blandt  dem,  der  har  tolket  den 
Kærlighed,  der  før  var  stum,  maa  Snoilsky  da  først  og 
fremmest  have  tænkt  paa  Geijer. 

Med  Digtet  om  Gustaf  Vasa  kan  »Karl  den  tolfte« 
ikke  maale  sig.  Billedet  savner  den  Styrke  og  Klarhed, 
som  Geijers  KongereliefFer  oftest  har.  Det  ligger  vel  til- 
dels i,  at  han  lader  Karl  den  Tolvte  selv  tale  og  derigen- 
nem skildre  sin  Heltebane.  Træffende  bemærker  C.  D. 
Marcus  i  sin  Bog  om  Geijers  Digtning,  at  det  passer  saa 
meget  daarligere,  som  Kong  Karl  »ellers  var  en  faamælt 
Herre«.      Men   den   nye  Synsmaade  er  her  fremme: 

Nu  på  min  graf  de  vise  sig  forsamla 

och  tala  klokskaps  ord  och  vilja  råtta 

min  ban,  for  den   ej  ar  den  platta,  gamla   — 

den,  der  nogle  Aar  senere  finder  Udtryk  i  en  Linie  i 
Geijers  Ord  til  Karl  d.  Tolvtes  March  ved  Narva  (skrevet 
ved  Mindefesten   1818): 

allt  for  stor  for  den  nykloka  tiden  — 

»Troligvis  lo  Tegner  saa  stille,  da  han  læste  Geijers 
Digt«,  siger  C.D.Marcus.  Det  var  Tegner,  der  ved  Hun- 
dredeaarsfesten  1818  skrev  det  Digt  om  Karl  d.  Tolvte, 
der  blev  Nationens  Eje  og  mejslede  det  Billede  af  ham, 
som  blev  staaende  for  alle  Tider.  Men  det  var  »Fosfori- 
sternes«  og  »Goternes«  Fortjeneste,  at  han  der  med  Ret 
kunde  sige: 

—  och  dvårgalåten  tystnar 
mot  resen  efter  hånd. 


I  Atterboms  »Poetisk  Kalender«  skrev  Geijer  »Den  lille 
kolargossen^,  der  samtidig  blev  til  som   Musik. 

dvårgalåten  ....  Dværgenes  Lj^d,  Dværgenes  Indvendinger 
mod  Kæmpen  forstummer  efterhaanden.  kolargosse  Kulsvier- 
dreng. 

»I  skogen  vid  milan  sitter  far, 

mor  sitter  hemma  och  spinner; 

vanta,  jag  blir  vill  också  karl, 

får  en  fastemo  efter  mit  sinne. 

Det  år  så  morkt  langt,  langt  bort  i  skogen. 

Tidigt  med  solen  jag  hemifrån  glck; 

friskt  Hf,  medan  solen  glimmar! 

Till  far  skal  jag  båra  mat  och  drlck; 

nu  komma  snart  kvållens  timmar. 

Det  år  så  morkt  langt,  langt  bort  i  skogen. 

Jag  år  ej  rådder  på  liten  gron  stig, 

dår  jag  ensam  i  skogen  mand'  gånga. 

Men  furorna  se  så  morkt  på  mig, 

och  bergen  kasta  skuggor  så  långa. 

Det  år  så  morkt  langt,  langt  bort  i  skogen. 

Tra  la  la!  Friskt  sinne  som  fågelu  i  flykt! 

Nu  vill  jag  springa  och  sjunga. 

Hu!  —  utur  berget  det  svarar  så  styggt, 

och  orden  de  komma  så  tunga. 

Det  år  så  morkt  langt,  langt  bort  i  skogen. 

Ack,  vore  jag  val  hos  min  gamle  far ! 
Jag  bjornen  hor  brumma  och  sjunga; 
och  bjornen,  han  år  den  starkaste  karl 
och  skonar  hvarken  gamla  eller  unga. 
Det  år  så  morkt  langt,  langt  bort  i  skogen. 

Och  skuggan  faller  så  tjock,  så  tjock 

som  en  fåll  ofver  ensamma  leden. 

Det  tassar,  det  braskar  ofver  sten  och   stock, 

och  trollena  tråda  på  heden. 

Det  år  så  morkt  langt,  langt  bort  i  skogen. 

»Ack,  Gud!  Dår  år  ett,  dår  år  två  —  i  sit  garn 

de  mig  ta  —  se,  bur  granna  de  svinga! 

De  vinka  —  Gud  troste  mig,  fattiga  barn  I 

Hår  galler  for  lifvet  att  springa. 

Det  år  så  morkt  langt,  langt  bort  i  skogen. 

Och  natten,  den  nedsteg,  och  timman  blef  sen, 

och  villare  och  villare  blev  leden. 

Det  tassar,  det  rasslar  ofver  stock  och  sten; 

den  lille  springer  på  heden. 

Det  år  så  morkt  langt,  langt  bort  i  skogen. 


fåll  Sengetæppe  af  laaddent  Skind,    tassar  lister,    braskar 
støjer,  ramler,      granna  tydelige,      springa  løbe.     leden  Vejen. 

Med  pickande  hjårta,  med  rosbio  mm  and'  kind 
vid  milan  hos  sin  far  han  faller  ner: 
»Valkommen,  vålkommen,  kar  sonen  min!«   — 
»Ack,  jag  har  sett  trollen   och  viil  mer! 
Det  år  så  morkt  langt,  langt  bort  i  skogen«.   — 

»Min  son,  jag  satt  hår  i  så  månget  ar 

och  år  med  Guds  hjalp  vtilbehållen. 

Den  rått  kan  låsa  sitt  Fader  vår, 

han  rådes  hvarken  fan  eller  trollen, 

fast  det  år  morkt  langt,  langt  bort  i  skogen«. 

I  dette  Livsbillede  fra  Vårmlands  Skove  spores  hos 
Geijer  første  Gang  Paavirkning  fra  Folkeviserne,  som  han 
jo  paa  denne  Tid  syslede  med.  Her  skildres  som  i  saa 
mange  af  Middelalderens  Viser  og  'saa  ofte  i  nyromantisk 
Digtning  Menneskets  Forhold  til  Naturens  Magter.  Men 
Digtet  staar  helt  paa  sin  egen  Plads  og  præges  af  Geijers 
religiøse  Overbevisning:  Trygheden  overfor  alle  onde  Mag- 
ter i  Troen  paa  Gud.  Til  Sammenligning  kan  f.  Eks.  tjene 
Goethes  »Erlkonig«,  der  ender  med  Barnets  Død,  og  den 
svenske  Romantiker  Stagnelius'  sNecken«,  hvor  Nøkken 
klagende  synker  tilbage  i  Floden,  fordi  han  for  evig  er 
udelukket  fra  Paradis:  Modsætningen  er  set  fra  Naturens 
Side  og  med  Sympati  for  den.  I  »Kolargossen«  ligger 
Geijers  Livsanskuelse:  Mor  sidder  hjemme  og  spinder,  Far 
ved  Milen  i  Skoven,  langt  borte,  men  de  hører  sammen; 
hver  paa  sin  Maade  bygger  og  værner  de  Hjemmet  og 
sørger  for  Barnet,  og  Barnet  gaar  mellem  disse  to.  I  den 
Tro  paa  Guds  Almagt  og  Faderomsorg,  som  er  deres  og 
har  været  Fædrenes,  kan  Barnet  trygt  gaa  igennem  Sko- 
ven, omend  Vejen  er  mørk  og  lang,  og  onde  Magter  lurer. 
Faderens  Ord  til  Sønnen  i  Slutningsverset  vil  Geijer  have 
til  at  gælde  i  alle  Forhold  og  til  alle  Tider. 


I  disse  Aar,  hvor  Geijers  Aand  gav  de  første  fuld- 
modne Frugter,  var  hans  Kaar  i  ydre  Henseende  trange 
nok.  Endnu  i  30  Aarsalderen  boede  han  paa  et  Kvist- 
værelse og  underviste  privat.  Han  opholdt  sig  afvekslende 
i    Stockholm   og  Upsala,    delt   mellem  Arbejde   i  Rigsarki- 


56 

vet,  Privattimer  og  Skribentvirksomhed.  1810  havde  han 
i  Upsala  holdt  sine  første  historiske  Forelæsninger  som 
Stedfortræder  for  Professor  Fant,  der  var  syg;  men  det 
gav  ingen  Indtægt.  En  Tid  tænkte  han  paa  at  blive 
Præst.  Dengang  kunde  i  Sverrig  ogsaa  Mænd  uden  sær- 
lig theologisk  Uddannelse  søge  gejstlige  Embeder  (saaledes 
blev  jo  f.  Eks.  Tegner  senere  Biskop).  Men  han  følte  sig 
sikker  paa  sin  Fremtid  i  anden  Retning,  og  Anna  Lisa 
maatte  endnu  vente  paa  ham  nogle  Aar.  Endelig  lysnede 
det  for  dem,  da  Fant  tog  sin  Afsked,  og  Geijer  i  1815 
blev  »Adjunkt«  (Docent)  med  Forpligtelse  til  at  holde 
Forelæsninger  i  hans  Sted  og  med  sikker  Udsigt  til  at 
blive  hans  Efterfølger  i  Professorembedet.  Det  skete  to 
Aar  efter,  ved   Fants  Død. 

I  over  30  Aar  virkede  Geijer  i  Upsala.  Nu  staar  hans 
Statue  paa  den  aabne  Plads  foran  den  nye  Universitets- 
bygning; thi  han  blev  Upsala  Universitets  j'pperste  Mand 
i  sit  Aarhundrede,  og  hans  Navn  er  fremdeles  det  største 
af  dem,  som  har  været  knyttet  dertil. 


IV. 

DEN  UNGE  UNIVERSITETSLÆRER. 
AMALIA  V.  HELVIG  OG  ANNA  LISA. 

Hvor  stor  og  ejendommelig  Geijers  Begavelse  som 
Historiker  og  Universitetslærer  var,  kan  allerede  sluttes 
af  den  Maade,  hvorpaa  hans  første  Forelæsninger  virkede. 
Man  kunde  ellers  almindeligvis  regne  med  c.  50  Tilhørere 
ved  saadanne  Forelæsninger,  men  Geijer  havde  straks  det 
første  Semester  280,  og  blandt  dem  mange  Ikke-Studenter 
og  —  hvad  der  var  ganske  uset  —  en  Del  Damer.  For 
første  Gang  var  der  Trængsel  ved  en  Forelæsning;  Folk 
stod  helt  ud  i  Gangen  for  at  kunne  være  med.  Det,  der 
gav  hans  Tale  den  store  Tiltrækning,  var  ikke  særlig  hans 
Viden  og  Kundskaber,  som  paa  den  Tid  endnu  ikke  har 
været  saa  omfattende,  men  det  personlige  Præg,  der  var 
over  den.   Stoffet  blev  nyt  i  hans  Fremstilling,  belyst  paa 

en  hel  ny  Maade.  Og  han  talte  frit  og  levende,  uden 
Papir;  det  var  ikke  en  »Forelæsning«  som  de  almindelige. 
Af  Ydre  var  Geijer  ikke  anselig,  omend  fyldig  og  kraftig, 
men  han  var  af  dem,  der  »vokser  paa  Talerstolen«;  hans 
Form  var  knap,  sammentrængt,  han  glimrede  ikke  i  det, 
man  forstod  ved  Talekunst;  men  Ordene  bares  frem  af 
en  indre  Rigdom,  idet  Tanke  fødte  Tanke,  og  Følelsen 
ofte  brød  igennem,  mens  hans  Blik  helst  gik  højt  ud  over 
Tilhørerne,  som  var  Tid  og  Rum  ikke  til  for  ham.  En 
af  Geijers  Biografer  skriver  om  ham:  »Fra  Kathederet 
eller  Talerstolen  frembød  han  det  gribende  Billede  af  en 
Mand,  behersket  af  profetisk  Aand«.  Og  det  var  ikke 
blot  de  unge,  der  fængsledes  af  hans  Tale.  En  gammel 
svensk  Diplomat,  Baron  d'Albedyhll,  en  Mand  ellers  helt 
af  den  gamle  Skole,  som  havde  hørt  Geijer  fra  Begyndel- 
sen, udtaler  i  et  Brev  om  ham:  »Gud  lade  ham  længe 
leve  og  altid  læse  (o:  tale)  saadan,  og  den  kommende 
Slægt  skal  prise  hans  Værk.  Det  er  en  ualmindelig 
Mand,  vor  Ven  Geijer!  Denne  mandige  Kraft  og  denne 
inderlige  Ømhed!  Dette  dybe  og  tillige  lyse  Blik,  denne 
sikre  og  omfattende  Dømmekraft,  denne  Visdom  og  denne 
Uskyld!  Og  saa  denne  ualmindelige  Forening  af  Poesi, 
Musik  og  Tegnekunst  hos  denne  Gudernes  Yndling,  hvem 
de  har  givet  Geni  til  at  finde  Sandheden  og  alt,  hvad  der 
kræves   til  dens  Udbredelse«. 

At  man  her  var  kommet  helt  udenfor  de  almindelige 
Regler  og  i  selve  Universitetets  Høresale  var  flyttet  fra 
Videnskabens  kølige  Regioner  ind  i  Personlighedens  og 
Fædrelandsfølelsens  varme  Egne,  saas  blandt  andet,  da 
Geijer  i  sine  Forelæsninger  var  naaet  til  Gustaf  Vasa. 
Det  var  Skik,  at  Professorerne  holdt  deres  Forelæsning 
med  Overløj  og  Hat  paa  om  Vinteren,  naar  der  var  koldt 
i  Auditoriet,  og  siddende.  Men  da  Geijer  nu  kom  til 
Gustaf  Vasas  Afskedstale  til  Stænderne,  rejste  han  sig  og 
tog  sin  Hat  af,  før  han  skulde  læse  den  op,  og  alle  Til- 
hørerne rejste   sig  med  ham. 

Geijers  egne  Udtalelser  om  denne  Tid  vidner  om,  hvor 
glad  og  arbejdsdygtig  han  følte  sig;  nu  kendte  han  ikke 
mere   til  Tvivl   om    den  rette  Vej    i  Fremtiden:    »Da   blev 


58 

det  til  noget  med  Arbejdet;  da  kunde  jeg  skrive  paa  mine 
Forelæsninger  og  komponere  Musik  baade  om  Dagen  og 
et  Stykke  af  Natten  med  og  endda  ikke  være  træt«.  Og 
næste  Sommer  (1816)  skulde  han  jo  hente  sin  Anna  Lisa 
og  sætte  Bo. 

Men  i  denne  Vinter  traf  Geijer  i  Upsalakredsene  sam- 
men med  Fru  Amalia  v.  Helvig,  et  Bekendtskab,  som  vel 
ikke  forstyrrede  hans  Forhold  til  Anna  Lisa  eller  et 
Øjeblik  rokkede  hans  Beslutning  om  at  ville  leve  Livet 
med  hende,  men  som  i  hvert  Fald  kom  til  at  kaste  Skyg- 
ger over  Anna  Lisas  Lykke  Livet  igennem.  Geijer,  som 
jo  var  fuldtro  nordisk  i  sin  Opfattelse  af  Kærlighed  og 
Ægteskab,  synes  ikke  i  denne  Vinter  at  have  været  helt 
klar  over,  hvor  stor  Magt  Amalia  v.  Helvig  havde  over 
hans  Hjerte,  og  han  var  sig  ingen  Utroskab  bevidst.  Der- 
imod gjorde  de,  der  var  Vidne  til  hans  og  hendes  Sam- 
vær ved  Selskaberne,  sig  allehaande  Tanker. 

Oberstinde  Malla  Silfverstolpes  Hjem  var  paa  den  Tid 
Samlingssted  for  en  Kreds  af  aandeligt  interesserede  Mænd 
og  Kvinder  i  Upsala,  en  »literær  Salon«,  som  kom  til  at 
spille  en  ikke  ringe  Rolle  i  Upsalalivet.  Til  Kredsen 
hørte  f.  Eks.  Geijer,  Atterbom  og  Hans  Jårta,  ogsaa  Gun- 
nar Wennerbcrg.  Fru  Silfverstolpe,  som  efter  sit  Livs 
Skuffelser  i  et  uharmonisk  Ægteskab  følle  Trang  til  at 
give  og  at  være  noget  for  andre,  var  det  varme  Hjerte 
ved  disse  Sammenkomster  —  »vår  fru  af  de  goda  Ogonen« 
kalder  Forfatterinden  Fredrika  Bremer  hende.  Selv  var 
hun  ikke  overlegen  ved  Begavelse  eller  særlige  Talenter, 
men  hendes  udprægede  kvindelige  og  varme  Personlighed, 
med  en  lille  Tilsætning  af  noget  sværmerisk,  hendes 
Trang  til  at  vise  moderlig  Ømhed  og  opofrende  Venskab 
og  hendes  dybe  Interesse  for  Literatur  og  Kunst  gjorde 
hende  til  Midtpunkt  og  Samlingsmærke.  Hun  har  haft 
samme  Evne  som  Kamma  Rahbek  paa  Bakkehuset  til  at 
samle  dem,  der  aandeligt  kunde  være  af  Betydning  for 
hinanden,  forstod  at  faa  dem  til  at  yde  deres  bedste  i 
Samtale,  blive  aandfulde  og  interessante. 

Hos    hende    opholdt   sig   i  Vinteren   og  Foraaret    1816 

den  tyske  Fru  v.  Helvig  med  sine  Børn,  gift  med  den 
svenske  Major  v.  Helvig.  Hun  var  fra  sin  tidlige  Ung- 
dom stærkt  literært  og  kunstnerisk  interesseret,  digtede 
selv,  malede,  musicerede  og  hørte  til  Schillers  og  Goethes 
Kreds  fra  den  Tid,  da  hun  var  Hofdame  hos  Hertug- 
inden af  Weimar.  Hendes  Ægteskab  var  ikke  lykkeligt. 
Nu  var  hun  kommet  fra  Tyskland,  hvor  hendes  Mand 
var  gaaet  over  i  preussisk  Tjeneste,  og  skulde  ordne  deres 
Forhold  i  Stockholm. 

Hun  var  dengang  40  Aar,  ikke  nogen  egentlig  Skøn- 
hed, men  hun  skildres  som  en  vidunderlig  betagende 
Personlighed  ved  sin  Aand  og  sine  Talenter,  ved  sit  hel- 
støbte kvindelige  Væsen,  helt  uden  Forfængelighed  eller 
Behagesyge;  dertil  var  hun  huslig  og  en  kærlig  Moder 
for  sine  Børn, 

Geijer,  som  da  var  33  Aar  gammel,  traf  hende  hos 
Malla  Silfverstolpe  og  i  andre  Huse;  hun  besaa  Upsala 
sammen  med  ham  og  Atterbora,  og  hun  hørte  med  Malla 
hans  Forelæsninger  (over  Gustaf  Vasa).  Muligvis  har  de 
først  fundet  hinanden  i  Musikken;  men  Geijer  betoges 
snart  af  hendes,  for  en  Kvinde  usædvanlige.  Interesse  for 
de  Problemer,  der  optog  ham,  og  han  kunde  tale  med 
hende  om  de  Ting,  som  han  ellers  kun  drøftede  med 
Mænd.  Hertil  kom  jo  saa,  at  hun  vanskeligt  kunde 
skjule  sin  Beundring  for  ham.  Sin  Anna  Lisa  elskede 
Geijer  som  den  lille  trofaste  og  søde  Pige,  hun  var,  men 
det  faldt  ham  aldrig  ind,  at  han  skulde  kunne  drøfte 
dybere  og  vanskeligere  Ting  med  hende.  Han  havde  en- 
gang skrevet  til  hende:  »Ikke  lærd,  ikke  kundskabsrig, 
ikke  andet  end  god  og  kærlighedsfuld  og  sød,  som  min 
lille  Due  er,  skal  min  Fæstemø  og  Hustru  være«.  Anna 
Lisa,  som  slet  ikke  manglede  musikalsk  og  boglig  Dan- 
nelse, —  og  som  gennem  et  langt  Samliv  med  ham  kom 
til  at  vise,  hvor  klog  og  betydelig  en  Kvinde  hun  var  — 
har  mere  end  een  Gang  ytret  sin  Ængstelse  for,  at  hun 
aandeligt  ikke  skulde  kunne  være  nok  for  ham. 

Nu  kom  Amalia  v.  Helvig  som  en  straalende  Aaben- 
baring  fra  det  moderne  Tyskland,  fra  Schillers  og  Goethes 
Verden,  til  den  lille  svenske  Universitetsby,  som  i  mange 

Henseender  var  snæver  og  gammeldags;  hun  blændede 
og  betog  alle  med.  sit  fortryllende  Væsen.  Men  dertil 
kom  saa,  for  dem,  der  kendte  hende  nærmere,  hendes 
dybeste  og  værdifuldeste  Egenskaber.  At  hun  betød  noget 
i  Geijers  Liv  i  denne  Periode,  lægger  han  selv  mindst 
Skjul  paa.  Ni  Aar  senere  skriver  han  (fra  Tyskland)  til 
sin' Hustru:  »Jeg  har  aldrig  levet  en  Tid,  som  har  lignet 
disse  Maaneder,  hvor  Dagen  optoges  af  aandfulde  Sam- 
taler, og  Natten  for  Størstedelen  gik  med  at  skrive  Fore- 
læsninger, som   ogsaa   hun  skulde  høre«. 

Naar  han  i  denne  Vinter  i  sine  Breve  til  Anna  Lisa 
derhjemme  i  Vårmland  fortalte  om  sit  nye  Bekendtskab, 
og  hun  i  sine  Breve  kunde  røbe  en  Smule  Uro  derved, 
slog  han  det  hen  og  trøstede  hende  med,  at  de  andre 
holdt  af  hans  Talenter,  men  hun  af  ham  selv,  »og  hvad 
jeg  synes  bedst  om,   det  maa   dit   Hjerte  sige  dig«. 

For  Gcijer  selv  har  det  staaet,  som  hans  Forhold  til 
Amalia  ikke  var  og  aldrig  kunde  blive  andet  end  et  Ven- 
skab, som  han  godt  kunde  dyrke  ved  Siden  af  sit  For- 
hold til  Anna  Lisa;  han  havde  ingen  Følelse  af  —  i  hvert 
Fald  først  ved  Afskeden  —  at  der  fra  begges  Side  var 
ved  at  spire  noget  mere  frem  deraf.  De  mødtes  jævnlig 
i  de  forskellige  Hjem,  vekslede  Breve,  skrev  Digte  til 
hinanden.  De  andre  begyndte  at  blive  urolige.  Da 
Amalia  en  kort  Tid  —  efter  sin  lille  Søns  Død  —  havde 
været  borte  fra  Geijers  Forelæsninger  og  saa  kom  igen, 
bemærkede  man,  at  han  gentog  lovlig  meget  fra  de  fore- 
gaaende  Timer;  naar  hun  traadte  ind  i  et  Selskab,  syntes 
Geijer  straks  berørt  deraf.  Allermest  bekymret  var  Malla 
Silfverstolpe  med  sit  ømme  Hjerte  og  sin  redelige  Sjæl, 
thi  Geijer  talte  næsten  aldrig  om  sin  Fæstemø  der- 
hjemme! 

I  Maj  skulde  Amalia  v.  Helvig  rejse  tilbage  til  Tysk- 
land. Da  de  nu  stod  foran  Adskillelsen,  er  det  blevet 
dem  begge  klart,  hvor  meget  de  betød  for  hinanden. 
Den  sidste  Dag  tilbragte  de  sammen  og  i  Selskab  med 
Malla  Silfverstolpe,  en  skøn,  men  vemodig  Foraarsdag. 
Da  Malla  mærkede,  hvor  optaget  Geijer  var  af  Tanken 
om  Afskeden,    gav   hun   ham    stille  en   Buket  af  Roser  og 

Myrter  for  at  minde  ham  om  hans  forestaaende  Bryllup. 
Natten  efter  skrev  Geijer  Digtet  »Nattvandraren«,  som 
han  sendte  Amalia.  Det  er  naturligvis  intet  Kærligheds 
digt;  men  den  smerteligt  bevægede  Stemning  deri  talte 
tydeligt  nok.  Mere  kunde  ikke  siges,  uden  at  Tausheden 
var  brudt,   og  Ulykken  var  kommet  over  dem   begge. 

Så  ar  den   hårligaste  dag  forliden ! 

Hur  snart,  hur  snart!   —   Hvarfor  år  du  så  flyktig, 

o  tid?    kan  ingen  glådjekalk  dig  rusa, 

att  du  på  vingen  hvilar  och  forgåter 

vid  klangen  af  ett  hjertas  melodier 

att  ila  fort?  År  det  for  sorgen  endast, 

som  du  står  still,  med  dufna,  fallda  vingar, 

och  stirrar  menskan   i  forgråtna  ogat, 

ack,  med  en  blick,  som  ville  du  af  stunden 

en  evighet  utpina?  —  Nej,  jag  skall  ej 

och  vill  ej  triita  med  dig.   —   Skynda,  flyg! 

Tag  famnen  fuU  af  skona  ånglar,  stro  dem 

som  rosar  in  i  mina  vanners  drommar, 

och  bed  dem  alla  helsa  ifrån  mig! 

Hur  skon  år  natten  ock!  —  Ack,  det  år  våren! 

Mig  har  han  redan  farit  in  i  hjertat- 

Hur  frisk  år  luften  efter  milda  regnet! 

Ett  doft,  lik  rokverk,  stiger  upp  ur  jorden; 

det  år  en  bon    —   en  bon  af  alla  blommor, 

an  slutna  uti  froets  dunkla  fångsel. 

De  bedja  så  uti  det  tysta,  morka 

till  Ijusets  fader,  att  få  se  hans  strålar, 

att  få  uppblomstra  och  i  brand  af  fårger, 

i  strommar  utaf  vållukt  få  forklara, 

som  fromma  barn,  hur  de  ha  honom  kår. 

De  vore  gerna  alla  vid  hans  hjerta  !    — 

Jag  ock.    —    \'ar'  jag  blott  from  som  en  af  dem! 

Ack,  jag  vill  odmjuk  bli,  —   som  detta  blomster, 

som  vågar  ej   uppslå  sin  blick  mot  hojden, 

men  lutad  står  utofver  kålians  spegel 

och  ser  i  vågen   blott  på  hoga  himlen 

och  beder  ståndigt  sitt:    forgåt   mig   ej! 


rusa  beruse,     endast  kun.     dufna  dovne,  matte, 
famnen    Favnen,     redan    allerede,     doft    Duft.     rokverk 
Røgelse,     fårger  Farver,     odmjuk  ydmyg,     kål  Ian  Kilden 
ståndigt  stadig. 

Efter  Afskeden  rejste  Geijer  til  Odenstad  for  at  holde 
Bryllup. 

Men  der  ventede  nu  Anna  Lisa  nogle  bitre  Dage 
Hun  havde  ikke  troet,  at  Forholdet  mellem  Geijer  og  Fru 
V.  Helvig  var  saa  levende,  som  hun  nu  fik  at  se.  Hun 
fortæller  derom  i  sine  Erindringer:  »En  Dag  kort  før 
Brylluppet  paatog  jeg  mig  efter  hans  Ønske,  mens  han 
selv  var  ude  med  min  Far,  at  ordne  hans  Sager  i  det 
Værelse,  hvor  vi  skulde  bo.  Da  jeg  ordnede  hans  Pa- 
pirer, faldt  der  en  stor  rød  Tegnebog  ud,  indeholdende 
Breve  og  Billetter,  skrevne  med  en  ukendt  Haand,  de 
fleste  med  »Amalia«  under,  paa  Tysk.  Geijer  havde  al- 
drig haft  Hemmeligheder  for  mig,  og  hvor  lidt  vant 
maatte  han  være  til  at  have  Hemmeligheder,  naar  han 
lod  saadanne  Breve,  saadanne  Henvendelser  ligge  ufor- 
seglede,  ulaaste  i  en  Vadsæk!  —  Jeg  læste  og  læste,  det 
svimlede  for  mig.  Jeg  følte  mig  lamslaaet  paa  Legeme 
og  Sjæl;  jeg  kunde  ikke  tale,  ikke  græde,  jeg  maatte  i 
Seng  og  var  som  tilintetgjort.  Saadan  fandt  Geijer  mig 
ved  sin  Hjemkomst.  Jeg  bad  ham  gemme  den  røde  Bog 
og  fortalte  ham,  hvad  jeg  havde  set,  og  spurgte  ham. 
om  han  virkelig  vilde  gifte  sig  med  mig  om  fire  Dage, 
og  om  han  troede,  at  jeg  kunde  det,  efter  hvad  jeg  nu 
vidste.  Jeg  vil  ikke  og  har  ikke  Hjerte  til  at  beskrive 
alle  disse  Optrin  af  ømme  Forsikringer,  Uro,  Angst  og 
Forsoning.  Jeg  fandt  mig  i  mit  allerinderste  saaret  og 
dybt  nedbøjet.  Imidlertid  maa  jeg  dog  tilstaa,  at  jeg 
fandt  mig  elsket  fremdeles,  som  Geijer  altid  havde  elsket 
mig,  men  nu  havde  jeg  faaet  lært,  hvad  der  fattedes  mig 
for  —  som  jeg  syntes  —  at  være  ham  en  ret  og  værdig 
Hustru«. 

Det  Ægteskab,  Anna  Lisa  nu  gik  ind  til,  krævede 
baade  til  at  begynde  med  og  i  mange  Aar,  helt  ud  over 
Amalias  Dødsaar  (1831)  megen  Resignation,  megen  Ydmyg- 
hed og  stor  Kærliglied.  Brevvekslingen  mellem  Geijer  og 
Amalia  fortsattes.  Geijers  Breve  udtalte  vel  ikke  andet 
end  varmt  Venskab  og  dyb  aandelig  Sympati,  men  det 
var  jo  kun  til  hende,  at  han  vilde  kunne  skrive  saa- 
danne Breve.     De  mødtes  een  Gang  endnu,  da  Geijer  ni 

Aar  senere  var  i  Tyskland.  Han  pintes  ofte  ved  Bevidst- 
heden om,  at  de  to  Mennesker,  som  han  elskede  højest, 
led  for  hans  Skyld;  men  han  kom  dog  lettere  over  dette 
end  Anna  Lisa,  fordi  det  var  imod  hans  Natur  at  bære 
paa  en  stadig  Sorg.  Men  hvad  han  havde  at  bebrejde 
sig,  og  hvor  stor  Anna  Lisa  var  i  dette  Forhold,  erkendte 
han  klart  nok:  »Det  er  Anna  Lisas  Fortjeneste,  om  vort 
Ægteskab  er  lykkeligt«,  siger  han.  »Var  hun  som  jeg, 
saa  var  det  ikke,  som  det  er.  Jeg  har  haft  et  Dusin 
Forelskelser;  —  egentlig  har  jeg  dog  ikke  noget  at  be- 
brejde mig,  thi  en  Kærlighed,  som  ikke  engang  ytrer  sig, 
er  vel  ingen  Synd,  —  kun  overfor  een  har  jeg  haft  Uret*. 
Anna  Lisas  Sjælsstorhed  ser  vi  ingensteds  bedre  end 
i  de  Ord,  hun  skrev,  da  hun  nogle  Aar  efter  Amalias 
Død  havde  læst  hendes  Breve  til  Geijer:  »Jeg  har  læst 
Fru  Helvigs  Breve  —  hvilke  Breve!  Til  en  saadan  Kær- 
lighed har  ingen  Mand  paa  Jorden  gjort  sig  fortjent. 
Hvordan  var  min?  Ren,  inderlig,  trofast  og  levende,  men 
tillige  egennyttig,  uprøvet  og  fordringsfuld.  —  Hvad  be- 
gærede hun?  En  sand  aandelig  Deltagelse,  en  sjælelig 
Formæling,  hvorpaa  hendes  Egenskaber,  hendes  Begavelse 
og  Dannelse  kunde  gøre  Fordring.  Jeg  begærede  det 
samme  i  min  ubeskrivelige  Enfoldighed,  uden  at  ane, 
hvad  der  fra  min  Side  manglede  for  Opnaaelsen  af  denne 
Harmoni.  —  _  _  —  Hvor  mange  Gange  har  jeg  ikke  i 
Løbet  af  tyve  Aar  forsøgt  med  Sindsro  at  læse  disse 
skønne  Breve!  I  Dag  er  det  lykkedes  mig.  Jeg  har  haft 
saa  rig  og  uforglemmelig  en  Dag  som  faa  i  mit  Liv.  Er 
det  fra  dig,  salige,  forklarede  Aand,  at  jeg  føler  dette, 
denne  Opløftelse  i  Tanker  og  Syn!  Jeg  aner,  jeg  haaber 
det.  Er  det  formasteligt,  om  jeg  tror,  at  du  deroppe 
fra  ser  ned  paa  den,  du  har  elsket  højest  her  i  Livet, 
og  til  hans  Bedste  indgiver  mig  et  mildere,  klarere,  bedre 
Syn  paa  Livet  og  den  Højestes  Mening?  —  Din  eneste 
Lj'kke  var  her  paa  Jorden  at  være  hans  skærmende 
Genius;  du  udholdt  at  leve,  da  Livet  var  dig  en  Smerte 
—  for  hans  Skyld.  —  —  En  saadan  Kærlighed  er  uegen- 
nyttig,   guddommelig    og    kan    ikke    andet    end    være    den 

Højeste  velbehagelig.  Hvad  har  jeg  at  stille  op  mod  alt 
dette?  —  Visselig  megen  Kærlighed,  megen  Trofasthed, 
men  ingen  Kraft  til  at  forsage,  og  uden  den  kommer  vi 
ikke  langt.  Men  dig  har  jeg  at  takke  for  meget,  uendelig 
meget«   —   — 

Der  kan  ikke  tvivles  om,  at  Amalia  v.  Helvigs  Virk- 
ning paa  Geijer  i  de  korte  Maaneder  i  Upsala  og  frem- 
deles i  de  15  Aar,  hun  levede  efter  den  Tid,  var  inspi- 
rerende og  derfor  betød  noget  for  hans  Vækst.  Det  er 
sandt,  at  hans  Følelser  er  vanskelige  at  analysere,  især 
fordi  hans  Kærlighed  til  Anna  Lisa  var  ægte  og  uom- 
tvistelig. Den  Betagelse,  hvorom  baade  de  samtidiges 
Indtryk  og  Brevene  vidner,  var  væsentlig  af  aandelig  Art, 
ikke  erotisk  i  almindelig  P'orstand,  og  denne  hans  »Pas- 
sion« laa  himmelhøjt  over  f.  Eks.  Tegners  bekendte  For- 
elskelser; der  var  netop  samme  Forskel  som  imellem 
Geijers  og  Tegners  Opfattelse  af  Kvinden  i  det  hele. 
Tegner  blev  meget  let  fortryllet  af  kvindelig  Skønhed, 
var  galant  og  kunde  gøre  Kur,  men  havde  egentlig  ikke 
høje  Tanker  ora  Kvindens  Værd  i  det  hele  taget.  For 
Geijer  var  Kvinden  først  og  fremmest  Mennesket,  Hustruen, 
Moderen,  Mandens  Medhjælp,  og  hendes  uendelige  Betyd- 
ning i  Slægtens  Liv  saa  han  paa  med  dyb  Ærefrygt 
Derfor  maatte  al  blot  erotisk  Betagelse  ligge  ham  fjernt. 
Alene  deraf,  at  Amalia  kunde  vække  saa  stærke  Følelser 
hos  ham,  kan  man  slutte,  at  hendes  aandelige  Personlig- 
hed niaa  have  besiddet  overordentlige  Egenskaber. 

Geijer  dvælede  i  de  senere  Aar  ofte  ved  Mindet  om 
hende.     Nogle  Aar  efter  hendes  Død  skrev  han: 

Tj usande  bild  ur  de  forna  dar, 
droj,  ack  droj  an  i  hjartat  kvar! 
Stundens  nojen  andra  fritt  må  prisa, 
eller  hoppets  glan.s,  sådan  år  ej  min  visa. 
Tjusande  bild!  ur  de  forna  dar, 
droj,  ack  droj   an  i  hjartat  kvar! 


Ij usande   fortryllende,     droja  kvar,    blive  tilbage,     nojen 
Glæder,  Fornøjelser,     hoppets   Haabets. 

Men  for  ham  havde  Livet  jo  rige  og  store  Opgaver 
efter  Afskeden  fra  hende  hin  Majaften,  og  i  hans  unge 
Hjem  i  Upsala  skulde  en  ny  Lykke  blomstre  frem.  For 
hende  har  Savnet  været  sværere. 


V. 

MODNE  ARBEJDSAAR.     HJEMLIV. 

Ora  sine  første  Forelæsninger  dømmer  Geijer  i  senere 
Aar  ret  strengt.  De  vidnede,  siger  han,  mere  om  Fan- 
tasi og  Følelse  end  om  Forstand  og  Indsigt.  Men  ogsaa 
en  anden  Forvildelse  har  han  gjort  sig  skyldig  i,  fort- 
sælter  han,  den,  som  skyldes  Forstanden:  han  har  villet 
konstruere,  digte  en  historisk  Sammenhæng  ud  fra  sit 
Syn  paa  Begivenhederne,  som  var  bestemt  af  hans  roman- 
tisk filosofiske  Retning.  Det,  han  havde  Brug  for  i  sit 
System,  det  fandt  han  og  fremstillede  han.  Den  fore- 
gaaende  Tids  Historieskrivning  var  bleven  enten  Veltalen- 
hed (som  Akademiets  »Ærerainder«  over  berømte  Mænd) 
eller  Opstilling  af  Enkeltheder  uden  Blik  for  Ideer  eller 
Forstaaclse  af  Sammenhæng.  Det  blev  jo  Romantikernes 
Fortjeneste  at  bringe  System  og  Metode  i  den  historiske 
Betragtning,  og  i  denne  Retning  gik  Geijers  Forelæsninger 
i  afgjort  Grad.  Men  efterhaanden  som  hans  Studier  førte 
ham  dybere  til  Bunds  i  Enkelthederne  og  Personerne, 
saa  han,  at  han  undertiden  havde  gjort  Vold  paa  Virke- 
ligheden, af  lutter  ungdommelig  Iver  for  at  faa  »Sammen- 
hængen« frem.  »Ja«  —  siger  han  —  »men  Tingenes  egen 
Sammenhæng!  -  Den,  som  nærmer  sig  til  Tidens  susende 
Væverstol,  finder  snart,  at  her  gaar  det  ikke  altsammen 
saa  snorret  efter  visse  Formler  —  —  Flid,  Forsagelse, 
Ydmyghed,  rent  Sind  er  for  Historieforskeren  ikke  mindre 
nødvendige  end  for  Naturforskeren,  —  nej,  endnu  mere 
nødvendige.  Han  har  at  gøre  med  ikke  mindre  virkelige 
Virkeligheder,   men  de  er  af  højere  Art«. 

Det    er    denne    Geijers    Sans    for    det    virkelige,     som 

Erik  Guslaf  Geijer.  5 

under  hans  fortsatte  historiske  Studier  bringer  ham  til 
at  læse  og  fremstille  Historien  paa  en  anden  og  sandere 
Maade,  og  det  er  den,  der  faar  ham  til  at  tage  Afstand 
fra  den  nyromantiske  Digtning  med  dens  Tilbøjelighed  til 
at  gaa  uden  om   Livet  selv  og  fortabe  sig  i  det  blaa. 

Og  det  er  denne  hans  Sans  for  det  virkelige  baade  i 
Historien  og  i  det  Liv,  der  omgav  ham,  som  i  Aarenes 
Løb  bragte  ham  til  at  skifte  Standpunkt  overfor  Tidens 
store  Spørgsmaal,  lytte  til  Tidens  Røster  og  forstaa  dem 
i  Sammenhæng  med  Fortidens.  Han  stod  aldrig  stille 
i  sin   Udvikling. 

Foreløbig  er  han  politisk  meget  konservativ ;  han  var 
jo  Romantiker.  Da  han  var  bleven  Professor,  kom  han 
snart  til  at  indtage  en  Førerstilling  ved  Universitetet  og 
blev  Midtpunkt  i  den  videnskabelige  Verden  i  Upsala  som 
Hovedmanden  for  den  Retning,  der  kaldes  »den  historiske 
Skole«,  og  hvis  Grundpræg  er  nationalt  og  konservativt. 
I  omtrent  20  Aar  er  han  dens   Høvding. 

Han  var  Tilhænger  af  »den  hellige  Alliance«,  det 
Fyrsteforbund,  der  i  1815,  efter  Napoleons  Fald,  sluttedes 
mellem  Rusland,  Tyskland  og  Østerrig,  og  hvortil  efter- 
haanden  de  fleste  andre  europæiske  Regenter  sluttede  sig. 
Forbundet  erklærede  at  ville  sikre  den  fredelige  Udvik- 
ling i  Landene  ved  at  forsvare  Religionen  og  Retfærdig- 
heden og  faderligt  sørge  for  Folkenes  Vel.  Men  det  viste 
sig  snart,  navnlig  ved  den  Maade,  hvorpaa  den  østerrigske 
Statsmand  Fyrst  Metternich  førte  den  hellige  Alliances 
Program  ud  i  Livet,  at  den  snarest  var  et  Forbund  til 
Sikring  af  Enevælden  overfor  de  Frihedsbevægelser,  der 
havde  vist  sig  omkring  i  Europa,  og  at  den  arbejdede 
paa  straks  at  kvæle  enhver  Ytring  af  Frihedstrang  hos 
Folkene.  Tegner  følte  Afsky  overfor  denne  tilsyneladende 
ideelle  Fyrstesammenslutning,  fordi  han  gennemskuede 
den;  Geijer  gav  den  straks  sin  varme  Tilslutning,  men 
tog  nogle  Aar  efter  Afstand  fra  sine  egne  Udtalelser  derom, 
da   han  begyndte  at  se,   hvad   den  bar  i  sig. 

I  Sverige  var  den  gamle  Kong  Karl  d.  XIII  bleven 
efterfulgt  af  Bernadette  under  Navn  af  Karl  XIV  Johan. 
Han    var    en    fransk    Advokatsøn,     der    under    Napoleons 

Faner  havde  tjent  sig  op  til  General.  Fra  Begj'ndelsen  af 
blev  han  ikke  mødt  med  Tillid  og  Sympati  fra  »Goternes' 
og  Romantikernes  Side;  som  Barn  af  Revolutionen  maatte 
han  antages  at  hylde  dens  Tanker.  Han  viste  sig  dog 
snart  at  være  udpræget  konservativ  og  monarkisk  sindet, 
sluttede  sig  til  den  hellige  Alliance^  og  delte  de  andre 
Fyrsters  Ængstelse  for  alle  Frihedsbevægelser.  Ogsaa  i 
Sverrig  dannede  der  sig  en  liberal  Opposition,  der  i 
1820erne  allerede  gjorde  sig  gældende  i  Rigsdagen.  Landet 
havde  jo  i  1809  faaet  en  fri  Forfatning,  men  den  var  paa 
flere  Maader  gammeldags  —  saaledes  var  f.  Eks.  alle  fire 
Stænder  repræsenterede  hver  for  sig,  Adelsmændene  var 
selvskrevne  Medlemmer  af  Rigsdagen,  ligesom  Gejstlig- 
heden havde  stor  Indflydelse  i  Forhold  til  sit  ringe  An- 
tal —  og  den  levnede  Kongen  større  Magt  end  i  andre 
konstitutionelle  Lande.  Overfor  alle  Ytringer  i  Retning  af 
politisk  Frihed  og  social  Lighed  viste  Karl  Johan  sig 
under  hele  sin  Regering  meget  nervøs.  Men  i  sin  Frem- 
træden var  Kongen  vindende,  og  hans  Personlighed  havde 
mange  udmærkede  Egenskaber;  Geijers  tidlige  Beundring 
for  ham   og  Kærlighed  til  ham  varede  Livet  igennem. 

1818 — 19  udgav  Geijer  et  historisk  filosofisk  Arbejde, 
som  viser  hans  konservative  Stade  i  disse  Aar:  Feoda- 
lisme  og  Republikanisme.  Det  blev  aldrig  fuldendt  (saa- 
ledes gik  det  med  flere  af  hans  Arbejder)  og  behandler 
kun  Tiden  indtil  Reformationen;  men  Historikeren  A.  Fry- 
xell  kalder  det  '»Kronen  paa  Geijers  historiske  For- 
fatterskab«. Det  geniale  deri  er,  at  Geijer  —  længe  før 
Middelaldersforskningen  saa  at  sige  var  født  —  har  fundet 
de  fremherskende  Træk  i  Middelalderens  Samfundsord- 
ning, set  Linierne  i  Udviklingen.  Det  er  her  som  saa 
ofte  i  Geijers  Historieforskning:  det  er  ikke  større  Lær- 
dom, ikke  nøjagtigere  Studier,  der  sætter  ham  i  Stand 
til  at  yde  mere  end  andre,  men  en  genial  Evne  til  at  se 
bag  Tingene,   ane   den  indre  Sammenhæng. 

Ved  Feodalisrae  skal  forstaas  det  Samfundsprincip, 
efter  hvilket  særlige  medfødte  Rettigheder  fra  gammel 
Tid,  adelige  Standsprivilegier  giver  Overvægten  i  Stats- 
og  Samfundslivet,    og    ved    Republikanisme    den    politiske 

Retning,  der  fordrer  lige  Ret  for  alle  uden  Hensyn  til 
Fødsel  og  Forfædre.  Geijer  viser  ved  sin  Gennemgang  af 
Middelalderens  Historie,  hvorledes  de  to  Principper: 
Høvdingemagt  og  Folkemagt  eller  »Familieprincippet«  og 
»Personlighedsprincippet«  (o:  Ligheds-  og  Frihedsprincip- 
pet) er  de  bærende  og  afgørende  i  Samfundsordningens 
Udvikling.  Det  ene  eller  det  andet  maa  ligge  til  Grund. 
Geijer  hævder  ud  fra  sit  religiøse  Syn  og  ud  fra  den 
faste  Tro  paa  Hjemmets  og  Familiens  uendelige  Betyd- 
ning, hvori  han  fra  Barndommen  var  rodfæstet,  at  Fa- 
milieprincippet er  det  relle.  Ærbødighed  for  Forældre 
og  Forfædrenes  Minde  og  for  alt  det  overleverede  er  Be- 
tingelsen for  en  sund  Udvikling.  Begyndelsen  til  Sam- 
fundsdannelsen har  ikke  været  en  Flok  selvstændige  Indi- 
vider, men  Familien,  —  og  der  betyder  den  enkelte  kun 
noget  som  Led  i  et  Hele.  Det  er  denne  Tanke,  Geijer 
finder  udtrykt  i  et  Citat  af  en  gammel  indisk  Vismand, 
som  han  mange  Aar  senere  anfører:  )'Manden  er  en 
Halvdel,  Kvinden  er  en  Halvdel;  Faderen  og  Moderen 
med  deres  Barn  er  et  helt  Menneske«.  Den  enkelte  Per- 
son faar  først  Betydning  og  Realitet  ved  at  indordnes  i 
og  underordnes  det  hele.  Derfor  kan  den  enkeltes  Krav 
paa  fri  Selvstændighed  i  Staten  i  Kraft  af  »medfødte 
Rettigheder«  ikke  være  rigtigt;  og  den  enkeltes  Maal  er 
ikke  noget  i  sig  selv,  men  maa  falde  sammen  med  Sta- 
tens. Samfundet  skal  bevares,  som  det  er,  fordi  det  om- 
fatter ikke  blot  dem,  der  til  enhver  Tid  lever  med  hin- 
anden, men  ogsaa  dem,  der  lever  i  Tiden  efter  hinanden. 
»De  døde  lever  endnu«,  siger  Geijer  et  andet  Sted.  Og 
de  Samfunds-  og  Samlivsformer,  der  har  Alderens  Hævd 
og  skyldes  Fædrene,  skal  blive  ved  at  bestaa;  Sammen- 
hængen skal  bevares.  Som  Menneskets  Udvikling  maa 
forcgaa  med  det  religiøse  som  Midtpunkt,  saaledes  maa 
Samfundsordningen  fra  først  af  være  religiøst  begrundet; 
den  har  sit  Udspring  fra  Gud,  og  den  kan  ikke  forandres 
eller  ophæves.  Kongedømmet,  Stænderne,  Fødselsadelen 
—  det  er  altsammen  lige  nødvendigt  for  et  sundt  og  lige- 
vægtigt Samfundsliv. 

Ogsaa  i  et  Par  andre  Skrifter  fra  disse  Aar  lægger 
Geijer  sit  konservative  Sindelag  for  Dagen.   —   —   — 

Geijer  var  bleven  opfordret  til  at  besørge  en  Udgave  af 
Thorilds  Skrifter.  Den  blev  aldrig  helt  fuldendt  —  og 
var  iøvrigt  ikke  videre  omhyggeligt  behandlet,  men  dette 
Arbejde  gav  Anledning  til  en  Bog  af  ham,  der  oprindelig 
var  tænkt  som  en  Indledning  foran  Thorild-Udgaven,  men 
svulmede  op  og  blev  saa  personlig,  at  den  faar  en  selvstændig 
og  særlig  Betj'dning  blandt  Geijers  Arbejder.  Det  var:  Thorild, 
tillige  en  filosofisk  eller  ufilosofisk  Bekendelse  18'2().  Det 
blev  ikke  saa  meget  en  Karakteristisk  af  Thorild,  Romanti- 
kens Forlober  i  Sverrig,  som  det  blev  en  personlig  Rede- 
gørelse for  Geijers  Forhold  til  Romantikens  Filosofi  og 
Æstetik.  Delte  er  et  af  de  mange  Eksempler  paa,  at  det 
faldt  Geijer  vanskeligt  at  arbejde  efter  en  Plan  og  inden- 
for faste  Grænser;  hans  stærkt  bevægede  indre  Liv  maatte 
skaffe  sig  Udtryk  og  sprængte  let  Rammerne.  Her  var  der 
noget,  han  maatte  have  havde  sagt;  Bogen  blev  nærmest 
et  Angreb  paa  den  Side  af  Romantiken,  som  han  havde 
begyndt  at  tage  Afstand  fra.  Men  den  gav  ham  ogsaa  An- 
ledning til  at  udtale  sig  om  visse  Punkter  i  Kirkelæren 
paa  en  saadan  Maade,  at  det  nær  havde  faaet  skæbne- 
svangre  Følger  for  hans  egen   Fremtid  i  ydre   Henseende. 

Som  Discipel  af  den  romantiske  Naturfilosofi  havde 
Geijer  været  pantheistisk  i  sin  religiøse  Opfattelse.  Det 
var  derved,  han  første  Gang  havde  voldt  Anna  Lisa  Be- 
kymring. Nu  vender  han  sig  mod  Naturfilosofien  og  sæt- 
ter Erfaringen  —  baade  paa  det  materielle,  naturviden- 
skabelige Omraade  og  i  det  personlige  Liv  —  op  mod 
dens  Teorier  om  det  oversanselige,  som  ikke  har  Fodfæ- 
ste i  Virkeligheden,  men  helt  taber  sig  i  det  blaa,  og  vi- 
ser, hvorledes  han  selv  er  havnet  i  Kristendommen.  Ogsaa 
mod  den  romantiske  Poesis  Uvirkelighed  og  Uklarhed  ven- 
der han  her  for  første  Gang  sin  Kritik  og  indleder  saaledes 
de  Angreb,  han  senere  hen  retter  imod  den. 

Personlighedsprincippet,  som  Geijer  endnu  ikke  aner- 
kender paa  det  historisk  politiske  Omraade,  er  her  for 
første  Gang  fremme  hos  ham.  I  de  følgende  10—15  Aar 
arbejder  det  sig  stadig  mere  frem,  indtil  han  ogsaa  poli- 

tisk  aabenlyst  maa  følge  det  og  tage  Stade  imod  de  An- 
skuelser, han  før  har  forfægtet. 

Geijer  mener  at  staa  paa  Kristendommens  Grund,  men 
under  Forsøget  paa  at  forlige  Videnskaben  med  Aaben- 
baringen  omtaler  han  den  almindelige  og  autoriserede  Op- 
fattelse af  Treenigheden  og  Forsoningslæren,  som  han  fin- 
der for  materiel  og  plump,  paa  en  saadan  Maade,  at  det 
vækker  Anstød,  og  der  bliver  rejst  Anklage  imod  ham  for 
at  være  i  Strid  med  den  svenske  Kirkes  Lære.  Blev  han 
dømt  herfor,  vilde  han  blive  landsforvist;  han  var  belavet 
paa  at  maatte  bosætte  sig  i  Tyskland.  Anklagen  synes  at 
være  udgaaet  fra  Svenska  Akademiens  Kreds,  hvor  man 
vilde  ham  tillivs,  fordi  han  ansaas  for  at  være  »Fosforist«. 
Den  gamle  Strid  var  ingenlunde  døet  hen  endnu.  Tegner 
saa  rent  personlig  Forfølgelse  i  denne  Anklage  og  udtalte, 
at  Geijer  »ikke  burde  dadles,  fordi  han  var  for  lidt  kri- 
stelig,  men  snarere,  fordi  han  var  det  i  for  høj   Grad«. 

Der  blev  nedsat  en  Jury  ved  Universitetet  til  at  dømme 
i  Sagen.  Studenterne,  som  beundrede  og  elskede  Geijer, 
ventede  i  stor  Spænding  paa  Udfaldet.  I  store  Skarer 
samlede  de  sig  udenfor  Konsistorium,  da  Afgørelsen  skulde 
falde.  Og  da  han  efter  Frifindelsen  kom  ud,  jublede  de 
ham  i  Møde,  løftede  ham  op  og  bar  ham  hjem  under 
Sang.  Efter  den  Dag  sluttede  de  endnu  fastere  Kreds  om 
ham.  I  senere  Aar  tog  Geijer  iøvrigt  Afstand  fra  de  Me- 
ninger, han  havde  fremsat  om  de  nævnte  Punkter  i  Kirke- 
læren. 

Fire  Aar  efter  indvalgtes  Geijer  endelig  i  Svenska  Akade- 
mien.  Tegner,  som  selv  var  bleven  Medlem  nogle  Aar  i 
Forvejen,  havde  stadig  arbejdet  for  hans  Valg,  men  der 
var  stærke  Kræfter,  der  modarbejdede  ham;  han  var  jo 
paa  flere  Maader  original  og  kættersk.  Underligt  nok  kom 
Geijer  til  at  indtage  Pladsen  efter  Friherre  Malle  Ramel, 
som  netop  ivrigt  havde  modarbejdet  hans  Valg.  Tegner 
skriver  i  et  Brev,  at  Excellensen  synes  at  have  faaet  i  sit 
Hoved,  at  Geijer  er  en  Kætter.  »Og  denne  Excellense  har, 
ligesom  de  andre,  saa  lidt  i  sit  Hoved,  at  det  næsten  er 
Synd  at  tage  noget  ud  af  det«.   Det  var  jo  Ramel,  som  i 

sin  Tid  havde  givet  Geijer  det  daariige  Skudsmaal  og  der- 
ved afskaaret  ham  fra  at  faa  den  »Kondition«,  han  søgte, 
men  samtidig  blev  Anledning  til,  at  han  vandt  sine  første 
Laurbær  ved  »Æresminde  over  Sten  Sture«.  Geijer  skulde 
nu  holde  Talen  til  Minde  om  den  afdøde.  Den  blev  holdt 
nogenlunde  i  Stilen,  men  han  fandt  Lejlighed  til  at  sige 
sin  Mening  om  Virkelighedens  og  Erfaringens  Betyd- 
ning ogsaa  for  Digterne  og  hævdede,  at  Digtningen  ikke 
blot  skal  være  en  Leg  med  Fantasibilleder,  atter  Ord,  som 
er  rettet  mod  den  romantiske  Poesi.    ' 

I  Slutningen  af  1820erne  var  Geijer  Medlem  af  Rigs- 
dagen som  Upsala  Universitets  Repræsentant  for  Gejstlig- 
heden og  virkede  her  ud  fra  meget  konservative  Anskuelser. 

Kun  i  een  Henseende  havde  han  ændret  Syn.  Tidligere 
havde  han  jo  ment,  at  Almuens  Undervisning  kun  burde 
omfatte  det  mest  elementære  (som  i  Skriftet  »Om  sand 
og  falsk  Oplysning«),  al  videregaaende  Skoleundervisning 
for  Bønderne  var  af  det  onde.  Hans  »Odalbonde«  havde 
jo  med  værdig  Selvfølelse  sagt: 

Mig  mycken  lårdom  ej  år  tung, 
jag  vet  blott,  hvad  år  milt  .  .  . 

I  et  Skrift  et  Par  Aar  senere  end  det  nævnte  havde 
han  endog  hævdet,  at  Folkeskoler  ikke  var  nødvendige. 
Religion,  som  egentlig  var  det  eneste,  Bønderne  nødven- 
dig raaatte  lære,  kunde  Præsterne  bedst  undervise  dem  i 
Fædrelandskærlighed  skal  ganske  vist  baade  Bonde  og 
Borger  oplæres  til,  men  denne  Opdragelse  kan  Staten 
direkte  kun  give  »den  offentlige  Stand«  (Adel,  Gejstlighed, 
Embedsmænd),  derfra  maa  saa  Paavirkning  udgaa  til  Bonde- 
standen. 

Men  i  Undervisningsspørgsmaal  udtaler  Geijer  sig  noget 
anderledes  i  1829,  da  en  Skolereform  var  under  Over- 
vejelse. Nu  erkender  han  Nødvendigheden  af  kommunale 
Folkeskoler  og  Statsrealskoler  med  videregaaende  Under- 
visning. Samtidig  fremhæver  han  —  forud  for  sin  Tid! 
—    det  opdragende  Element  i  Undervisningen   og   peger 

paa,  al  det  er  Lærerens  Personlighed,  hvorpaa  det 
hele  kommer  an. 

I  andre  Spørgsmaal  er  han  Modstander  af  alle  Frem- 
skridt. Selv  af  de  konservative  anses  han  for  at  være 
yderliggaaende,  og  fra  liberal  Side  betegnes  han  som  »Sver- 
rigs  største  Obskurant-'.  Han  holder  paa  Regeringens  Ret 
til  at  øve  Censur  og  inddrage  Blade  af  politiske  Grunde; 
i  Forhandlingerne  om  Udskiftning  af  de  store  Ejendomme 
er  han  en  ivrig  Modstander  af  denne,  idet  han  hævder, 
at  en  Deling  af  Hjemmene  vilde  føre  til,  at  disse  blev 
for  smaa,  hvorved  der  kunde  opstaa  en  Proletarkaste 
af  Sniaamænd,  uselvstændige  og  økonomisk  afhængige. 
Allerede  Tanken  om  et  stort  Hjems  Deling  i  flere  smaa 
maatlc  naturligvis  virke  frastødende  paa  Geijer  med.  hans 
dybe  Pietet  overfor  Hjemmet  og  Slægtstraditionen.  I  Spørgs- 
maalet  om  lige  Arveret  for  Broder  og  Søster  holder  han 
ogsaa  paa  det  gamle,  idet  han  spørger,  om  det  vilde  være 
rimeligt  at  give  Kvinden  lige  Ret  med  Manden  paa  dette 
Punkt  og  samtidig  nægte  hende  Ligeberettigelse  i  andre 
Henseender:  ved  Besættelse  af  Embeder,  i  Folkerepræsenta- 
tioncn  o.  s.  v.  Tanken  om  større  Ret  for  ugift  Kvinde  var 
dengang  fremsat. 

Geijers  Anseelse  og  Indflydelse  var  stor;  han  var  med 
til  at  hindre  flere   Fremskridt  i  Lovgivningen. 

De  to  store  Værker,  hvori  Geijer  vilde  nedlægge  Sum- 
men af  sit  Livs  historiske  Forskning  og  sin  Forstaaelse  af 
sit  Lands  Historie:  Svea  rikes  håfder  og  Svenska  folkets 
historia,  blev  aldrig  fuldendte,  det  første  endda  kun  paa- 
begyndt. Men  de  staar  dog  som  grundlæggende  i  svensk 
Historieskrivning.  Meget  af,  hvad  Geijer  deri  har  sagt  og 
dømt,  er  bleven  vejledende  for  dem,  der  senere  har  frem- 
stillet Sverrigs  Historie,  hans  Opfattelse  gaar  igen  i  Skole- 
bøgerne og  er  saaledes  bleven  yngre  Slægters.  I  senere 
Tider  har  det  ikke  været  gørligt  for  een  Mand  at  skrive 
sit  Lands  Historie  i  det  Omfang  —  nu  kan  et  saadant 
Værk  kun  opstaa  gennem  et  Samarbejde  af  Specialister  — 


håfder:  Historie. 

Geijer  var  den  sidste  eller  den  eneste,  der  vilde  kunne 
gøre  det.  Han  kalder  sit  Arbejde  »ett  dagsverke  for  lifvet« 
og  syslede  i  en  lang  Række  af  Aar,  helt  op  til  Slutningen 
af  sit  Liv  dermed.  Naar  han  ikke  fik  det  færdigt,  skyldes 
det  flere  Grunde.  Hans  Deltagelse  i  det  politiske  Liv  (der 
næppe  krævedes  i  saa  stor  Udstrækning,  som  han  selv 
onskede  at  være  medi,  hans  Syslen  med  andre  Ting,  især 
Poesi  og  Musik,  krævede  meget  af  hans  Tid.  Men  under 
alt  dette  laa  som  den  dybeste  Grund  hans  medfødte  Trang 
til  at  skifte  Arbejde  og  Opgave.  »Jag  kan  ej  vara  dagsver- 
kare«,  siger  han  selv.  I  sit  daglige  Arbejde  maatte  han 
til  bryde  af  for  at  sætte  sig  ved  Klaveret,  lege  med  Dor- 
nene, eller  glæde  sig  ved  Blomsterne.  Paa  samme  Maade 
gik  det  ham  med  delte  »dagsverke  for  lifvet«.  De  for- 
beredende Arbejder,  Arkivstudierne,  faldt  ham  især  for 
Brystet. 

Men  disse  ufuldendte  Værker  staar  som  to  mægtige 
Torsoer,  beundrede  og  uovertrufne  i  svensk  Historieskriv- 
ning. Folkels  Eje  i  videste  Forstand  er  de  ikke  blevet; 
thi  de  er  ikke  lette  al  læse.  Geijers  Slil  er  lige  saa  knap, 
som  den  er  rammende  og  tankevæglig;  ofte  er  det,  som 
den  er  for  knap  til  del  Indhold,  den  rummer.  I  hans  Frem- 
stilling findes  faa  Billeder,  ingen  Anekdoter,  inlet  af  det, 
der  forskønner;  det  er  altsammen,  hvad  Geijer  kaldte  »sak« 
(Sagen  selv,  det  væsentlige,  Kernen).  Men  undertiden  sam- 
mentrænger Stilen  sig  til  Kernesprog,  Fyndord,  der  har  faaet 
selvstændigt  Liv  og  er  gaaet  over  i  almindelig  Brug:  »Et 
Tilfælde,  der  ser  ud  som  en  Tanke«  —  »Dybe  Strømme 
løbe  tyst«  (jf.  1  »Odalbonden«:  »Hvad  stort  sker,  det  sker 
tyst«)  —  »Mægtig  er  den,  som  ej  underhandler  med  sin 
Pligt«   o.  s.  V. 

Det  første  —  og  eneste  —  Bind  af  tSvea  rikes  håfder'!. 
udkom  1825.  Det  naar  kun  til  Middelalderens  Begyndelse 
og  er  altsaa,  som  det  træffende  er  sagt,  kun  »en  prægtig 
Forhal«  til  Sverrigs  Historie.  Det  var  Folkets  Personlig- 
hed, Geijer  først  og  fremmest  vilde  tegne,  og  da  han  af 
egen  Erfaring  vidste,  at  meget  i  det  enkelte  Menneskes 
Udvikling  beror  paa  den  Naturgrund  og  de  Omgivelser, 
hvori    det   begynder  sin  Vækst  —  i  sine   »Minder«   dvæler 

han  ved  Vårmlands  Natur,  hvorfra  han  selv  er  udgaaet 
— ,  saa  begynder  han  sin  Historie  med  en  Skildring  af 
Landets  Natur.  Det  var  noget  helt  nyt,  han  hermed  ind- 
førte, maaske  ikke  uden  Tilskyndelse  fra  fremmed  Litera- 
tur  (Montesquieu),  men  han  gjorde  det  paa  genial  Maade. 
I  denne  Skildring  ligge't  Grundtrækkene  af  hele  Landets 
Natur  for  os  i  klare,  skarpe  Træk  —  som  om  vi  saa  det 
i  Fugleperspektiv.  Selma  Lagerlof  har  senere  paa  Eventyr- 
vis ladet  os  se  det  med  Niels  Holgersen  fra  Vildgæssenes 
Ryg.  Det  er  ingen  skemalisk  geografisk  Oversigt  vi  faar,  men 
Billedet  har  Farve  og  Liv.  Allermærkeligst  er  det,  at  Geijer 
selv  kun  havde  set  meget  lidt  af  det,  han  beskriver; 
han  bruger  selv  Udtrykket  »tillsammanslåst,  tillhopafrngadt« 
(O:  læst  mig  til  det,  spurgt  mig  til  det)  i  et  Rejsebrev, 
hvor  han  fortæller  om  sit  første  Selvsyn  af  nogle  af  de 
tidligere  beskrevne  Egne.  Ogsaa  her  ses  hans  vidunder- 
lige Evne  til  at  opfatte  det  væsentlige  i  alting  og  saa  lade 
Fantasien  samle  de  enkelte  Træk  til  et  anskueligt  Billede. 
Som  Prøve  vælges  her  Skildringen  af  nordsvensk  Bjerg- 
natur: 

»Rejsende  liar  lignet  Fjældene  ved  et  Hav  i  højeste  Opror,  livis 
uliyre  Bølger  pludselig  er  stivnede,  tiedækkede  af  Is  og  bl.nendende 
hvid  Sne  liaste  de  i  klart  Vejr  et  skinnende  blaat  Skær  omkring  sig. 
Man  ser  over  Skyerne  i  den  blaa  Luft  Fjældtoppene,  som  derved 
for  Øjet  faa  en  umaadelig  Højde  og,  idet  de  liaste  Solstraaterne 
tilljage  fra  deres  glatte  Sider,  sj'ucs  at  naa  selve  Himmelen.  Endnu 
ved  Midnatstid  flamme  deres  Snetoppe  af  Solens  Straaler,  der 
skj'de  op  fra  Horisonten,  og  dette  saakaldte  »Isblinli«  skinner  som 
Ild  i  Dalens  dybe  Skumring  dernede.  Naar  man  længst  mod  Nord 
nærmer  sig  Fjældene,  kommer  man  først  til  den  Grænse,  hvor 
Granen  horer  op.  Den  iiar  allerede  da  faaet  et  mærkeligt  Ud- 
seende; fuld  af  sortagtige  Kviste  lige  nede  fra  Jorden  og  med  lige- 
som afsveden  Top  ser  den  bedrøvelig  ud  i  de  øde  Skove.  Fruebær- 
rene have  ophørt  at  modnes.  De  sidste  Bæverboliger  ses  ved  Aa- 
erne,  Gedden  og  Aborren  forsvinde  fra  Søerne.  Granens  Vækst- 
grænse er  i  Lapmarkerne  omtrent  3,200  Fod  nedenfor  den  evige 
Snes  Grænse.  Saa  er  Fyrreskoven  tilljage,  men  ilike  kæmpestor 
som  etters,  kun  med  lave  Stammer,  grove,  vidtfavnende  Grene, 
krævende  Aarhundreder  for  at  opnaa  blot  en  middelmaadig  Højde. 
Skærene  antage  et  saare  trist  Udseende.  Helt  og  Stalling  savnes 
i  Vandet.  Btaabærrene  trives  ikke  godt.  Højere  gaar  Bjørnen  ikke 
op.  Kornet  liar  ophørt  at  modnes ;  men  smaa  Gaarde,  hvis  Be- 
boere leve  af  Jagt  og  Fiskeri  og  Kvægavl,   findes  lige  op  tit  2,600 


75 

Fod  under  Snegrænsen.  Fyrren  holder  op  2,800  Fod  nedenfor 
denne  Grænse,  og  den  lave  Skov  bestaar  derefter  kun  af  Birk. 
Med  en  kort,  trodsigt  vreden  Stamme  og  stive,  knortede  Grene 
synes  den  at  sætte  sig  til  Modværge  mod  den  hidsige  Blæst  paa 
Fjældet.  Dens  lysegrønne,  livlige  F"arve  glæder  vel  endnu  Øjet, 
men  er  tillige  et  Bevis  paa  Vegetationens  Afmagt.  Snart  bliver 
denne  Skov  saa  lav,  at  man,  naar  man  stiger  op  paa  en  Tue,  helt 
kan  overskue  den.  Den  bliver  tyndere  og  tyndere,  og  da  saalcdes 
Solvarmen  uhindret  kan  virke  paa  Ijældsidernc,  finder  man  ofte 
paa  dem  en  3'ppig  Vegetation  af  Fjældurter.  Tørere  Strækninger 
dækkes  af  Rensdyrlav.  2000  Fod  nedenfor  Snegrænsen  iiører  og- 
saa  den  lave  Birkeskov  op,  og  længere  oppe  findes  ikke  Fisk  i  noget 
Vand.  Rødingen  (Salmo  alpinus)  er  den  sidste.  Alle  Bjærge,  som 
naa  op  over  den  Grænse,  hvor  noget  Træ  kan  vokse,  kaldes  egent- 
lig Fjælde.  Endnu  400  Fod  længere  op  naar  Buske,  Dværgbirkens 
sortagtige  Ris;  Multebær  modnes  endnu  her,  men  ikke  højere  oppe. 
Jærven  besøger  endnu  disse  høje  Egne.  Derefter  ophøre  endog 
alle  Buske;  Bakkerne  bedækkes  af  mere  brune  end  grønne  Fjæld- 
urter; de  eneste  Bær,  som  modnes,  er  Kræklinger  (Sortebær). 
Højere  end  800  Fod  nedenfor  Snegrænsen  sætter  Lappen,  disse 
Ub3'gders  vandrende  Beboer,  ikke  gerne  sine  Telte;  thi  der  findes 
ej  engang  Græsning  for  Renerne.  Nu  tager  den  evige  Sne  fat, 
først  i  Pletter,  mellem  hvilke  der  endnu  hist  og  her  stikker  Fjæld- 
urter op  af  den  brune,  svampede  Jord.  Ogsaa  indenfor  den  jæv- 
nere, sammenhængende  Sne  ser  man  en  og  anden  Klump  af  disse 
skj'dende  frem  i  Revnerne  af  en  Klippe,  der  stikker  op  af  Sneen  ; 
og  lige  til  200  F"od  ovenfor  Snegrænsen  kan  nogle  Lavarter  friste 
deres  usle  Liv.  Men  saa  ophører  ogsaa  al  Vegetation.  Snespurven 
er  det  eneste  levende  Væsen,  der  kommer  saa  højt  op  —  næstefter 
det  videh'^stne  Menneske.« 

Disse  Billeder  af  højnordisk  Fjældnatur  med  Livets 
gradvise  Uddøen,  efterhaanden  som  man  stiger,  virker 
med  Selvsynefs  Klarhed,  uagtet  Geijer  fremstiller  paa 
Grundlag  af  andres  Iagttagelser.  Derimod  giver  han  sine 
egne  Indtryk    i    det    skønne  Stykke  om  Vaaren  i  Norden: 

>Vinterens  Strenghed  gør,  at  Aarets  Blomstringstid,  naar  den 
endelig  bryder  frem,  hilses  med  langt  større  Glæde  end  i  de  Lande, 
for  hvis  Beboere  denne  hastige  Overgang  ikke  findes,  ligesom  den 
moderlige  Kærligheds  varme  Blik  gør  mere  Indtryk  paa  det  Barn, 
som  det  ikke  altid  hviler  paa.  Vaaren,  som  heni^kker  alle  Væsener, 
S3'nes  i  Norden  mere  end  andetsteds  ligesom  at  gribe  Naturens 
eget  Hjerte  og  frembj'der,  især  i  Bjærgegne,  hvor  Overgangen  sker 
hastigere,  et  Skuespil,  som  maa  sende  en  Straale  af  Tilværelsens 
søde  Lykke  ind  selv  i  det  mest  betyngede  Brj'st.  Sneen,  som 
smelter  for  Solens  Varme  og  i  utallige  Bække  starter  fra  Bjærgene 

ned  over  Dalenes  frodige  grønne  Græs;  de  af  Isens  Favntag  løs- 
nede mægtige  Strømme,  som  med  forøget  Fart  skynde  sig  fremad; 
de  næsten  pludselig  udsprungne  Træer,  hvorfra  Sangfuglene  hilse 
Norden  paanj',  ligesom  drukne  af  Henrykkelse,  og  fylde  den  stærke, 
skære  \'aarluft  med  deres  Kvidren;  Himlen,  der  svømmer  i  et  Hav 
af  Lys  og  snart  ikke  mere  ved  af  nogen  Nat;  den  Fryd,  der  gri- 
ber alt  levende  —  alt  forener  sig  i  den  nordiske  Vaar  om  at  frem- 
kalde en  overvældende  Følelse  af  Livets  pludselige  Genvaagnen  efter 
en  lang  Dvale.  Gor  denne  første  Overgang  et  stærkere  IndtrN'k, 
saa  har  den  stille  Vækst,  som  følger  umiddelbart  derefter,  en  egen, 
mere  rørende  Ynde  ved  sin  Modsætning  til  den  ellers  saa  ofte  golde 
Storslaaethed  i  den  nordiske  Natur  og  ved  den  Skygge  af  zart  For- 
gængeligiied,  som  hviler  over  Vaarens  egen  Skønhed.  Al  Naturens 
Skønhed  har  i  Norden  en  vis  Spædhed.  Det  gælder  om  Rosens 
skære  Farver,  naar  den  folder  sig  ud,  saavel  som  om  den  Rødme, 
der  blomstrer  paa  den  nordiske  Ungmøs  Kind;  det  gælder  om 
Farves])illet  paa  Nordens  Himmel,  der  er  hst,  naar  man  sammen- 
ligner det  med  S3'dcns  dunkelblaa  Luft;  det  gælder  om  Græsset 
og  Løvet,  der  her  er  mere  lysegrønt  og  m.ere  levende  i  Farven, 
og  som  ved  den  sælsomme  Kontrast,  det  danner  til  vore  dunkle, 
mørke  Naaleskove,  der  staar  uforandiede  som  Vinterens  Vidner, 
egentlig  viser  en  Svaghed  i  Vegetationen,  der  ikke  findes  i  Sydens 
modnere  Natur  og  ligesom  fuldblodigere  Avling.  Saadan  ligner 
Nordens  Skønhed  næsten  altid  et  spædt  og  yndigt  Barn,  hvis  rø- 
rende og  uskyldige  Sødhed  allerede  i  Vuggen  s^Mies  at  bede  om 
at  skaanes  for  den  haarde  Skæbne,  som  engang  vil  dømme  det 
til  Undergang;  og  den  skarpe  Modsætning  mellem  Strenghed  og 
Mildhed,  Liv  og  Dvale,  der  aabenbarer  sig  i  Aarstidernes  Skiften 
heroppe,  gør  sig  paa  denne  Maade  gæ*ldende  selv  midt  i  den  blom- 
strende Vaar.  Disse  og  saa  mange  andre  karakteristiske  Ejendomme- 
ligheder, som  frj'defuldt  eller  smerteligt  gribe  ind  i  Menneskelivet, 
synes  ogsaa  mere  i  Norden  end  andre  Steder  at  vende  Menneskets 
Deltagelse  og  Opmærksomhed  mod  Naturen  og  at  gøre  en  større 
Fortrolighed  med  den  og  dens  Hemmeligheder,  en  baade  dNbere 
og  mere  omfattende  Natursans  til  et  Grundtræk  hos  mere  ud- 
prægede nordiske  Sjæle.  Allerede  i  Nordens  ældste  Gudelære  og 
Digtekunst  er  det  dette  Anlæg,  som  udtales  i  dunkle  Billeder  og 
Toner;  det  er  ogsaa  dette,  som,  afklaret  gennem  Kulturen,  senere 
er  bleven  mest  uddannet  i  nordisk  Videnskab  og  Kunst.« 

I    »Svea«   havde  Tegner  om   nordisk   Natur  og  nordisk 
Folkepræg  formet  de  to  kraftige   Linier: 

Hår  vill  naturen  se  det  enkla,  allvarsamma, 
hår  vill  i  torftigt  bo  hon  stora  sinnen  amma. 


torftigt  tarveligt     hon  den     amma  opfostre. 

De  udgør  egentlig  Teksten  til  Geijers  Paavisning  af 
Forholdet  mellem   Nalur  og  Befolkning: 

»Den  Folkestamme,  der  skulde  bebo  Skandinaviens  Dale  og 
Bjærge,  maatte  være  hærdet,  arbejdsom  og  forstandig,  ellers  var 
den  fortabt;  og  vor  Historie  leder  ogsaa  Tanken  hen  paa  den 
moralske  Spændighed  og  Kraft,  som  selve  den  nordiske  Levevis 
udvikler  og  nærer.  Saaledes  blev  Almuens  Frihed  med  Hensyn 
til  Person  og  Ejendom  i  Skandinavien  ubeskaaren,  mens  der  i  det 
ovrige  Europa  næsten  overalt  udslettes  af  Feudalsystemet ;  tlii  den 
Kraft,  som  i  Norden  fordres  til  at  kunne  erhverve,  er  mere  end 
tilstrækkelig  til  ogsaa  at  kunne  forsvare.  Paa  den  anden  Side 
kan  man  ikke  paastaa,  at  Vanskeligheden  ved  at  erhverve  i  samme 
Forhold  har  lært  Nordboen  at  spare.  Den  Dag  i  Dag  giver  han  i  Al- 
mindelighed gerne  ud,  hvad  han  ved  sin  Driftighed  har  erhvervet, 
ligesom  han  i  Oldtiden  fortærede,  hvad  han  havde  vundet  paa 
Hærtog,  fordi  han  elskede  Nydelse  lige  saa  højt  som  Arbejde  og 
hellere  vilde  være  parat  til  stadig  nj'  Moje  end  spare  sig  den  ved 
Omtanke.  Dette  kommer  ikke  af  Mangel  paa  Forstand.  Svensken 
viser,  baade  ved  Arbejdskraft  og  ved  Evne  til  at  undvære,  den 
største  Dygtighed  til  at  sil;re  sig,  hvad  han  behover  og  være  selv- 
hjulpen: der  findes  ingen  Nød,  som  han  ikke  kan  magte;  han  har 
store  Hjælpekilder  i  sig  selv,  naar  der  bliver  Brug  for  at  t\'  til 
den;  og  hos  intet  Folk  er  vistnok  en  naturlig  Opfindsomhed  al- 
mindeligere end  blandt  Sverrigs  Almue,  der  desuden,  som  Folge 
af  ældgammel  Frihed  og  deraf  folgende  Deltagelse  i  Fædrelandets 
Anliggender,  ubestrideligt  i  Dannelse  overgaar  Mængden  i  andre 
Lande.  Men  sjælden  bruges  disse  Naturgaver,  selv  hvor  de  findes 
udviklede  til  en  forbausende  Højde,  til  andet  end  Opfyldelse  af 
Øjeblikkets  Krav,  eller  ogsaa  bortødsles  de  i  Forsog,  hvori  man 
mere  sporer  en  Leg  af  store  Evner  end  en  Bestræbelse  for  at  op- 
naa  varigt  Gavn,  I  det  hele  svare  Fremskridtene  ikke  til  den 
umaadelige  Bigdom  af  særlige  Kræfter.  I  Almindelighed  vilde 
man  kunne  sige,  at  Anlæggene  i  Norden  oftest  er  storre,  mere 
omfattende  end  andetsteds,  men  at  saavel  paa  det  aandelige  som 
det  fysiske  Omraade  savnes  den  Varme,  som  driver  Væksten  og 
bringer  en  rig,  lykkelig  og  i  sig  selv  fuldendt  Natur  til  fuld  Mod- 
ning. Af  saa  meget  større  Betydning  er  derfor  hos  os  de  moral- 
ske Drivfjedres  Evne  til  at  hæve  Mennesket  op  baade  over  F"or- 
trin  og  Mangler.  Om  denne  deres  Kraft  kan  Sverrigs  Historie  tale, 
kan  de  udødelige  Navne,  som  pryder  den,  bære  Vidne. 

Den  arbejdende  Klasse  maa  i  Norden  bjærge  Livet  med  sine 
Hænder.  Den  gør  det  med  Mod,  Dygtighed  og  stor  Kraft;  og  gen- 
nem Anstrengelsens  Højspænding  bliver  Hvilen  dens  Glæde,  hvor- 
for man  ogsaa  hos  den  alt  for  ofte  savner  den  Omsorg  for,  hvad 
der  forhøjer  og  forskønner  Livet,  som  ellers  plejer  at  være  den 
smukkeste  Frugt   af  Bevidstheden   om   ved  Arbejdsomhed  at  have 


78 

sikret  sig,  hvad  man  skal  bruge  —  skønt  der  paa  dette  Punkt 
ses  en  tydelig  Forskel  mellem  Slettebeboeren  og  Bjærgboen. 

De  bedre  stillede,  som  ikke  behøver  at  arbejde  fra  Dag  til 
Dag  for  at  tilfredsstille  Legemets  Krav,  opfordres  ikke  til  denne 
førstehaands  Kraftudfoldelse.  Den  Fjende,  de  har  at  kæmpe  imod, 
er  ikke  en  aabenbar  og  fysisk,  men  en  skjult  og  derfor  farligere, 
en  moralsk.  Det  er  den  lammende  Tyngsel,  som  Nordens  strenge 
Natur  lægger  over  hvert  Sind,  der  ikke  holder  sig  selv  oppe  ved 
alvorlig  Virksomhed.  Hos  Sjdcns  ildfulde  Naturer  viser  Ladhe- 
dens ødelæggende  Virkninger  sig  gennem  Udbrud  af  voldsomme 
Uordener,  i  Norden  langsommere,  sikrere,  sørgeligere,  og  den  er 
egentlig  den  vanærende  Straadød,  som  vore  Forfædre  bad  deres 
Guder  bevare  dem  for.   —  —  — 

Saaledes  sj'nes  den  samme  Modsætning  at  ytre  sig  hos  Menne- 
sket, som  viser  sig  i  Nordens  Natur,  imellem  Kraftudfoldelse  og 
Hvile,  Livlighed  og  Træghed,  en  Modsætning,  som  mildnes  cg 
overvindes  ved  en  naturlig  og  gennemtrængende  Forstand,  en  dyb 
Følelse  —  der  dog,  ligesom  Tankekraften,  mest  hviler  i  sig  selv 
—  men  fremfor  alt  ved  et  Sind,  der  er  i  Stand  til  store  Opofrel- 
ser, i  afgørende  Øjeblikke  aldrig  kendte  F'rygt  og  let  hæver  sig 
over  det  forgængelige.  Denne  Tapperhed,  i  Ordets  bedste  Be- 
tydning, har  været  vort  F'olks  ædleste  Arvedel,  er  det  gedigne 
Malm  i  Sjælen,  som  altid  er  fremgaaet  lige  skarpt  og  rent  af  Ulyk- 
kernes Slibning.« 

Ogsaa  i  Behandlingen  af  selve  Oldtidshistorien  betød 
Gejers  Værk  noget  helt  nyt.  Han  behandlede  Kilderne  paa 
en  ny  Maade  og  skelnede  mellem  Sagn  og  Historie.  Mange 
Sagnkonger,  der  hidtil  var  opførte  i  Kongerækken,  udskilte 
han,  saa  at  en  anden  svensk  Historiker  kunde  sige  om 
ham,  at  han  »har  afsat  flere  Konger  end  selve  Napoleon, 
men   med  større  Retfærdighed  og  mere  Grund«. 

Nogle  Aar  senere  tog  Geijer  fat  paa  at  skrive  Sverrigs 
Historie  efter  en  mindre  Plan  (efter  Opfordring  fra 
Udgiverne  af  et  stort  tysk  Værk  om  de  europæiske  Staters 
Historie).  Det  var  hans  Agt  senere  igen  at  vende  tilbage 
til  del  større  Værk.  Det  skete  jo  aldrig  —  men  heller 
ikke  det  mindre,  Sveiiska  folkets  historia  (I— HI  Bind  1832 
—36)  fik  han  færdigt,  sidste  Bind  slutter  med  Kristinas 
Tronfrasigelse.  Denne  Fremstilling  af  Sverrigs  Historie 
indtil  1654  er  det  største  Værk  af  Geijers  historiske  Geni. 
De  tørre  Fakta,  som  han  hentede  op  fra  Arkiverne,  fik 
Liv  for  hans  Blik  og  forener  sig  i  hans  Fremstillig  til  en 
levende  Sammenhæng   for  Læseren.      Man    ser   en    Nation 

blive  til  og  udvikle  sig.  Thi  her  som  altid  var  det  Person- 
lighederne, Geijer  vilde  skildre.  Just  i  disse  Aar  skrev 
han  i  »Minder«:  »Eet  er  blevet  staaende  fra  min  poetiske 
Indgang  i  Historien.  Jeg  interesseres  kun  af  det  menneske- 
lige deri,  —  Karakterer,  Sæder,  Love,  Samfundsforhold  — 
alt,  selv  det  mindste  Træk  i  Billedet  af  en  menneskelig 
Tilstand  er  mig  vigtigt,  og  jeg  skj'r  ingen  Møje  for  at  op- 
spore det«.  Og  et  andet  Sted  siger  han:  Om  noget  er  klart 
af  Historien,  saa  er  det  dette,  at  det  personlige  i  den  er 
vigtigst.  Den  er  ikke  en  Følge  af  Sætninger  og  Sandheder, 
men  af  Vilje  og  Handlinger,  ikke  teoretisk,  men  praktisk«. 
De  to  Personligheder,  som  helt  igennem  i  »Svenska  folkets 
historia«  staar  overfor  hinanden,  er  Konge  og  Folk,  saa- 
ledes  som  det  allerede  var  skildret  i  »Odalbonden«  og 
»Gustaf  Eriksson«,  og  som  han  udtrykker  det  i  de  saa  tit 
anførte  Ord:  »Det  svenske  Folks  Historie  er  dets 
Kongers«.  Det  er  Geijers  Opfattelse,  at  ingen  maa  staa 
imellem  Folk  og  Konge,  al  Ministerstyrelse  er  skadelig; 
saa  snart  det  aabne  Tillidsforhold  forstyrres  ved,  at  en 
Magt  trænger  sig  imellem,  kommer  der  Ulykke  deraf.  Gejst- 
lighed og  Adel  har  han  i  sin  Historie  ingen  stor  Interesse 
for,  noget,  som  senere  fremkaldte  A.  Fryxells  Angreb 
paa   ham. 

Geijers  Kongeportrætter  er  ikke  omstændeligt  udførte 
Billeder,  men  staar  snarest  som  Profiler  i  Relief  med 
skarpe  Træk.  Skildringen  er  gerne  indirekte  —  saaledes 
som  Geijer  selv  siger  det  i  de  Ord,  der  afslutter  Frem- 
stillingen af  Gustav  Vasa  og  hans  Regering:  »Vi  har  teg 
net  ham  gennem  hans  Handlinger  og  gennem  samtidige 
Vidnesbyrd.  Vi  har  intet  at  tilføje,  —  kun  dette:  at  som 
vor  samtidige  vilde  han  have  vakt  Forbauselse  endnu 
mere  ved  sine  Dyder  end  ved  sine  Fejl.  Med  begge  Dele 
tilhører  han  en  anden  Slægt  og  har  levet  for  mange 
Slægter«. 

Med  en  saadan  sammenfattende  Dom  afsluttes  gerne 
Fremstillingen  af  en  Konges  Liv  og  Gerning,  hvorved  det 
særegne  ved  hans  Personlighed  og  Karakter  og  hans  sær- 
lige Betydning  understreges.  Om  Gustav  Vasas  yngste  Søn, 
Carl  d.  IX  hedder  det: 

»Historieskriveren  bør  skrive  sandt«,  siger  han  selv  i  sin  Rim- 
krønike. Og  saa  har  jeg  ogsaa  efter  Evne  søgt  upartisk  at  skildre 
Gustavs  yngste  og  største  Søn,  i  flere  Egenskaber  sin  Faders  Ar- 
ving, i  andre  baade  under  og  —  maaske  —  over  ham.  Blot  eet 
Træk  maa  tilføjes,  da  det  endog  ved  Gravens  Rand  hos  ham  sprin- 
ger i  Øjnene,  og  da  det  i  nogen  Grad  burde  mildne  Dommen  over 
hans  blodige  Bane:  det  er  hans  medførte  Hang  til  at  gribe  ud 
over  enhver  Grænse,  til  bag  hvert  Maal  at  stille  et  andet.  Han 
kæmpede  sig  frem  til  Kronen.  En  anden  vilde  være  standset  ved 
dette  Maal.  For  ham  var  det  saa  lidt  det  største  og  eneste,  at  han 
lod  det  forblive  mindre  afgjort,  end  det  behøvede  at  være.  Tvært- 
imod kastede  han  Striden  om  det  ud  over  Sverrig,  ind  i  Lifland, 
Polen,  Rusland  —  en  Strid,  som  med  Sigismunds  Træghed  og  Ube- 
slutsomhed i  det  mindste  for  længere  Tid  havde  kunnet  blive 
staaende  ved  Ord  og  Manifester;  og  den  Krig  med  Danmark,  som 
var  ved  at  udbryde,  hindrer  ham  ikke  i  med  sit  sidste  Blik  lige- 
som at  monstre  Medlemmerne  af  et  vordende  Forbund  mod  Pave- 
dømmet og  det  Habsburgske  Hus,  ligesom  han  ogsaa  i  sit  Testa- 
mente særlig  anbefaler  sine  Børn  V^enskab  med  Tysklands  evan- 
geliske F3Tster. 

Saa  har  i  Carls  Sjæl,  maaske  mere  end  hos  nogen  af  hans 
samtidige,  den  brændende  Fremtid  arbejdet,  som  brød  ud  i  Tredivc- 
aarskrigen;  og  det  betød  noget,  naar  han  plejede  at  sige  med  Haanden 
paa  den  unge  Gustaf  Adolfs  Hoved:  ille  faciet,  »han  skal  gore  det.« 
—  Men  det  er  saadanne  Mænd,  fulde  af  Fremtid,  som,  med  eller 
uden  deres  Vilje  og  Hensigt,  river  Folkene  med  sig.  Med  Und- 
tagelse af  hans  Fader  har  ingen  Mand  før  ham  øvet  en  saa  stor 
Indflydelse  paa  det  svenske  Folk.  Men  mere  end  hundrede  Aar 
efter  ham  var  en  saadan  personlig  Indflydelse  herskende  paa  Sver- 
rigs  Trone.  Nationen,  der  i  sig  selv  er  vanskelig  at  faa  i  Gang,  und- 
tagen til  umiddelbart  Selvforsvar,  har,  uvillig  og  beundrende,  mod- 
stræbende og  elskende,  ligesom  ved  en  voldsom  Betagelse,  fulgt 
sine  Gustaf'er  og  Carl'er  til  Sejr,  til  Ære,  til  Undergangens  Rand. 
Det  er  hverken  Ros  eller  Dadel.  Men  saadan  er  det.  Og  naar  jeg 
skriver  det  svenske  Folks  Historie,  foler  jeg  bedre  end 
nogen,  at  det  er  dets  Kongers«. 

Et  andet  Sted  hos  Geijer  (i  hans  Tale  ved  Jubelfesten 
1832  til  Minde  om  Gustaf  Adolf)  findes  en  ganske  kort  og 
knap  Karakteristik  af  Carl  d.  IX,  der  ender  med  et  vid- 
underlig virkningsfuldt  Billede:  »Alle  Carls  Følelser  havde 
for  nært  Slægtskab  med  Vreden.  Han  blev  derved  for- 
dærvelig for  mange  og  ogsaa  for  sig  selv.  I  senere  Aar 
lignede  han  et  Træ,  der  er  ramt  af  Lynet.  Men  Lynet  var 
kommet  indefra«. 

Ligesaa  sikkert  og  klart  virker  følgende  Ord  om  Gustaf 

Vasas  ældste  Søn  Erik  d.  XIV:  »En  Sjæl  i  Oprør  og  et  Land 
i  Oprør:  det  er  Erik  d.  XIV  og  Sverrig  i  hans  Dage.  Det 
var   den   Sorg,    hvormed    den    store  Gustaf  gik  i  Graven«. 

Blandt  Sverrigs  Konger  var  for  Geijer,  som  vel  for 
alle,  Gustav  Adolf  den  største: 

»Ingenting  forhærder  som  Lykken.  At  Gustav  Adolf 
ikke  desto  mindre  var  ydmyg  og  mild,  er  det  højeste 
Vidnesbyrd  om  hans  Menneskeværd.  Han  følte  sit  Kald 
som  en  højere  Styrelse.  Sig  selv  var  han  langt  fra  at 
anse  for  uundværlig;  thi  Maalet  satte  han  langt  over  sin 
egen  Person.  Derfor  har  han  som  den  højsindede  Romer 
(Sulla)  sat  sit  Liv  paa  Spil.  »Gud  den  almægtige  lever«, 
sagde  han  til  Axel  Oxensljerna,  da  denne  i  Preussen  ad- 
varede ham  mod  saa  forvovent  at  udsætte  sig  for  Døden. 
Et  gladere  Heltemod  har  aldrig  været  set  paa  Jorden. 

De  store  Tanker  var  ej  det  største,  der  sluktes  med 
hans  Liv  paa  Liitzens  Valplads  Men  ogsaa  i  sin  Død 
har  han  sejret.  At  han  satte  en  Grænse  for  Samvittig- 
hedstvangen,  det  er  hans  Udødelighed.  Og  derfor  regner 
Menneskeheden  ham  blandt  sine   Helte.« 

»En  ustadig  Yngling«  var  det  Skudsmaal,  man  i  sin  Tid 
havde  givet  Geijer,  da  han  som  ung  Student  søgte  Kondi- 
tion. Den,  der  i  senere  Aar  havde  Lejlighed  til  at  se  Pro- 
fessoren i  hans  daglige  Arbejde,  naar  han  udarbejdede  sine 
F'orelæsninger  eller  skrev  paa  sine  historiske  Værker,  vilde 
nok  kunne  forbauses  og  komme  tilkort  med  sine  Forestil- 
linger om  en  lærd  Mands  Værksted  og  en  Professors  Væ- 
sen. Han  gik  ikke  til  sit  Arbejde  paa  samme  Maade  som 
en  Bjærgmand,  der  stiger  ned  i  sin  Skakt  og  stænger  Lyset 
og  Jordens  Liv  ude;  han  maatte,  ogsaa  naar  han  arbejdede, 
føle  sig  midt  i  Livet,  som  han  elskede  saa  højt,  og  ofte 
bryde  af  for  at  føle  Forbindelsen  med  det.  I  hans  Stue 
maatte  der  være  Plads  til  meget  andet  end  Bøger  og  Manu- 
skripter, som  laa  rundt  omkring  —  vist  ikke  i  altfor  stor 
Orden  — ;  Klaveret  stod  aabent,  Noder  laa  her  og  der,  i 
Vinduet  stod  brogede  Blomster,  især  gule  og  røde,  og  Solen 
skulde  fylde  Rummet.  Rullegardiner  brugte  han  aldrig,  dels 
fordi  Solen  ikke  maatte  spærres  ude,  men  dels  ogsaa  fordi 

han  vilde,  at  Lyset  om  Aftenen  skulde  skinne  ud  fra  et  lyk- 
keligt Hjem  til  dem,  der  kom  forbi.  Og  naar  han  saa  skulde 
arbejde,  kunde  det  godt  vare  noget,  inden  han  kom  i  Gang, 
han  maatte  spille  lidt  eller  lugte  til  en  Blomst  eller  lege 
med  sin  Kat;  og  af  og  til  brød  han  af  i  Arbejdet  for  at  lege 
med  Børnene,  se  til  sine  Dyr,  Koen  og  Geden,  eller  snakke 
med  Anna  Lisa.  Undertiden  maatte  han  laase  sit  Klaver, 
naar  han  rigtig  skulde  have  noget  bestilt.  Det  kunde  ogsaa 
ske,  at  han  om  Sommeren,  naar  en  særlig  smuk  Blomst  var 
sprunget  ud  i  Haven,  flyttede  derud  med  Bord  og  Bøger. 

Geijers  havde  fire  Børn,  Sønnerne  Knut,  Alfred  og  Gu- 
staf og  Datteren  Agnes.  Det  var  et  lykkeligt  Familieliv,  der 
levedes  i  dette  Hjem;  thi  det,  som  Anna  Lisa  bar  paa  in- 
derst inde,  blev  baaret  stille  og  kastede  ingen  Skygge  over 
de  andres  Tilværelse.  Den,  der  bar  mest,  var  i  det  hele 
Anna  Lisa;  hun  var  ikke  stærk,  og  de  maatte  i  en  Aarrække 
for  Indtægtens  Skyld  tage  Studenter  i  Pension.  Midtpunktet 
var  naturligvis  »Pappa«,  der  kunde  glæde  sig  omkap  med 
Børnene  ved  Livets  Solskin,  og  som  selv  var  et  stort  Barn 
og  maatte  behandles  derefter.  Da  han  engang  havde  været 
syg  og  en  Tid,  ufornuftig  som  han  var,  havde  maattet 
spærres  inde  ovenpaa,  var  han  barnlig  henrykt,  da  han  at- 
ter var  sat  i  Frihed  og  kom  ned,  og  saa  trakterede  han 
sine  Fangevogtere  med  Rosiner  og  Mandler.  Geijers  to  æld- 
ste Sønner  gik,  det,  som  det  ofte  er  gaaet  betydelige  Mænds 
Sønner;  de  kom  ikke  til  at  svare  til  de  Forventninger,  der 
næredes  til  dem,  de  blev  aldrig  til  noget,  men  døde  iøvrigt 
unge.  Geijer  selv  oplevede  ikke  at  blive  skuffet  i  sine  For- 
haabninger,  var  ogsaa  deri  lykkelig.  Den  yngste  Søn  gik 
Militærvejen. 

Geijers  Hjem  var  i  henved  30  Aar  aandeligt  Centrum  i 
Upsalas  Selskabsliv.  Det  var  Læsekredsenes,  Teselskaber- 
nes  og  Studenterkvartetternes  Tid.  Man  levede  i  literære 
og  videnskabelige  Interesser;  Politik  og  Samfundsspørgsmaal 
satte  endnu  ikke  Sindene  i  Bevægelse,  ja  betragtedes  nær- 
mest som  liggende  i  et  lavere  Plan.  Saa  meget  mere  over- 
vældende og  ubegribeligt  virkede  Geijers  »Frafald«,  da  han 
i  Slutningen  af  1830erne  kastede  sig  ind  i  Døgnets  Strid  — 
paa  liberal  Side.    Aviser  var  sjældne,  Nyheder  fortaltes  fra 

Mand  til  Mand;  de  lange  Breve  spillede  en  stor  Rolle.  Man 
havde  i  hin  Tid  og  i  disse  Kredse  gode  Stunder  til  at  være 
æstetisk,  til  at  dyrke  Musik,  til  al  komme  sammen  for  at 
udvikles  i  hjertelig  og  aandfuld  Selskabelighed.  Oberstinde 
Malla  Silfverstolpe  var  den,  der  tidligst  havde  dannet  et 
Midtpunkt  og  samlet  dem,  der  aandeligt  hørte  sammen; 
efterhaanden  blev  nu  det  Geijerske  Hjem  ogsaa  Samlings- 
sted, men  hun  synes  at  have  beholdt  sin  Stilling  som  Kred- 
sens moderlige  Overhoved  og  gode  Aand.  Geijer  var  ikke 
Selskabsmand  i  almindelig  Forstand.  Han  var  taus  og  kej- 
tet i  en  større  Kreds  og  forstod  ikke  at  »konversere«,  fordi 
han  —  som  det  træffende  er  sagt  —  »manglede  den  let  om- 
satte aandelige  Smaamønt,«  Han  var  næppe  engang  anlagt 
for  egentlig  Samtale  —  uden  hvor  det  gjaldt  dybt  alvorlige 
og  personlige  F'orhold  — ,  han  havde  svært  ved  at  høre  paa, 
hvad  den  anden  Part  sagde;  det  blev  gerne  ham,  der  førte 
Ordet,  Fredrika  Bremer,  der  i  senere  Aar  kom  til  at  høre 
til  hans  Omgangskreds,  siger  om  ham:  »Naar  han  udviklede 
sine  Tanker,  sad  han  med  Hovedet  bøjet,  ligesom  lyttende 
til  Aanden  i  sit  eget  Indre.«  Men  med  sin  aandelige  Rig- 
dom og  sin  Tankes  Overlegenhed  blev  han  ogsaa  den,  som 
de  alle  beundrende  saa  op  til  og  lyttede  efter.  Den  eneste, 
der  hævdede  sig  i  Kredsen  ved  Siden  af  ham,  var  Lands- 
høvding  Håns  Jårta,  som  Geijer  selv  med  dyb  Respekt  saa 
op  til. 

Men  Geijer  kunde  ogsaa  i  en  Vennekreds  være  fuld  af 
Løjer  og  Kaadhed  og  fortælle  morsomme  Anekdoter,  —  hvis 
Pointe  Tilhørerne  dog  gerne  gik  Glip  af,  fordi  han  selv  blev 
borte  i  Latter,  inden  han  naaede  til  den.  Det  kunde  godt 
more  ham  at  vrøvle  og  sige  Dumheder,  just  naar  man  ven- 
tede Aandrigheder.  Engang  havde  Malla  Silfverstolpe  ført 
Geijer  sammen  med  en  tysk  Videnskabsmand  i  sit  Hjem, 
nærmest  i  den  Hensigt  at  vise  Geijer  frem;  han  var  ogsaa 
hele  Afteneu  underholdende  og  elskværdig,  men  vilde  ikke 
ind  paa  nogenslags  Dybsindigheder;  han  vrøvlede  lystigt  og 
fortalte  smaa  Historier  fra  den  tyske  Læsebog:  »Ein  Esel  war 
an  einen  Strom  gekommen  .  .  .«  o.  s.  v. 

En  snævrere  Kreds  dannedes  af  Geijers,  Malla  Silfver- 
stolpe,  Atterboms  o.  fl.    Dertil  hørte  ogsaa  f  Eks.  Gunnar 

Wennerberg,  »Gluntarnes«  Forfatter,  Man  havde  sine  faste 
Læseaftener,  hvor  man  læste  nyere  Literatur.  Undertiden, 
fortæller  en  samtidig,  herskede  der  respektløs  Munterhed. 
Geijer  har  sikkert  ikke  været  den  dydigste.  Det  kunde  og- 
saa  ske,  at  han  sad  og  smaanikkede  i  et  Sofahjørne  —  ikke 
blot  den  Aften,  da  man  læste  Ingemanns  »Kunnuk  og  Naja«, 
og  da  mange  »stred  med  John  Blund«  —  eller  han  sad  og 
tegnede  sine  vårmlandske  Landskaber  paa  en  Lap  Papir. 

Det  har  vel  næsten  været  en  Selvlølge,  at  Geijer  saadan 
en  Aften  ogsaa  var  ved  Klaveret.  Først  var  det,  som  han 
søgte  sig  frem,  snart  hørtes  en  enkelt  Akkord,  eller  en  en- 
kelt Tone,  som  kom  igen,  og  den  blev  saa  Themaet.  Fred- 
rika  Bremer  fortæller  om  sit  Indtryk  af  Geijers  Spil:  iiSaa 
salte  den  kostelige  lille  Mand  sig  uopfordret  til  Klaveret. 
De  korte,  tykke  Fingre  rullede  snart  med  Ild  over  Tangen- 
terne. Sjæl  og  Liv  i  hver  Tone.  —  —  Disse  Toner,  dybe, 
vilde,  fantastiske,  gik  mig  til  Hjertet.  Der  var  Inspiration 
i  hans  Spil,  der  var  Geijer!; 

Som  udpræget  Stemningsmenneske  var  Geijer  ujævn  af 
Væsen.  Hans  Gang,  der  som  Regel  var  hurtig,  rettede  sig 
ogsaa  efter  hans  Stemning.  Hjertensgodhed  var  hans  Væ- 
sens Grund,  og  han  var  kærlig  overlor  sine  egne.  Men 
paa  fremmede  kunde  han  ved  første  Møde  virke  usyra- 
patetisk,  næsten  frastødende,  indtil  de  havde  hørt  ham  tale 
ud  af  sit  Inderste.  Han  kunde  godt  være  kort  for  Hovedet, 
og  han  kunde,  uden  at  ville  det,  ved  uoverlagte  Ord  saare 
andres  Følelser,  naar  han  med  tung  Haand  kom  til  at  røre 
ved  personlige,  intime  Forhold,  som  han  ikke  havde  for- 
staaet.  Af  og  til  fik  han  et  af  sine  Anfald  af  rasende  Hef- 
tighed, som  hans  nærmeste  dog  vidste  ikke  betød  mere,  end 
naar  han  ved  heftige  og  klodsede  Bevægelser  kom  til  at 
vælte  en  Stol. 

I  1825  foretog  Geijer  sammen  med  Atterbom,  Musikeren 
A.  F.  Lindblad  og  Malla  Silfverstolpe  en  Rejse  til  Danmark 
og  Tyskland,  indbudt  af  Malla  {i  Forbindelse  med  Kongen 
og  Kronprinsen).  Denne  Rejse  har  Geijer  skildret  i  en 
Række  Breve,  som  ved  deres  livfulde  Billeder  bringer  en 
Dansk  til  at  tænke  paa  Baggesens  Labyrinten<.  Kun  er 
der   samme   Forskel   som  mellem    Geijers  ægte,   fuldstøbte 

Menneskelighed  og  Baggesens  nervøst  overspændte,  upaa- 
lidelige,  selvspejlende  Væsen.  Disse  Breve  viser  os  ret,  hvor 
rigt  et  Udbj'tte  Geijer  med  sin  hurtige  og  kraftfulde  Opfat- 
telse af  Natur  og  Folkeliv,  af  Kunst  og  Mennesker,  havde 
af  Rejsen.  Hans  Iagttagelse  omfatter  med  samme  Interesse 
smaalandske  Skydsdrenge  og  skaanske  Pengesedler  som 
Kølnerdomkirken  og  Dresdenergalleriet;  han  lader  ingen 
Lejlighed  gaa  forbi  til  at  besøge  en  bekendt  Mand  eller  se 
et  mærkeligt  Sted;  hans  Sans  er  altid  vaagen  overfor  den 
vekslende  Naturs  Ejendommeligheder,  og  han  har  altid 
rammende  Ord  tilrede.     Rundt  om  glimter  Humoren  frem. 

Paa  Rejsen  ned  igennem  Sverrig  fik  Geijer  første  Gang 
nogle  af  de  Egne  at  se,  som  han  havde  skildret  i  Indled- 
ningen til  »Svea  rikes  håfder,«  og  undres  selv  over  sin 
Dristighed,  da  han  skildrede  paa  Grundlag  af  Læsning  og 
Meddelelser  fra  andre. 

At  det  var  med  god  Grund,  Geijer  undertiden  paastod.  at 
han  egentlig  burde  været  Maler,  forstaar  man,  naar  man 
læser  hans  Brev  fra  Linkøpings  Gæstgivergaard: 

»Her  holdes  Linkøpings  Persmessemarked,  og  det  halve 
Østergøtland  summer  udenfor  som  en  umaadelig  Bisværm. 
Almuen  er  glad  og  hj'ggelig.  Kvindernes  ternede  Hoved- 
klæder mellem  Mændenes  sorte  Hatle  samt  diverse  Hoveder 
af  Heste  og  Øg  giver  det  tætpakkede  Torv  ovenfra  et  Ud- 
seende som  et  broget  Tæppe«. 

Her  er  Småland:  »Småland  er  forøvrigt  et  smaaknortet 
Land.  En  Bjærgknop,  en  Sø,  en  lille  Gaard,  bakket  Vej, 
Geder  og  Smålændinger,  saadan  er  i  korte  Træk  et  små- 
landsk Landskab«. 

Kostelige  er  hans  Iagttagelser  under  Skydsfarten  gennem 
Småland: 

»Den  smålandske  Bonde  behager  mig.  En  enfoldig  Snu- 
hed —  om  jeg  saa  maa  sige  — ,  Forslagenhed  forenet  med 
Godhjertethed  syrnes  at  være  hans  Væsens  Hovedpræg. 
Smålandske  Skydsdrenge  har  moret  mig  meget  —  livlige, 
aarvaagne  Tolvaarsknægte  —  eller  deromkring  —  ser  uskyl- 
dige ud,  men  er  forslagne  Fyre.  De  løber  ved  Siden  af 
Skydskærren  for  at  skaane  Hesten  —  og  raaber  og  vifter 
flittigt  med  Pisken,  naar  man  skynder  paa  dem.    Men  Dren- 

gen  og  Hesten  er  i  Komplot  med  hinanden.  Der  spilles 
uophørligt  op  til  raskere  Fart,  men  Graaskimmelen  gaar 
ikke  en  Smule  raskere  for  det « 

En  halv  Snes  Dage  opholdt  Rejseselskabet  sig  i  Danmark. 
1  København  besøgte  Geijer  Rask  og  Nj'erup,  Wej'se  og 
Oehlenschlåger  —  om  hvem  han,  med  let  Satire,  bemærker: 
»Han  har  et  heldigt  Ydre,  hvorom  —  foruden  Originalen 
—  fire  Portrætter  i  Værelset  overbeviste  os«  —  hørte  Grundt- 
vig i  Frelsers  Kirke,  besøgte  om  Søndagen  Dyrehavsbakken, 
deltog  som  særlig  indbudt  i  K.  L.  Rahbeks  50  Aars  Studen- 
terjubilæum i  Studenterforeningen  og  var  om  Natten  med 
til  at  følge  Jubilaren  hjem  til  Bakkehuset,  og  med  Atlerbom 
var  han  i  Sorø,  hvor  han  bl.  a.  besøgte  Ingemann. 

Geijers  Hovedindtryk  af  Danskerne  er  dette:  Mangel  paa 
Anstand  og  ingen  Sans  for  Formerne,  men  megen  Hjerte- 
lighed og  naturlig,  munter  Elskværdighed. 

Brevene  fra  Tyskland  indeholder  en  Rigdora  af  Enkelt- 
iagttagelser og  interessante  Billeder,  som  naar  han  f.  Eks. 
malerisk  og  anskueligt  skildrer  et  hannoveransk  Bondehus, 
hvor  han  har  spist  til  Middag.  Men  noget  af  det,  han  vier 
den  udførligste  Omtale,  er  Domkirken  i  Køln.  Efter 
nogle  Ord  om  Kirkens  Historie  og  om  den  vidunderlige 
Omhu,  hvormed  selv  alle  de  mindste  Enkeltheder  højt  oppe 
i  det  halvt  færdige  Taarn  er  udførte,  fortsætter  han:  »Har 
den  uorganiske,  krystallinsk  regelmæssige  Masse,  har  Mine- 
ralrigets Former  været  Forbillede  for  den  antike  Arkitektur, 
hvis  Tolalvirkning  er  Hvilen  i  sig  selv,  saa  har  den  gotisk 
kristelige  i  Middelalderen  søgt  at  efterligne  det  organiske, 
der  ligesom  besejrer  Massens  Tyngdekraft.  Deraf  det  op- 
adstræbende, det  lette  i  disse  umaadelige  Masser!  Skov, 
Træer,  Vegetation  synes  at  have  været  Forbillede.  Man  ser 
det  ogsaa  paa  den  uendelige  bladrige  Artikulation  i  Former 
og  Forsiringer.  En  høj  Allé  med  sine  Grene,  der  fletter  sig 
ind  i  hinanden,  er  jo  tydelig  nok  Modellen  for  gotiske  Søjle- 
gange og  Hvælvinger  —  Subjektivt  udtrykker  denne  Retning 
en  Sindets  Indadvendthed,  en  Sjælens  Opløftelse,  —  disse 
Templer  stræbe  opad  som  en  Bøn,  —  de  er  en  Bøn  —  det 
ydre  et  Billede  af  det  indre.  —  Og  det  er  Troens  Resigna- 


tion,  der  udtrj'kker  sig  i  denne  uendelige,  kærlighedsfulde 
Flid.  Man  har  arbejdet  for  Gud.  —  Hvorfor  arbejde  y/?  — 
Jeg  har  aldrig  følt  el  forunderligere  Indtryk,  end  da  vi 
stod  midt  i  dette  Kor,  hvis  Piller  skyde  op  ligesom  skyhøje 
Træer  og  øverst  oppe  forene  deres  Kroner  til  en  Hvælving. 
Det  allerede  svindende  Lys  brødes  gennem  de  høje  Vindu- 
ers prægtige  Glasmalerier,  og  da  den  store  Klokkes  dybe, 
raæglige  Klang  i  det  samme  gik  frem  gennem  Hvælvingen, 
fik  den  Hjertet  til  at  bæve,  og  man  syntes.  Murene  med.« 

Geijer  anfører  derefter  at  Stykke  af  Goethes  »Kunst  und 
Alterthum«,  hvor  Goethe  omtaler  Middelalderens  velorgani- 
serede og  fuldendt  uddannede  Stenhuggerlav  —  der  stod 
midt  mellem  Kunst  og  Haandværk  —  og  det  forbausende 
Arbejde,  de  udførte,  skønt  de  arbejdede  for  Dagløn.  -Ved 
hvilke  Midler  kan  vi  i  vor  Tid  frembringe  saadant?«  slutter 
Goethe  det  anførte  Sted.  »Det  er  skønt  og  oplysende«,  siger 
Geijer,  og  alligevel  lader  Sagen  sig  ikke  forklare  af  Midlerne, 
men  kun  af  Hensigten;  og  spørger  man  om  denne,  er  Sva- 
ret det  allerede  givne:  Man  byggede  af  Religion«. 

De  Betragtninger,  Geijer  anstiller  over  antik  og  middel- 
alderlig gotisk-kristelig  Arkitektur,  virker  vel  næppe  nu  med 
Nyhedens  og  Originalitetens  Stj'rke,  som  da  de  først  fremkom. 
Om  Fromheden  som  den  drivende  Kraft  i  Middelalderens 
Kunst  og  den  Nøjagtighed,  hvormed  man  udførte  selv  de 
mindste  Enkeltheder,  fordi  man  arbejdede  for  Guds  Øjne 
og  for  hans  Skyld,  taler  Johannes  Jørgensen  i  »Rejsebogen^ 
1895,  hvor  han  fortæller  om  sit  Besøg  i  Kølns  Domkirke. 

Det  er  naturligvis  mest  de  historiske  Steder,  Geijer  om- 
taler. Han  glæder  sig  ved,  allevegne  hvor  han  kommer,  at 
finde  Gustaf  Adolfs  Spor.  I  Tyskland  er  Gustaf  Adolf  i 
egentligste  Forstand  i  hver  Mands  Mund.  Hvert  Barn  ken- 
der ham.  Overalt  hvor  han  selv  har  været,  har  man  noget 
at  fortælle  om  ham,  ofte  med  Tilsætninger  af  eventyrlig, 
overnaturlig  Art«. 

I  Heidelberg  bliver  Geijer  stærkt  bevæget  ved  at  finde  et 
Klaver  paa  Hotellet.  »Da  jeg  kom  hjem  om  Aftenen,  traf 
jeg  i  mit  Værelse  det  første  Klaver,  jeg  har  rørt  siden  i 
Upsala.  Jeg  tørstede  efter  Musik,  og  —  jeg  skammer  mig 
ikke  ved  at  sige  det  —  græd  ved  mine  egne  Melodier.    En 

Klaver-Kvartet  i  E-Moll  har  arbejdet  i  Hovedet  paa  mig 
hele  Vejen.  Jeg  skal  skrive  den  ned,  naar  jeg  kommer 
hjem«. 

I  Dresden  skulde  de  træffe  Amalia  v.  Helvlg,  under  hvis 
Beskyttelse  de  saa  at  sige  havde  gjort  hele  Rejsen;  hun 
havde  ved  sine  Forbindelser  skaffet  dem  en  god  Modtagelse 
allevegne.  Fra  Dresden  skriver  Geijer:  »Amalia  har  her 
ventet  paa  os  en  hel  Uge.  Hun  maa  desværre  i  Morgen 
vende  tilbage  til  Berlin,  hvor  jeg  haaber  at  træffe  hende 
igen.  Hun  er  forandret  —  og  alligevel  den  samme,  lige  rig 
af  Indre.  Jeg  har  ikke  kendt  nogen,  der  for  sine  Venner 
var  rigere,  endnu  mere  ved  sit  Hjerte  end  ved  sin  Bega- 
velse, ingen,  der  har  været  mere  i  Stand  til  at  sprede  Lykke, 
og  som  —  skønt  ikke  selv  lykkelig  —  dog  saadan  kan  skabe 
Lykke  omkring  sig.  Hvad  har  jeg  ikke  hende  at  takke  for! 
Hun  har  først  aabnet  mit  Øje  for  Kunstens  Skønhed,  thi  i 
dens  Tempel  er  hun  selv  hjemme,  og  har  den  rene  Nydelse 
af  den  været  blandt  mit  Livs  højeste  Glæder,  saa  er  det 
hendes  Haand,  som  har  virket  denne  gyldne  Traad  ind  i 
dets  Væv«.  Med  hende  besøgte  Geijer  Dresdener-Gallerict. 
»Det  var  med  en  egen  Følelse,  midt  imellem  at  høre  og  at 
se.  Thi  jeg  tilstaar,  at  jeg  saa  gerne  lyttede  til  hendes  Røst 
og  de  skønne  Tanker,  der  ved  Lyden  af  den  ligesom  svæ- 
vede mellem  mig  og  disse  Billeder,  at  jeg  næsten  kun  saa, 
hvad  jeg  hørte«. 

Straks  efter  disse  Ord  slaar  Geijer  over  i  Humor.  »Da 
hun  havde  forladt  os,  og  jeg  atter  besøgte  disse  Sale,  befandt 
jeg  mig  som  paa  et  Hav  uden  Lods.  Og  min  Stilling  syntes 
mig  saa  meget  betænkeligere,  som  jeg  allerede  saa  adskil- 
lige Ulykkesfæller  sidde  paa  Grund.  Du  undrer  dig.  Nu 
vel!  Du  ved  ikke,  paa  hvad  Maade  man  nyder  de  skønne 
Kunster.  Se  paa  denne  Mængde  af  fremmede  besøgende  i 
i  dette  Galleri!  Hvordan  de  af  Kustoden  køber  den  t3'kke 
Katalog  og  derpaa  begynder  deres  Dagværk  med  at  beskue 
i  Nummerorden,  med  Tommelfingeren  paa  Tallet  i  Bogen, 
med  Øjet  vandrende  fra  Beskrivelsen  til  Billedet;  det  er 
som  et  Politilorhør  med  Øjnene,  hvis  Hovedformaal  er  at 
konstatere  corpus  delicti,  d.  v.  s.  Billedet,  eller  se  efter, 
om  nu  det  omtalte  ogsaa  virkelig  er  det  beskuede,  og 

saa  sætter  de  ordentligvis  i  Katalogen  et  Mærke  med  Bly- 
anten til  Tegn  paa,  at  alt  har  sin  Rigtighed.  Saadan  fort- 
sættes der,  til  Sveden  staar  dem  paa  Panden,  og  de  af  bar 
æstetisk  Nydelse  ser  højst  ynkværdige  ud  Man  mærker,  at 
de  har  daarlig  Tid,  men  alligevel  vil  gøre  deres  Pligt. 

Fra  Berlin  skriver  Geijer:  »En  Formiddags  rolig  Læs- 
ning i  »Kunst  und  Allherthum«  af  Goethe,  i  Særdeleshed 
hans  korte  Kernesprog  af  den  ædleste  Livsvisdom  —  og 
saa  min  Afsked  med  det  Helvigske  Hus  —  Amalia  ser  jeg 
sagtens  aldrig  mere  —  er  de  dybeste  Indtryk,  jeg  lager  med 
herfra.  Levvel!  I  Morgen  rejser  jeg  —  og  haaber  snart  at 
være  hos  mine  egne«. 

To  Gange  havde  Geijer  Tilbud  om  en  Bispestol.  1834 
kunde  han  være  bleven  Biskop  i  Karlslad  i  Vårmland. 
Meget  talte  for,  at  han  burde  følge  Opfordringen;  paa  Til- 
skyndelser fra  flere  Sider  manglede  det  ikke.  Tegner  sad 
nu  —  efter  mange  Aars  Virksomhed  som  Professor  i  Lund 
—  som  Biskop  i  Viixio.  Geijers  økonomiske  Kaar  var  van- 
skelige, han  havde  stadig  Gæld,  og  Vennerne  maatte  nu  og 
da  træde  til  med  Hjælp  eller  Laan.  Landshøvding  Hans 
Jårta,  som  ogsaa  direkte  støttede  ham,  førte  Regnskab  for 
ham.  Men  Husførelsen  krævede  —  trods  Jårtas  og  Anna 
Lisas  Bestræbelser  —  for  meget;  Geijer  selv  forstod  sig 
naturligvis  ikke  paa  Økonomi,  han  var  gavmild  ud  over 
alle  Grænser,  og  Husets  Døre  stod  altid  vidtaabne  for  Gæster. 
Livet  som  Biskop  i  en  afsides  Provinsby  maatte  vel  ogsaa 
kunne  give  Tid  og  Ro  til  uforstyrret  Arbejde  med  Sver- 
rigs  Historie.  Og  saa  hørte  netop  Ransåter  til  Bispestolen; 
Geijer  vilde  samtidig  blive  Sognepræst  for  Ransåter!  Deri 
laa  den  største  Fristelse  for  ham  til  at  modtage  Embedet. 
Anna  Lisa  bad  ham  indtrængende  om  at  sige  ja,  —  for  at 
han  bedre  kunde  faa  Raad  til  at  være  gavmild.  Men  Geijer 
bestemte  sig  til  at  blive  i  Upsala,  og  heri  støttedes  han  af 
Jarta.  »Faar  jeg  mere,  saa  giver  jeg  ogsaa  mere,  og  For- 
holdet bliver  det  samme«,  sagde  han.  Og  han  havde  en 
sikker  Følelse  af,  at  han  vilde  blive  Historien  utro,  hvis 
han  flj'ttede  bort,  bort  fra  Universitetet,  fra  Biblioteker  og 
Arkiver,  og  fik  sin  Hovedopgave  paa  et  helt  andet  Omraade. 

I  et  Brev  til  sin  Søster  Jeanne  Marie,  gift  Troili,  skriver 
han:  »Jeg  hindres  lige  saa  meget  af  de  Pligter,  jeg  skulde 
paatage  mig,  som  af  dem,  jeg  maatte  forlade.  Jeg  er  for 
samvittighedsfuld  til  at  tage  et  Bispeembede  som  en  mage- 
lig Levevej.  Var  jeg  først  Biskop,  saa  blev  jeg  det  helt  og 
holdent.  Jo  mere  jeg  traadte  ind  paa  den  nye  Bane,  desto 
mere  fordrede  den  hele  min  Opmærksomhed.  Man  havde 
paa  denne  Maade  maaske  faaet  en  upaaklagelig,  jævnt  flink 
Biskop.  Men  med  Erik  Gustaf  Geijer  var  det  forbi.  Det  er 
ikke  Hovmod,  der  her  taler,  men  Ydmyghed  og  Samvittig- 
hedsfuldhed. —  Jeg  er  bange  for  denne  Højhed,  denne  nye 
Bane,  disse  nye  Pligter.  Bedre  at  virke  i  den  Kreds,  hvor 
jeg  er  hjemme  og  ved,  at  jeg  gør  Gavn  ved  mit  Arbejde. 
For  Upsala  Universitet  er  jeg  af  nogen  Betydning.  Det  vilde 
tabe  mere,  end  Vårmland  vandt«. 

Og  netop  i  det,  der  fristede  mest:  Vårmland  og  Bansåter, 
saa  han  den  største  Fare.  Han  skriver  herom  til  Sviger- 
faderen, Knut  Lilliebjørn: 

»Jeg  elsker  Landet  og  Hjembygden  for  meget  til  at  turde 
betro  mig  til  dem.  Hjembygden  er  en  Passion,  som  jeg 
ikke  vover  at  hengive  mig  til.  Den  vilde  blive  min  Herre«. 

Og  saa  blev  da  Geijer  hos  sine  Studenter.  Da  de  fik  det 
at  vide,  hyldede  de  ham  og  bar  ham  hjem  til  Tak.  I  sin 
Tale,  før  de  skiltes  ved  denne  Lejlighed,  sagde  han:  »Stu- 
denter! Jeg  vil  leve,  jeg  vil  dø  for  eder!« 

I  Vårmland  havde  man  ventet  og  haabet  at  faa  Geijer 
til  Biskop.  Især  forstod  den  jævne  Mand  ikke,  at  »Gosta 
på  Bansåter«  havde  kunnet  afslaa  Bispeværdigheden.  Naar 
han  senere  talte  med  Bønderne  og  forklarede  sine  Grunde, 
syntes  de  nok  at  kunne  gaa  ind  paa  hans  Tankegang,  — 
men  det  endte  gerne  med  et:  »Ja,  men  felle  (alligevel)  var 
det  besynnerligt«! 

1837  købte  Geijer  selv  Hus  i  Upsala.  ^»Geijers  Hus« 
ligger  ved  Ofre  Slottsgatan  nær  Universitetet.  Ved  Indflyt- 
ningen skrev  han  to  smaa  Vers,  tForsta  Aflonen  i  det  nya 
Hemmeta : 

Jag  vet  en  hålsning,  mera  kår 

an,  vårld,  hvad  du  kan  ge: 

Den  heter  frid  —  Guds   frid  det  år, 

och  dårom  vill  jag  be. 

Droj   då,  o  frid,  droj   i    niitt  tjiill! 
Blif  biista  giisLcn  min! 
Ty  dagen  !*krider  —   det  blir  kvåll, 
och   natten  bryter  in. 

Han  havde  en  Følelse  af,  at  der  forestod-  en  stormfuld 
Tid  i  delte  nye  Hjem,  og  at  Forholdet  til  Vennekredsen 
kunde  blive  forstyrret  i  en  Alder,  hvor  man  ikke  saa  let 
knytter  nye  Baand. 


VI. 

»FRAFALDET«. 

Geijers  Brud  med  Konservatismen  og  Overgang  til  den 
liberale  Lejr  benævnes  altid  ^Frafaldet«  efter  den  Opfattelse 
deraf,  som  maalte  være  den  herskende  i  alle  de  da  førende 
og  betydende  Kredse  i  Sverrig.  Det  var  jo  selve  Høvdingen, 
der  havde  sveget  og  forraadt  Fædrelandet,  syntes  man. 
Ingen  havde  Autoritet  som  Geijer.  Kun  meget  faa  i  hans 
egen  Kreds  forstod  ham.  Det  Skridt,  han  her  gjorde,  sætter 
Skel  baade  i  hans  eget  Liv  —  han  var  da  55  Aar  gammel 
—  og  i  Sverrigs  Historie.  Intet  viser  bedre  Geijers  vidun- 
derlige Fornyelsesevne  og  vidner  stærkere  om  Dybden  og 
Klarheden  i  hans  personlige  Liv.  Hvad  han  i  sin  Historie 
havde  nævnt  som  karakteristisk  hos  Karl  d.  IX:  hans  Hang 
til  at  »gribe  ud  over  enhver  Grænse  og  til  bag  hvert  Maal 
at  stille  et  nyt«  passer  til  en  vis  Grad  paa  Geijer  selv. 
Han  slog  sig  aldrig  til  Ro,  blev  ikke  færdig  i  sin  Udvikling. 
I  Virkeligheden  er  der  kun  een  Retning  i  hans  Udviklings 
Gang,  og  den  bestemmes  afbøje  Tanker  om  Livets  Mening, 
af  en  dybt  rodfæstet  Tro  paa  dets  Harmoni,  af  Tillid  til  Guds 
Kærlighed;  men  han  kunde  ikke  undgaa  Konflikter  i  sit 
Tankeliv,  maatte  stundom  komme  i  Modsætning  til  sig  selv, 
fordi  han  stadig  maatte  tage  Problemerne  op  til  Prøvelse, 
efterhaanden  som  han  mødte  dem. 

Geijer  var  sig  bevidst,   at   han  ved  at  skifte  Lejr  vilde 


droj  dvæl.     tjåll  Telt,  Bolig. 

overskære  mange  Baand,  at  han  vilde  blive  »ensom«;  mange 
af  dem  han  satte  højest,  vilde  forkætre  ham,  dette  for  dem 
ubegribelige  Skridt  vilde  nedkalde  mange  vrange  Domme 
over  hans  Hoved,  thi  Upsalakredsen  var  fast  afsluttet  og 
ubevægelig,  og  hele  dens  aandelige  Liv  laa  højt  oppe  over 
»Døgnets  Politik";  den  saa  med  Beklagelse  Uroen  paa 
Bunden  af  Samfundet.  Ved  selve  Universitetet  var  der  Stag- 
nation, siger  Geijer:  »Hele  Upsala  Universitet  har  længe 
lidt  under  en  sløv  og  søvnig  Tilstand  —  ikke  uden  min 
egen  Skyld«.  Man  kan  tænke  sig,  hvilken  Bevægelse  alle- 
rede saadanne  Ord  maatte  vække.  Men  Overbevisningen 
om  den  nye  Tids  og  de  nye  Kræfters  Ret  var  i  en  Aar- 
række  modnet  hos  Geijer,  og  alle  Hensyn  maatte  falde. 

For  den  svenske  Liberalisme  fik  Geijers  Overgang  stor 
Betydning.  Hans  Autoritet  var  overalt  saa  stor,  at  alene 
hans  Navn  og  Ord  gav  Bevægelsen  Vind  i  Sejlene  der,  hvor 
man  havde  stillet  sig  tvivlende  og  afventende,  og  hans  Ind- 
flydelse spores  i  Tonen  i  den  liberale  Presse,  som  han  ikke 
syntes  om.  Det  er  sagt  om  ham,  at  han  »kristnede«  den 
franske  Oplysningstids  Ideer,  hvorfra  Bevægelsen  var  ud- 
gaaet.  Han  optog  dem  i  sin  religiøse  Livsopfattelse  og 
indestod  derved  for,  at  de  kunde  forenes  med  en  kristelig 
og  national  Udvikling.  Ved  sin  politiske  Virksomhed  om- 
kring 1840  samlede  han  de  positive  og  ideelle  Kræfter  i 
Liberalismen  (Richert,  de  Geer,  Gripenstedt),  og  det  blev 
dem,  der  førte  den  til  Sejr. 

Allerede  først  i  1820erne  havde  der  rejst  sig  en  Oppo- 
sition mod  Karl  Johan,  som  i  flere  Tilfælde  havde  søgt 
egenmægtigt  at  sætte  sig  ud  over  Grundlovens  Bestemmelser 
og  tilsidesætte  Stænderrepræsentationen.  Man  forlangte 
desuden  Trykkefrihed  og  Afskaffelse  af  unødvendige  Em- 
beder. En  Ting,  som  ogsaa  i  vide  Kredse  bidrog  til  at 
skade  Kongens  Popularitet,  var,  at  han  ikke  brugte  Landets 
Sprog,  men  vedblivende  talte  Fransk.  Julirevolutionen  i 
Frankrig  1830  virkede  ogsaa  i  Sverrig  til  at  styrke  Opposi- 
tionen, som  nu  rejste  Spørgsmaalet  om  Afskaffelse  af 
Stænderrepræsentationen.  I  Stedet  for  en  Rigsdag, 
sammensat  af  Repræsentanter,  der  var  valgte  af  hver  af  de 
fire  Stænder  (Bonde-   og   Borgerstand,  Adel   og  Gejstlighed, 

forlangte  man  nu  fra  liberal  Side  en  Rigsforsamling  efter 
norsk  Mønster,  med  to  Kamre  og  valgt  ved  almindelig  Valg- 
ret. En-  saadan  Ordning  gennemførtes  dog  først  i  Sverrig 
1866.  Liberalismen  tik  1830  sit  kraftige  og  dristige  Organ  i 
»Aftonbladet«,  grundlagt  af  Lars  Hierta,  der  jævnlig  ud- 
æskede Regeringen  saa  stærkt,  at  den  mange  Gange,  an- 
vendte sin  Inddragningsret  overfor  det,  men  hver  Gang  op- 
stod det  i  ny  Skikkelse  og  med  nyt  Redaktørnavn.  Rigs- 
dagssamlingen  1840—41  blev  særlig  stormende;  selve  Kon- 
gens Person  blev  angrebet  af  de  mest  yderliggaaende,  som 
forlangte,  at  han  skulde  nedlægge  Kronen  til  Fordel  for 
sin  Søn  Oskar,  der  ansaas  for  at  være  mere  frihedsvenlig. 
Det  liberale  Parti  fik  Overtaget,  Kongen  maatte  fjerne  en- 
kelte af  sine  Raadgivere,  saa  Statsraadet  fik  en  anden  Sam- 
mensætning, og  endvidere  vedtoges  i  denne  Samling  Sver- 
rigs  første  Folkeskoleordning.  Tidligere  besørgedes 
Almuens  Undervisning  ved,  at  »Klokkeren«,  Degnen,  øvede 
Børnene  i  Læsning,  og  Præsten  katekiserede  med  dem. 
Men  Oplysningen  stod  lavt.  Nu  indførtes  tvungen  Skole- 
gang og  fast  Skoleordning. 

I  denne  Rigsdagssamling  var  Geijers  Deltagelse  som 
liberal  Politiker  af  stor  Betydning. 

Allerede  før  1830  havde  Geijer  begyndt  at  ændre  sit 
Syn  paa  enkelte  Punkter  (f.  Eks  i  Spørgsmaalet  om  Almue- 
undervisningen),  og  han  lyttede  mere  og  mere  til  de  stadig 
højere  Krav  fra  liberal  Side.  Paa  det  religiøse  Omraade 
var  han  tidligst  kommet  til  at  forstaa  Personlighedskravel: 
den  enkelte  maa  staa  overfor  Gud,  Gudsforholdet  er  et  For- 
hold mellem  to.  Og  den  Grund,  hvoraf  hans  politiske  Libe- 
ralisme vokser  op,  er  hans  Religiøsitet.  Han  havde  jo 
tidligere  i  Samfundsordningen,  som  den  var,  set  Guds  Værk, 
betragtet  den  som  vokset  frem  under  Guds  Styrelse,  og 
derfor  mente  han,  at  Mennesker  ikke  maatte  forandre  den. 
Men  gennem  sin  Forskning  (f.  Eks.  ved  sine  Studier  over 
Frihedstiden  i  Sverriges  Historie),  gennem  en  levende  og 
lydhør  Deltagelse  i  alt,  hvad  der  skete  omkring  ham,  var 
han  begyndt  at  forstaa  Menneskers  Krav  om  Frihed  og  Del 
i  Statsstyreisen  som  naturlige  og  berettigede.  Den  enkelte 
Personlighed   maatte   her  som  i  det  religiøse  have  Betyd- 

ning  og  Gyldighed.  »Der  findes  ikke  et  eneste  Menneske, 
som  ikke  kan  gøre  et  eller  andet  bedre  end  alle  de  andre, 
og  der  findes  heller  ikke  en  eneste,  af  hvem  jeg  ikke  tror 
at  kunne  lære  noget,«  havde  Geijer  faa  Aar  tidligere  skrevet. 
»Det  er  min  Liberalisme  at  lade  hver  Ting  staa  ved  sit 
Værd.  Og  min  Erfaring  er,  at  der  i  Verden  findes  tusinde 
Gange  mere  Godhed,  Visdora  og  Kærlighed,  end  Menneskene 
kan  forstaa«.  Heri  ligger  udtrykt  den  Tillid  til  Mennesker 
og  Tro  paa  de  gode  Kræfters  Magt,  som  bidrog  til  at  føre 
Geijer  over  paa  den  anden  Side.  I  den  politiske  Uro  og 
de  stadig  højere  Raab  paa  Frihed  saa  han  en  Fremtid  ar- 
bejde sig  op;  hans  Respekt  for  alle  levende  Kræfter  og  al 
Vækst  fornægtede  sig  ikke.  Han  saa  Guds  Styrelse  ogsaa 
deri.  Han,  der  altid  fandt  og  søgte  Harmoni  i  Tilværelsen, 
kunde  ikke  tro  paa,  at  en  Dissonans  var  uundgaaelig,  at  en 
Revolution  nødvendig  maatte  komme;  de  Kræfter,  der  rørte 
sig  i  Masserne,  maatte  tages  i  det  godes  Tjeneste.  Og  saa 
besluttede  han  da  med  alle  sine  Kræfter  at  tjene  den  nye 
Tid.  »Det  nytter  kun  lidt  med  lukkede  Øjne  og  forældede 
Fordringer  at  tro,  at  man  kan  stemme  op  tor  Livets  og 
Tidens  Strøniv?,  siger  han,  da  han  forkynder  sit  »Frafald«. 

Men  de  Aar,  hvor  hans  nye  Syn  kommer  i  Strid  med 
det  meste  af,  hvad  han  tidligere  har  sagt  og  skrevet,  og 
med  de  Meninger,  som  hyldedes  af  hele  den  Kreds,  han 
gennem  mange  Aar  var  fast  knyttet  til,  blev  fulde  af  Uro 
og  Tvivl  for  ham.  I  den  Tid  var,  som  saa  ofte,  Musikken 
hans  Tilflugt  og  Trøst.  Endnu  kunde  han  ikke  tale  med 
nogen  om  dette.  Fra  denne  Tid  stammer  det  lille  Vers 
»ronerna«; 

Tanke,  hvars  strider  blott  natten  ser  — 
toner,  hos  eder  om  hvila  den  ber! 
Hjårta,  som  lider  af  dagens  gn^'  — 
toner,  till  eder,  till  er  vill  det  fly! 

For  alle  (kun  ikke  for  Anna  Lisa)  kom  »Frafaldet« 
pludseligt  og  ubegribeligt.  Men  selv  siger  Geijer  (i  et  Brev 
til  Hans  Jårla):  »Det  er  ingen  ydre  Omstændigheder,  der 
har  bestemt  mig,  men,  det  vover  jeg  at  sige,  en  aldrig 
hvilende  indre  Udvikling«,  og  i  et  Brev  til  Anna  Lisa  hedder 

det:  Mit  saakaldte  Frafald  er  blot  tilsyneladende  en  ydre 
Inkonsekvens,  men  i  Virkeligheden  en  indre  konsekvent 
Udvikling«.  Et  andet  Sted  bringer  han  Udtrykket:  »Det  er 
gennem  Historien,  jeg  er  frafalden  fra  den  historiske  Skole«. 

I  Spørgsmaalet  om  Folkeundervisningen  havde 
Geijers  Ord  jo  fra  først  af  lydt:  »Drik  dybt,  eller  smag  ikke!« 
men  nu  sagde  han:  vAk,  mange  tørste,  giv  dem  den  læskende 
Drikli  Derfor  arbejder  han  nu  af  al  Kraft  for  en  vel  ind- 
rettet, tvungen  Skolegang  for  Almuen;  thi  det  er  lige  saa 
nødvendigt  at  skaffe  Bonden  og  Arbejderen,  der  fremtidigt 
skal  gøre  deres  Indsats  i  Statsstyreisen  paa  lige  Fod  med 
Borger  og  Adelsmand,  Oplysning  og  Kundskaber  som  at 
fremme  den  lærde  Skoledannelse.  Han  støtter  Kravene  om 
Pressefrihed  og  Næringsfrihed,  og  i  Repræsenta- 
tionsspørgsmaalet  er  han  saa  moderne,  at  han  ikke 
blot  forkaster  den  gamle  Rigsdagsordning  med  de  fire  Stæn- 
der, men  endogsaa  ønsker  Eetkammersystem  samt  lige  og 
almindelig  Valgret  baade  for  Mænd  og  Kvinder!  Dog  mener 
han,  at  Kvinder,  Præster  og  Lærere  frivilligt  bør  afstaa  fra 
Stemmeret  for  helt  af  kunne  virke  i  deres  Kald. 

At  det  Samfund,  som  vilde  iremstaa,  naar  Skellene  slet- 
tedes, og  Stænderne  som  saadanne  mistede  deres  Betyd- 
ning i  Samfundslivet,  maatte  blive  meget  forskelligt  fra  det 
gamle,  saa  Geijer  nok.  Al  Adling  ønskede  han  afskaffet.  I 
Stedet  for  den  gamle  Adel,  hvis  Magt  og  Fortrin  beroede 
paa  Arv  og  Fødsel,  vilde  der  nu,  udgaaende  fra  Mellem- 
klassen, komme  en  n3%  vigtig  Samfundsmagt,  som  ved  Evner 
og  Dygtighed  skulde  erhverve  sig  sit  Adelsskab,  og  som  for 
at  kunne  hævde  det  maatte  være  sig  sin  Opgave  og  sit 
Medansvar  bevidst. 

Naar  man  fra  tidligere  Meningsfællers  Side  kaldte  Geijer 
en  upraktisk  Idealist,  fordi  han  vilde  stille  alle  lige,  saa 
sagde  han:  »Intet  Medborgerskab  er  for  højt  for  den,  som 
er  kaldet  til  at  være  Medborger  i  Guds  Rige«,  og  naar  man 
fra  konservativ  Side  advarede  mod  fri  Konkurrence  og 
hvad  dermed  fulgte,  saa  stillede  han  mod  disse  Betænkelig- 
heder sin  lyse  Tro  paa  Menneskenes  indbyrdes  Brødrekær- 
lighed. 

I    to    Forelæsningsrækker   i   Aarene    efter    »Frafaldet«: 

»Menneskets  Historie«  og  «0m  vor  Tids  indre  Sam- 
fundsforhold« fremsætter  han  sine  Tanker  om  det  nye 
Samfund,  han  ser  komme.  Men  de  havde  gæret  i  ham  længe 
før,  og  det  var  egentlig  kun  Hensynet  til  Vennerne,  der 
holdt  ham  fra  at  tale;  især  frj'^gtede  han  Hans  Jårtas  Dom. 
Men  han  følte  mere  og  mere,  at  han  stod  i  en  falsk  Stil- 
ling. 

I  Begyndelsen  af  1838  talte  han  endelig  fra  Hjertet; 
kort  i  Forvejen  var  Hans  Jårta  forflyttet  til  Stockholm  som 
Rigsarkivar. 

Nytaarsdags  Aften  var  Geijer  i  Selskab  hos  Landshøv- 
ding  Kræmer  paa  Slottet,  hvor  bl.  a.  Komponisten  Adolf 
Lindblad  var  tilstede.  Han  og  Geijer  kom  i  heftig  Disput 
om  Politik.  Geijer  forberedte  Udgivelsen  af  et  Blad,  »Lit- 
teraturbladet«, hvor  han  vilde  udtale  sig  ud  fra  sit  nye 
Stade.  Lindblad  fraraadede  og  angreb  denne  Plan.  Der 
synes  at  være  kommet  en  Rift  i  de  to  Venners  Forhold 
den  Aften.  Da  Geijer  kom  hjem,  satte  han  sig  til  Klaveret 
og  komponerede  og  digtede  Verset  y>På  nyårsdagen<L  1838, 
som  han  bad  sin  Svoger,  Henrik  Lilliebiorn,  bringe  Lind- 
blad næste  Morgen,  da  han  skulde  rejse  tilbage  til  Stock- 
holm. 

Lindblad  stod  ved  Vognen,  da  han  fik  Digtet: 

Ensam  i  bracklig  farkost  vågar 
Seglaren  sig  pa  det  vida  haf; 
Stjårnhvalfvet  ofver  honom  lågar, 
nedanfor  brusar  hemskt  hans  graf. 
Framåt!  —  så  år  hans  odes  bud; 
och  i  djupet  bor  som  uti  himlen  Gud. 

Da  han  havde  læst  det,  vendte  han  sig  mod  Lilliebjorn 
med  Taarer  i  Øjnene  og  sagde  blot:  »Hils  Geijer  og  sig. 
hvad  du  har  set,  —  mere  behøves  ikke«. 

Tonen  og  R3'^tmen  i  dette  lille  Digt  er  en  helt  anden 
end  i  »Vikingen«  fra  de  unge  Aar: 

Och  vinden  med  makt  in  i  seglen  lopp; 
vi  flogo  på  boljornas  rygg  — 

bråcklig  skrobelig  farkost  Fartoj  vågar  vover  lågar  luer 
hemskt  uhyggeligt  ode  Skæbne  lopp  løb. 

Nu  er  det  den  prøvede  Mand,  hvem  ^Hj'tten  er  bleven 
for  trang  ,  der  vover  sig  ud  paa  Færden  over  Havet.  Men 
han  gør  det  —  fordi  det  ikke  kan  være  andet,  efter  moden 
Overvejelse,  og  i  Tillid  til  Gud. 

Der  hørte  Mod  og  Styrke  til  at  tage  Beslutningen.  Geijer 
havde,  udvortes  set,  intet  at  vinde  og  meget  at  tabe:  sine 
Venner  og  sin  Anseelse  blandt  dem,  han  satte  højest.  Der 
ligger  en  betydningsfuld  Vægt  paa  det  allerførste  Ord: 
>Ensam  — 

I  1ste  Nummer  af  y>Litteraturb ladeta,  som  udkom  i  Be- 
gyndelsen af  Februar  1838,  udviklede  Geijer  (i  en  Omtale 
af  Biskop  Wallins  Tale  ved  Indvielsen  af  Upsala  Kathedral- 
skole)  sit  forandrede  Syn  paa  Skolespørgsmaalet.  I  2det 
Nummer  kom  hans  Anmeldelse  af  Atterboms  samlede 
Skrifter,  hvori  han  holder  endeligt  Opgør  med  Roman- 
tiken  i  det  hele  og  desuden  farer  ret  haardt  frem  mod 
Atterbom  selv.  Allerede  tidligere  havde  Geijer  jo  taget  Af- 
stand fra  den  romantiske  Poesi;  saa  tidligt  som  1820  er 
hans  oprindelige  Stilling  til  den  forrykket,  og  alt  som  Aa- 
rene  gaar,  bliver  han  mere  og  mere  en  Dyrker  og  Elsker 
af  Virkeligheden.  I  den  findes  ofte  den  største  Skønhed, 
siger  han;  og  Digteren  skal  ikke  vende  sig  fra  den.  Tvært- 
imod skal  Poesien  tage  Stade  midt  i  Virkeligheden,  ikke 
spejde  efter  det  svundne  eller  ud  i  det  blaa  fjerne,  ringen 
Poesi  kan  leve  paa  det  forgangne,  men  bliver  kun  afmægtig 
derved,  hvad  man  ogsaa  ser  paa  Nyromantiken,  som  efter 
at  have  svalet  sin  Stridslyst  og  vundet  Terræn  ikke  ret 
synes  at  vide,  hvad  den  nu  egentlig  skal  foretage  sig«. 
Geijer  holder  egentlig  paa,  at  Poesien  skal  være  ^Tendens- 
digtningf,  Tidens  Spørgsmaal  og  Virkelighedens  Krav  skal 
mærkes  i  den. 

Det,  der  i  Geijers  Anmeldelse  saarede  Atterbom  mest 
og  vakte  størst  Harme  i  Kredsen,  var  ikke  hans  Kritik  af 
Romantiken  i  det  hele,  men  det  Angreb,  den  indeholdt  paa 
Digteren  selv.  Geijer  anerkendte  vel  Skønhederne  i  Alter- 
boms Poesi,  men  ved  Siden  af  Anerkendelsen  stod  Spotten. 
Han  latterliggjorde  Overdrivelserne  og  omtalte  endogsaa 
Vennens  Person  paa  en  kaad  og  ubetænksom  Maade.  Geijer 

vidste  næppe  selv,  hvor  haardt  han  slog.  Man  var  nok 
vant  til,  at  han  i  en  snævrere  Kreds  kom  med  Ubesindig- 
heder og  brugte  stærke  Udtryk,  men  her  var  det  sket  offent- 
ligt. Det  hjalp  ikke,  at  han  sluttede  sin  Anmeldelse  med,  i 
Tankerne,  at  trykke  Atterboms  Haand  og  som  Forklaring 
og  Forsvar  sige:  »For  mig  er  Hytten  bleven  for  trang«. 
Disse  Ord  gælder  hans  Omslag  i  det  hele;  men  han  mener, 
at  nu  har  han  maattet  lade  alle  Hensyn  falde,  ogsaa  i  For- 
holdet til  Atlerbora  og  hans  Poesi. 

Atterbom  var  stærkt  rystet  og  græmmede  sig  bittert. 
Hans  Svar  til  Geijer  var  behersket  og  roligt,  og  deres  For- 
hold bevaredes  ogsaa  i  det  ydre,  men  i  Breve  til  sine  Ven- 
ner har  Atterbom  udtalt  sig  i  stærke  og  bitre  Ord  om 
Geijers  Angreb,  som  han  naturligvis  slet  ikke  forstod.  Det 
erkendes  vel  af  alle,  at  det  var  unødig  haardt  og  personligt. 
Det  kan  forklares  ved,  at  det  nye  arbejdede  i  Geijer  med  saa 
vældig  Styrke  og  krævede  saa  stærke  Brud  med  det  gamle; 
hans  Bevægelser  er  bleven  ubændige,  ubeherskede  derved. 
I  sig  selv  maatte  naturligvis  Overgangen  fra  Romantik  til 
Realisme  og  Ira  Konservatisme  til  Liberalisme  for  Geijer 
følges  ad  og  hænge  sammen;  i  det  ene  som  i  det  andet  var 
det  Virkeligheden,  der  blev  ham  for  stærk,  saa  han  maatte 
følge  dens  Kald  og  dens  Krav. 

I  de  følgende  Numre  af  Bladet  fremsatte  Geijer  saa  efter- 
haanden  sit  ændrede  Syn  paa  de  Spørgsmaal,  hvorom  Stri- 
den mellem  Partierne  drejede  sig. 

I  det  hele  faldt  det  ikke  Geijer  vanskeligt  at  sætte  sig 
ud  over,  hvad  man  i  Almindelighed  dømte  i  de  Kredse, 
hvor  han  hørte  hjemme  og  i  over  20  Aar  havde  staaet  som 
Autoritet,  som  Hoved  for  den  »historiske  Skole«.  I  en  Af- 
handling om  Marcus  TuUius  Cicero  fraAarene  lige  før  »Fra- 
faldet« fortæller  han,  at  Cicero  paa  sin  Rejse  i  Grækenland 
spurgte  Oraklet  i  Delfi  om  Vejen  til  Ære,  og  Svaret  lød: 
»Følg  din  egen  Genius,  ej  Hobens  Mening!«  —  »Gyldne  Ord!« 
tilføjer  Geijer.  Men  Vennerne  var  det  ham  tungt  at  bryde 
med.  Den,  hvis  Dom  han  mest  frygtede,  var  Hans  Jarta, 
der  i  mange  Aar  havde  betydet  saa  meget  for  hans  Udvik- 
ling i  konservativ  Retning  og  for  hans  Hjem.  Det  var  først 
efter  Jiirtas  Forflyttelse  til  Stockholm,  at  han  forkyndte  sin 

Overgang.  Og  det  var  først,  da  han  havde  besluttet  sig  til 
ogsaa  at  se  bort  fra  Jiirtas  Dom,  at  det  sværeste  og  afgø- 
rende Skridt  var  taget.  »Det  bliver  vel  værre  endnu,  men 
det  faar  ilike  hjælpe,  siger  han,  »Fejghed  og  Agtelse  lor 
Jårlas  politiske  Overbevisning  har  hidtil  hindret  mig  i  at 
tale  Nu  maa  alle  Hensyn  vige«.  Geijer  og  Jiirta  vekslede 
Breve,  efter  at  Overgangen  var  sket,  Jarta  formanede  og 
irettesatte,  som  den  ældre  den  yngre,  der  ubesindig  har 
ladet  Munden  løbe,  bebrejdede  ham,  at  han  otfentlig  havde 
iremsat  Meninger,  som  han  maaske  kunde  ytre  blandt  nogle 
Venner  i  Fru  Silfverstolpes  Dagligstue  uden  at  gøre  For- 
træd. Til  andre  udtalte  Jårta:  »Om  jeg  havde  faaet  Lov  at 
dø  for  tyve  Aar  siden,  havde  det  været  lykkeligst  for  mig 
selv«.  Geijer  forsvarede  overfor  ham  roligt  og  sikkert  sit 
Standpunkt.  Brudt  blev  Forholdet  vel  egentlig  ikke,  —  før 
Geijers  Virksomhed  i  Rigsdagen  Aaret  efter  førte  til  et  Brud. 
Derefter  havde  de  i  et  Par  Aar  ikke  Forbindelse  med  hin- 
anden, og  da  Brevvekslingen  igen  blev  optaget,  drejede  den 
sig  om  historiske  Emner.  En  Forsoning  kom  dog  i  Stand 
nogle  Aar  senere,  skønt  de  ikke  personlig  mødtes.  Da- 
Geijer  havde  taget  sin  Afsked  og  flyttede  til  Stockholm,  gik 
Anna  Lisa  til  Jårta,  der  var  syg,  og  bragte  ham  en  Hilsen 
fra  Geijer,  der  ogsaa  var  sengeliggende.  Jårta  bad  hende 
hilse  Geijer  og  sige  til  ham,  at  nu  havde  han  forstaaet,  at 
»Hytten  var  ham  for  trang«,  og  at  han  maaske  havde  dømt 
ham  for  haardt  dengang.  Han  kendte  ingen,  som  han  kunde 
sammenligne  med  Geijers  Karakter.  »Med  ham  er  det  forbi 
med  Upsala  Universitets  Anseelse«.  Før  sin  Død  ytrede 
Jårta  (i  et  Blyantsbrev)  sin  Glæde  over  at  have  bevaret 
Geijers  Venskab  til  det  sidste.  Delte  er  godt  at  vide  for 
en  døende,  naar  den  trofaste  Ven,  man  har  bevaret,  er  Erik 
Gustaf  Geijer«.  De  døde  begge  samme  Aar  med  faa  Maane- 
ders  Mellemrum. 

Det  var  faa,  der  naaede  til  at  forstaa  Geijer.  Professor 
Hwasser  i  Upsala,  en  af  dem,  der  dømte  ham  allerskarpest, 
udtalte  som  sin  Overbevisning,  at  Geijers  Omslag  var  af 
»patologisk«  Art,  maatte  skyldes  en  Slappelse  i  Hjernen. 
»En  virkelig  Overbevisning«   mente  han,   »kan  ingen  falde 

Ira,  saalænge  Sjælen  er  sund«.  Denne  Opfallelse  blev  hævdet 
endnu  efter  Geijers  Død,  f.  Eks.  af  Atlerbom. 

En  at  Vennerne  forstod  straks  Geijer  og  fulgte  ham  urok- 
keligt, Fredrika  Bremer.  Hun  siger  om  ham  kort  efter  „Fra- 
faldet": »Geijer  i  denne  Tid  er  for  mig  et  skønnere  Syn 
end  nogensinde  i  de  Dage,  da  hans  Stjerne  lyste  i  sin  fulde- 
ste Glans.  Man  kan  ikke  bære  Modgangen  paa  en  ædlere 
og  elskværdigere  Maade.  Ingen  Overlegenhed,  ingen  fornem 
Seen  ned  paa  sine  Modstandere,  skønt  han  maa  finde  dem 
ukærlige  og  ensidige;  han  bærer  den  med  Smerte  og  uden 
ringeste  Bitterhed.  Ingen  Vrede,  et  mildt  Vemod,  nu  og  da 
et  alvorligt,  halvt  bedrøvet  Blik  paa  sig  selv,  men  ved  Siden 
af  dog  stor  Ro,  ofte  barnlig  og  hjertelig  Munterhed«. 

Tegner,  som  altid  beundrede  Geijer,  skønt  han  kritise- 
rede ham  (i  hans  Breve  forekommer  Geijers  Navn  saa  ofte 
som  næppe  noget  andet)  forstod  godt,  at  han  maatte  blive 
en  »frafalden«  ifølge  sit  Sinds  Retskaffenhed;  han  mente,  at 
overhovedet  ethvert  Menneske,  der  betyder  noget,  før  eller 
senere  maa  komme  paa  Kant  med  sine  egne  Anskuelser,— 
men  han  bebrejdede  Geijer,  at  han  havde  talt  ofTentligt  der- 
om, og  mente,  det  var  sket  af  Lyst  til  at  gøre  sig  populær. 
Tegner  selv,  der  altid  maatte  være  i  Opposition  (nu  var  han 
i  Opposition  til  den  liberale  Bevægelse),  forstod  ikke,  at 
Geijer  her  maatte  handle  aabent  ud  fra  sin  Overbevisning; 
thi  lor  ham  var  jo  —  i  Modsætning  til  Tegner  —  Tilværel- 
sens Princip  Harmoni,  og  den  Disharmoni,  han  hørte  i  den 
politiske  og  sociale  Bevægelse,  maatte  han  besværge  ved 
at  komme  den  i  Møde. 

Naar  Geijer  mistede  mange  af  de  Venner,  han  havde, 
trøstede  han  sig  med,  at  han  vandt  mange  ny,  ukendte 
Venner.  Til  Anna  Lisa  skriver  han:  »Selv  om  jeg  nu  staar 
i  mindre  nært  Forhold  til  de  faa,  som  tidligere  udgjorde 
min  Omgangskreds,  saa  er  jeg  saa  meget  mere  knyttet  til 
Tusinder,  som  jeg  er  personlig  ukendt,  men  til  hvis  Sjæle 
jeg  taler  et  Sprog,  der  umulig  kan  være  forgæves,  da  det 
kommer  fra  et  kærlighedsfyldt  Hjerte.  Derfor  er  jeg  lykke- 
lig i  min  Ensomhed«.  Disse  Ord  maa  ikke  forslaas,  som 
om  Geijer  kom  let  og  sorgløst  over  Bruddene  og  Miskendel- 

sen.  1  disse  Aar,  siges  der,  forandredes  hans  Ansigtstræk; 
de  blev  skarpe  og  markerede. 

I  den  liberale  Lejr  hilstes  hans  Overgang  med  Jubel; 
man  følte  der,  at  nu  var  Slaget  halvt  vundet.  Studenterne 
i  Upsala  hyldede  flere  Gange  Geijer  i  Anledning  af  hans  »Fra- 
fald«. De  fleste  af  de  liberale  F'ørere  havde  han  dog  ikke 
personlig  Sympati  for,  og  Tonen  i  Partiets  Blade,  f.  Eks. 
»Aftonbladet«,  tiltalte  ham  ikke;  især  pintes  han  af  de  had- 
ske Udfald  mod  Kongen.  Han  indtog  en  ret  selvstændig 
Stilling  indenfor  Partiet,  ja  følte  sig  i  Grunden  ogsaa  der 
ensom.  Men  han  betragtede  det  som  sin  Opgave  at  hindre 
Udskejelser  og  dæmpe  Tonen,  bringe  Udviklingen  i  rolig 
Gænge.  Naar  man  i  hans  gamle  Kreds  forbausedes  over  og 
beklagede,  at  han  havde  givet  sig  »Pøbelen«  i  Vold,  saa 
sagde  han  dertil:  »Jeg  anklages  for  at  være  revolutionær, 
og  et  af  mine  Hovedformaal  har  dog  været  at  spare  mit 
Fædreland  for  en  Revolution«. 

I  Hjemmet,  hos  Hustru  og  Børn,  fandt  Geijer  sin  aldrig 
svigtende  Hjælp  og  Hvile.  »Vi  rykker  nærmere  sammen, 
saa  længe  Forsynet  giver  os  Lov  dertil«,  sagde  han.  Ingen 
har  vel  bedre  forstaaet  ham  i  alt  dette  end  hans  Hustru, 
den  stilfærdige,  lidt  zarte  Anna  Lisa;  men  det  var  raaaske 
ogsaa  hende,  der  led  mest  ved  det.  Hun  pintes  ved  at  for- 
nemme den  Kulde,  der  lagde  sig  om  dem  i  den  Kreds,  de 
i  saa  mange  Aar  havde  levet  i  hjertelig,  munter  Forstaaelse 
med,  og  ved  at  mærke  den  formelle,  korrekte  Tone,  der 
straks  kom  til  at  præge  Omgangen.  I  Breve  til  Fru  Jårta 
og  navnlig  lil  Fru  Silfverstolpe  forsvarer  hun  klogt  og  varmt 
Geijers  Omslag  —  som  hun  jo  selv  havde  forudset;  thi  saa 
godt  fulgte  hun  ham  og  forstod  hun  ham  i  hans  Udvikling. 
Hvor  maatte  hun  ikke  oprøres  ved  Beskyldningen  mod  ham 
for  at  være  dreven  af  urene  Bevæggrunde;  man  talte  jo  om 
Beregning,  Forfængelighed,  Uærlighed  . . .!  Hun  havde  urok- 
kelig Tillid  til  Geijer  i  de  store  Spørgsmaal,  —  i  det  daglige 
og  smaa  kunde  han  jo  nok  være  ubetænksom,  —  »Hvorfor 
forlange,  at  han  skal  være  en  anden  end  Geijer?  Det  haa- 
ber  jeg  til  Gud  han  indtil  sin  sidste  Dag  maa  være  og  for- 
blive, om  han  saa  synes  aldrig  saa  ubegribelig.  Efterverde- 
faar  dømme,  om  han  har  fuldført  sin  Mission  i  den  Aand, 

hvori  han  selv  har  opfaltet  den,  —  jeg  tilstaar,  jeg  er 
lykkelig    nok    til  at  tænke  paa  den  Dom  uden  Ængstelse«. 

I  Geijers  Lovprisning  af  Hjemmet  er  der  i  disse  Aar 
kommet  en  ny  Tone  til.  Det  sj'nes,  som  hans  Fortrolighed 
i  de  store  Spørgsmaal  overfor  Anna  Lisa  er  bleven  større. 
Og  Agnes,  Datteren,  var  ved  at  blive  voksen  og  forstod  ogsaa. 
Derhjemme  har  Geijer  altid  kunnet  finde  Lægedom  for  de 
Saar,  Striden  slog.  Ved  Klaveret  spillede  han  sig  til  Ro,  og 
saa  fik  han  i  Sofaen  af  Anna  Lisas  og  Agnes  Hænder  den 
trygge  Bekræftelse  af,  at  han  ikke  stod  rodløs  i  Livet. 

Mærkeligt  var  hans  Forhold  til  Kongen.  De  havde  gen- 
sidig stor  Kærlighed  til  hinanden,  og  Geijer  bevarede  — 
trods  alt  —  sine  Følelser  fra  de  unge  Aar  for  Karl  Johan. 
Hensynet  til  Kongemagten  og  Kongen  selv  var  jo  medbe- 
stemmende for  ham,  da  han  stillede  sig  i  Oppositionens 
Rækker.  Historien  havde  vist  ham,  at  det  baader  Landet 
bedst,  naar  Konge  og  Folk  holder  sammen.  Han  vilde  værne 
Kongens  Person  og  styrke  hans  Stilling  og  derved  lede  Ud- 
viklingen frem  ad  rolige  Baner.  Geijers  Bestræbelser  blev 
heller  ikke  forgæves. 

Da  den  gamle  Konge  fik  Meddelelse  om  Geijers  »Frafald«, 
blev  han  stærkt  bevæget  og  udbrød:  »J'ai  aimé  —  j'aime 
Geijer!« 

Nogen  Tid  efter  var  G.  oppe  hos  ham.  Da  han  traadte 
ind,  stod  Kongen  en  Stund  taus  og  uden  at  hilse.  Men  da 
han  saa  Geijer  med  Taarer  i  Øjnene,  aabnede  han  Armene, 
ilede  imod  ham  og  trykkede  ham  til  sit  Bryst.  Og  saa  talte 
de  rolig  sammen.  To  Aar  senere  var  Geijer  atter  hos  ham; 
de  talte  samme  i  tre  Kvarter,  og  tilsidst  sagde  Kongen:  »Jeg 
er  altid  den  samme;  Deres  Konge  er  trofast  i  Venskab,  vi 
er  gamle  Venner«. 

1840  ønskede  Karl  Johan,  at  Geijer  skulde  træde  ind  i 
Ministeriet,  men  han  afslog  det,  fordi  han  mente  at  kunne 
gavne  Land  og  Konge  mere  ved  sin  Virksomhed  i  Rigsda- 
gen. Men  deres  Forhold  bevaredes  uforstyrret  til  det  sidste. 

Geijers  Stemningsliv  og  Tankeliv  gav  sig    let  Udtryk  i 

j'ai  aimé  —  j'aime  G.  jeg  har  elsket  —  jeg  elsker  G. 

Toner,  og  sammen  med  dem  fødtes  ofte  et  Digt.  De  Smaa- 
vers,  der  slynger  sig  gennem  hans  Liv,  hører  til  det  sjæl- 
fuldeste og  indholdsvægtigste  i  svensk  Poesi.  I  Evnen  til 
i  en  knap  Form  at  give  Udtryk  for  det  største  og  dybeste 
naas  han  ikke  af  mange.  I  et  lille  Digt  fra  1810,  y>Natlhim- 
melen«,  egentlig  en  Fortsættelse  afstemning  og  Tankegang 
i  »Ensam  i  bråcklig  farkost... s  men  med  et  andet  Billede, 
ser  vi  Geijer  i  »Ensomheden«  efter  Bruddet  med  Vennerne, 
vandrende  mod  Maalet,  mens  Natten  falder  paa,  alvorsfuld 
skuende  fremad,  men  ogsaa  opad  mod  Stjernerne,  frygtløs, 
fordi  han  ikke  vandrer  i  Blinde  og  ikke  føler  sig  forladt. 

Ensam  jag  skrider  fram  på  min  bana, 
liingre  och  langre  stracker  sig  vågen; 
ack,  uti  fjårran  doljes  mitt  mal! 
Dagen  sig  sanker.     Xattlig  blir  rj'mden. 
Snart  blott  de  eviga  stjårnor  jag  ser. 

Men  ej  jag  klagar  fl3'ende  dagen, 

ej  mig  forfårar  stundande  natten; 

tj'  af  den   kårlek,    som  går  genom  vårlden, 

foll  och  en  strimma  in  i  min  sjal. 

Omtrent  fra  samme  Tid  er  >->Hdstsådet<i.  Her  har  Geijer 
atter  et  nyt  Billede  om  sit  Forhold  og  sin  Færd.  Han  er 
Sædemanden,  der  saar  sin  Sæd,  i  Tillid  til,  at  Naturens 
Kræfter  nok  skal  bringe  Udsæden  til  at  spire  til  en  Høst, 
som  han  maaske  ikke  selv  faar  at  se.  Han  tror,  ogsaa  i 
Folkelivet,  paa  »Sol  og  Vaar«: 

Odlaren  stror  i  morka  mullen 

froets  sådd  for  kommande  skord. 

Dårofver  vandra  hostens  skurar, 

dårofver  båddas  vinterns  sno. 

Han  gor  som  jag:  —  begraf%-er  sit  liopp  ; 

han  tror  som  jag  pa  sol  og  vår. 


uti  fjårran  i  det  fjerne,  rj'mde  n  Himmelrummet,  foll  faldt 
Odlaren  Agerdj'rkeren,  skord  Høst,  skurar  Byger,  båddaslæg- 
ger  sig. 


104 

VII. 

SIDSTE  AAR. 

Man  kan  forstaa,  at  Geijer,  som  engang  i  et  Brev  til 
Atterbom  havde  skrevet:  »Sorg  er  Synd,  thi  Tilværelsens 
inderste  er  Salighed«,  ikke  saa  frem  mod  Alderdommen 
med  nogen  Følelse  af  at  være  færdig  med  Livet  eller  med 
Frygt  for  at  komme  til  at  vandre  i  Skyggen.  Ved  sin  56 
Aars-Fødselsdag  sang  han: 

—  Dock  an  jag  dikta  og  sjunga  vill, 
och  hjårtat  klappar  ungt  dårtill  — 

Mange  Baand  var  brudt  eller  dog  løsnede,  de  Venner, 
han  havde  stødt  fra  sig,  nærmede  sig  kun  med  Forbehold 
eller  holdt  sig  i  kølig  Afstand;  enkelte  blev  bevaret.  De 
nye  politiske  Forbindelser,  han  knyttede,  betød  ikke  nye 
Venskabsforhold.  Men  den  »Ensomhed«,  han  priser  sig  lyk- 
kelig ved,  betød,  at  han  knyttede  sig  fastere  til  sine  egne, 
og  at  han  mere  lyttede  indefter,  som  han  siger  det  i  de  to 
Vers  »Salongen  och  skogen« : 

Stojande  vårld,  du  mig  plågar! 

Hvar  finnes  slillliet?  Dit  vill  jag  vandra. 

På  allt  hvad  hjiirtat  fragår 

ej  får  du  svar  af  dig  sjålf,  ej  af  andra. 

Hellre  i  skogen  jag  vankar. 

Aftonens  flakt  genom  kronorna  susar. 

Men   mina  stilla  tankar 

hor  jag  åndå,  fastån  skogen  brusar. 

Den  politiske  Strid,  som  Geijer  med  Mod  og  Kraft 
havde  kastet  sig  ind  i,  og  som  han  heller  aldrig  senere 
ønskede  at  være  gaaet  udenom,  kunde  vel  nu  og  da  fore- 
komme ham  at  være  Døgnværk.  Han  lærte  i  de  følgende 
Aar  mere  og  mere  at  se  Livet  i  Evighedens  Lys.  Om  den 
Kærlighed  og  Varme,  der  i  det  daglige  udgik  fra  hans 
Væsen,  har  hans  nærmeste  udtalt  sig.    Et  Sted  i  sine  Op- 

flåkt  Pust 

tegneiser  siger  Anna  Lisa  om  ham  i  disse  Aar:  Ingen 
Mislyd  af  Forfængelighed  eller  Misundelse  opstod  nogen- 
sinde i  hans  Sjæl.  Deraf  udsprang  hans  naturlige  og  sande 
Fordragelighed  i  Forholdet  til  andre.  At  lade  enhver  og 
enhvers  Mening  være  god  for  sig,  det  var  Grunden  til  hans 
Liberalisme,  —  det  var  dette,  der  udgjorde  Livsprincippet 
i  hans  Væsen  og  den  ubeskrivelige  Hj'gge  i  den  daglige 
Omgang  med  ham,  hvor  beslægtede  Sjæle  følte,  at  de  ind- 
aandede  en  velgørende  Atmosfære  af  Godhed,  Sundhed  og 
Frihed^. 

Hvad  der  fortælles  om  Geijers  sidste  Aar,  viser  os  et 
l\'kkeligt,  endnu  aandelig  livskraftigt  Menneske,  stadig  paa 
Vej  mod  fjerne  Maal.  Af  hvad  Geijer  efter  sin  Faders  Død 
havde  udtalt  om  ham  i  Ransåters  Kirke,  at  hans  Liv  havde 
intet  usædvanligt  uden  det,  at  det  var  en  bestandig  Be- 
redelse  for  Evigheden«,  passer  den  sidste  Del  paa  ham 
!>elv.  Men  Sønnens  Liv  ligger  under  Historiens  Lys  og 
frembyder  netop  det  usædvanlige. 

Det  var  nu  Geijers  Hensigt  at  samle  sig  om  sin  Sver- 
rigs  Historie.  Denne  Plan  fulgte  ham  til  hans  sidste  Dage, 
da  han  var  flyttet  til  Stockholm,  men  naaede  jo  ikke  til 
Fuldførelse;  og  det  er  ikke  vist,  at  et  længere  Spand  af 
Leveaar  vilde  have  bragt  den.  Under  den  almindelige  Sorg 
ved  Geijers  Død  blev  det  fra  alle  Sider  nævnt  som  et  Tab 
for  Nationen,  at  dette  Hovedværk  ikke  naaede  at  blive  af- 
sluttet. En  Nekrolog  ender  med  at  beklage,  at  Geijer  ikke 
naaede  at  behandle  Karl  d.  12te  og  lærte  os  at  forstaa 
denne  vidunderlige  Mand,  som  styrtede  vort  Land  fra  dets 
politiske  Højde  og  alligevel  begejstrer  os  . 

Af  Livet  i  det  Geijerske  Hjem  faar  man  levende  Ind- 
tryk gennem  de  Memoirer  og  Breve,  der  skyldes  de  nær- 
raeststaaende  (Anna  Lisa,  Malla  Silfverstolpe,  Agnes  o.  fl.)- 
Paa  Grundlag  af  dem  og  sin  Moders  Fortælling  har  Agnes 
Geijers  Datter,  Fru  Anna  Hamilton  Geete  skrevet  sit  store 
interessante,  skønne  Værk  om  Geijers  sidste  Aar,  »I  Solned- 
gangen-, der  er  udkommet  i  mange  Oplag.  Gennem  en  stor 
Del  af  denne  Bog  slynger  sig  Agnes  Geijers  og  Adolf  Hamil- 
tons  Kærlighedshistorie.  Gennem  de  to  unges  Breve  tegner 
sig   deres   egne   Billeder  klart  og  indtagende  for  en.    Den 

unge  Grev  Adolf  Hainilton  kom  1837  til  Upsala  Universitet 
og  var  blandt  dem,  der  kom  i  Geijers  Hus.  Han  blev  snart 
indtaget  i  Agnes,  og  de  blev  forlovede  nogle  Aar  efter.  Men 
den  gamle  Greve  vilde  slet  ikke  høre  Tale  om  denne  For- 
bindelse. Geijer  og  Anna  Lisa  stod  naturligvis  paa  de 
unges  Side,  men  Agnes  blev  sendt  til  Stockholm;  saaledes 
mente  de  at  Vejen  maaske  bedst  jævnedes  for  dem.  Adolf 
Hamilton  blev  Høsten  derefter  ved  at  komme  i  Agnes' 
Hjem,  hvor  han  følte  sig  som  Søn  og  talte  fortroligt  med 
Anna  Lisa,  sikker  i  sit  Forhold  til  Agnes,  men  stærkt  be- 
væget over  Faderens  Haardhed.  Geijer  har  her  som  i  alle 
Forhold  troet  og  haabet  det  bedste,  men  han  talte  helst 
derom  i  Toner.  Naar  han  om  Aftenen  kom  ned  fra  sin 
Stue  for  at  sidde  hos  Anna  Lisa,  flyttede  han  snart  over 
til  Klaveret  og  spillede  Stundens  Stemning  ud:  Agnes  — 
hendes  Fremtid,  hendes  Lykke.  Saa  drejer  han  sig  om  paa 
Klaverstolen  og  nikker  stille  med  fugtige  Øjne  til  Anna 
Lisa.    Og  de  forstaar  hinanden. 

Hamilton  gjorde  sig  færdig  ved  Universitetet  og  købte 
derefter  Ejendom,  Blomberg  i  Vester  Gotland.  Den  gamle 
Greve  gav  efterhaanden,  men  modstræbende,  sit  Samtykke. 
Bryllup  skulde  der  endnu  ikke  tales  om. 

Som  Universitetslærer  beholdt  Geijer  sin  Magt  over 
sine  Tilhørere,  og  den  blev  snarest  større  med  Aarene. 
Professor  Nyblæus,  som  hørte  hans  Forelæsninger  i  ISlOerne 
siger  derom:  Ingen  af  dem.  som  havde  Lejlighed  til  at 
høre  disse  Forelæsninger,  kunde  undgaa  af  dem  at  mod- 
tage et  Indtrj'k  for  hele  Livet.  Ofte  kunde  han  ved  Fore- 
læsningens Begyndelse  give  sig  ret  god  Tid;  han  kunde  da 
gaa  temmelig  udførlig  til  Værks  og  stundom  endog  tilsyne- 
ladende tabe  sig  i  Detailler.  Alt  som  Timen  skred  frem, 
skulde  den  Tid,  der  saaledes  paa  en  Maade  var  gaaet  tabt, 
indvindes,  og  han  forstod  da  paa  en  beundringsværdig 
Maade  gennem  disse  sammentrængte  Fremstillinger,  som 
var  egne  for  ham,  at  vise  «hvor  meget  der  kan  rummes  i 
en  Mennesketanke  .  Ikke  sjælden  fremstilledes  de  skarp- 
sindigste Begrebsanalyser  med  et  Udtryk  af  inderlig  Følelse, 
saasnart  disse  Analyser  berørte  for  Mennesket  hellige  og 
dyrebare  Forhold.   Den  fængslende  Virkning,  som  alt  dette 

maatte  udøve  paa  Tilhøreren,  forstærkedes  derved,  at 
Foredraget  øjensynlig  ikke  var  en  F'remstilling  af  allerede 
fuldt  færdige  Tanker,  men  lod  Tilhøreren  ligesom  se,  hvor- 
dan Tankerne  fødtes  i  Talerens  Indre.  Dette  gav  Foredragets 
Indhold  en  ganske  egen  Farve  af  Oprindelighed  og  Frisk- 
hed <. 

Geijers  personlige  Forhold  til  Studenterne  var  ikke 
kammeratligt  eller  fortroligt.  Han  kunde  godt  være  lidt 
barsk,  naar  de  søgte  ham.  Men  han  var  Genstand  for  ube- 
grænset Beundring  og  Ærefrygt  fra  deres  Side.  Som  ældre 
var  han  nærmest  frygtet  som  Eksaminator,  navnlig  af  dem, 
der  nok  kunde  deres  Ting  ,  men  alligevel  savnede  Moden- 
hed og  Blik  for  den  historiske  Sammenhæng.  Der  fortælles 
om  en  Student,  der  havde  proppet  sig  med  Detailler,  og 
som  tilsidst  fik  det  Spørgsmaal  af  Geijer:  »Ved  De  saa,  hvem 
det  var,  der  anførte  femte  Kompagni  af  den  gule  Brigade 
ved  Liitzen?«  — 

Men  i  disse  Aar  skete  der  noget,  som  for  første  Gang 
lorstyrrede  Geijers  Forhold  til  Studenterne  for  en  kortere 
Tid.  Det  var  StudentertogsafTæren  1844.  Denne  Sag  be- 
redte ham  mange  bitre  Stunder.  Den  og  saa  Striden  med 
Historikeren  A.  Fryxell  kort  efter  bidrog  efter  Anna  Lisas 
Mening  til  at  forkorte  hans  Liv.  Hans  legemlige  Kraft  var 
ikke  ubrudt  mere. 

1843  mødtes  for  første  Gang  Studenter  fra  de  tre  nor- 
diske Lande  i  Upsala.  Geijer  saa  med  stor  Glæde  den  nor- 
diske Ungdomsrejsning.  Da  C.  Ploug  havde  holdt  sin  Tale 
til  ham,  talte  han  og  endte  med  at  sige:  Gud  velsigne 
eder  og  eders  Haab!  Jeg  deler  det!  Men  Studenierne  var 
jo  ikke  blot  Skandinaver,  de  var  ogsaa  liberale;  man  saa 
fra  konservativ  Side  ikke  med  venlige  Øjne  paa  Studenter- 
togene, og  Geijers  Ord  blev  straks  opfattede  som  rum- 
mende en  videre  Tendens,  som  sigtende  ud  over  Skan- 
dinavismen. Der  stiftedes  nu  et  skandinavisk  Samfund  i 
Upsala,  og  der  planlagdes  et  Studenterlog  til  København  i 
Sommeren  1844.  Men  Planen  vakte  Uvilje  paa  højere  Steder 
baade  i  Sverrig  og  Danmark  og  betragtedes  som  et  Led  i 
den  politiske  Kamp.  Den  gamle  Karl  Johan  døde  om  For- 
aaret.    Derefter  blev  Geijer,   som   netop  var  Universitetets 

Rektor,  kaldt  til  Stockholm,  hvor  den  unge  Konge,  Oskar 
d.  Isle,  meddelte  ham,  at  den  danske  Konge,  Kristian  d. 
8de,  havde  bedt  ham  om  at  standse  Forberedelserne  til  det 
paatænkte  Studentertog  til  København.  Kong  Oskar,  der  jo 
selv  havde  liberale  Sympatier,  vilde  nødig  nedlægge  For- 
bud —  saa  meget  mere  som  han  ansaa  den  udtalte  Frygt 
for  ubegrundet  og  latterlig  — ,  og  Geijer  lovede  da,  at  han 
skulde  ordne  Sagen  i  Stilhed  og  uden  Forbud;  man  kunde 
jo  i  hvert  Fald  foreslaa  en  Opsættelse  under  Henvisning  til 
Landesorgen  ved  Kongens  Død.  Geijer  stolede  paa  sin  Magt 
over  Studenterne. 

Men  da  han  nu  skulde  tale  til  dem  om  dette,  talte  han 
ikke  af  Overbevisning,  —  thi  han  stod  jo  paa  deres  Side  — , 
men  med  en  Myndighed,  som  var  paatagen  og  derfor  ikke 
virkede;  det  glippede  for  ham,  man  forstod  ham  ikke.  Den 
virkelige  Grund  til,  at  Toget  skulde  opgives,  kunde  han  jo 
ikke  sige.  Mange  strøg,  med  Forbauselse  og  Sorg,  deres 
Navne  af  Listen,  —  saa  stor  var  dog  Geijers  Indflydelse; 
men  Stemningen  var  meget  ophidset,  Studenterne  iølte  sig 
krænkede  som  Stand.  Helt  opgive  Toget  vilde  man  ikke. 
Det  vedtoges,  at  Turen  skulde  gøres,  men  have  en  mere 
privat  Karakter;  den  skulde  ikke  vedtages  af  de  forskellige 
Korporationer  ved  Universitetet,  Nationerne«,  og  være  af 
mindre  Omfang  end  oprindelig  bestemt.  Geijer  havde  saa- 
ledes  ikke  kunnet  holde  sit  Løfte;  han  rejste  atter  ind  til 
Stockholm  og  kom  tilbage  med  Kongens  Hilsen  til  Studen- 
terne og  hans  udtrykkelige  Ønske  om.  at  Turen  raaatte  blive 
opgivet.  Men  nu  steg  Stemningen  mod  Geijer  yderligere; 
Affæren  kom  frem  i  »Aftonbladet«,  Atterbom  skrev  en  Piece; 
her  saa  det  jo  ud,  som  Geijer  var  underdanig  opad  og 
despotisk  nedad,  og  som  om  han  just  var  rejst  ind  til  Kon- 
gen sidste  Gang  for  at  fremkalde  en  Udtalelse  til  Støtte  for 
sig  selv  og  sin  Optræden.  Det  gik  saa  vidt,  at  der  blev 
kastet  Sten  ind  i  hans  Have  med  Sedler,  hvorpaa  der  stod 
Smædeord,  og  i  Teatret  blev  han  hilst  med  haanlig  Ufor- 
skammethed. 

Dette  Foraar,  hvor  Geijers  Kongetroskab  bragte  saa  store 
Ydmygelser  over  ham,  tog  stærkt  paa  hans  Helbred.  Han 
havde  jo   oplevet,   at   hans   Autoritet   overfor   Studenterne, 

som  han  elskede,  var  brudt;  han,  der  i  Virkeligheden  var 
frisindet  og  tolerant  som  faa,  var  bleven  miskendt;  han 
var  blot  en  historisk  Person«,  som  engang  havde  betydet 
noget.  Og  det  bitreste  var,  at  den  virkelige  Grund  til  For- 
budet forblev  skjult.  Geijer  havde  halt  Grund  til  at  tro,  at 
Kongen  vilde  have  ladet  den  komme  frem  og  saaledes  givet 
Forklaringen. 

Efter  en  Forhandling  mellem  Geijer  og  de  5  Medlemmer 
af  Udvalget  for  Studentertoget  blev  Turen  saa  opgivet. 
Først  Sommeren  efter  kom  Toget  til  København  i  Stand. 

Det  gode  Forhold  til  Studenterne  blev  dog  snart  gen- 
oprettet. 

I  det  følgende  Efteraar,  1844,  var  det,  Geijer  holdt  sine 
Forelæsninger  om  »Vor  Tids  indre  Samfundsforhold 
med  særligt  Hensyn  til  Fædrelandet  «  Blandt  Til- 
hørerne var  de  to  unge  Prinser  (den  senere  Karl  d.  XV  og 
Gustaf),  der  om  Efteraaret  og  Vinteren  opholdt  sig  i  Upsala 
og  ofte  var  Gæster  i  Geijers  Hjem.  Da  han  første  Gang  —  efter 
en  Sygdom  —  besteg  Kathederet,  var  Auditoriet  grebet  af 
stærk  Bevægelse;  ogsaa  de  ivrigste  Demonstranter  fra  om 
Foraaret  var  tilstede.  Alle  Mislyd  var  forsvundne,  han  havde 
atter  sin  Magt  over  Tilhørerne.  Især  greb  hans  Indlednings- 
foredrag stærkt.  Han  begyndte  med  at  minde  om,  at  han 
for  25  Aar  siden  havde  talt  paa  samme  Sted  til  den  nu- 
værende Konge  om  Tidens  Flugt  og  alle  Tings  Forandring. 
Universitetslæreren  skifter  stadig  Tilhørere,  og  han  maa 
derfor  føle  sig  ensom,  men  han  trøster  sig  ved  at  betragte 
det  uforgængelige:  Ungdommen.  Saa  udviklede  Geijer  sin 
Yndlingstanke:  Personlighedsprincippet,  som  er  det  bærende 
i  Tiden  og  Tilværelsen,  mens  vi  forandres,  og  Tiderne  skif- 
ter. Han  endte  med  en  Velsignelse  over  Prinserne,  over 
»den  Ungdom,  som  omgiver  dem,  og  over  den  ukendte 
Fremtid,  som  hviler  i  deres  unge  Br3'st.  Ved  denne  Lej- 
lighed følte  Geijer,  at  den  Ungdom,  som  han  engang  havde 
sagt  til,  at  han  vilde  leve  og  dø  for  den,  igen  helt  var  hans 
og  lyttede  med  aabne  Hjerter. 

Men  Kræfterne  svigtede;  han  maatte  holde  de  følgende 
Forelæsninger  i  en  mindre  Sal.  Da  han  havde  holdt  den 
sidste  og  sluttede  med  et     Lev   vel!«    hyldedes   han   med 


110 

stormende  Leveraab,  og  Studenterne  fulgte  ham  hjem  under 
Sang.  Fra  sin  Trappesten  talte  han  til  dem  til  Afsked  og 
berørte  Striden  fra  om  Foraaret.  Nu  havde  han  og  de  atter 
fundet  hinanden,  og  de  slap  ikke  siden  hinanden. 

Anna  Lisa  ængstedes  ved  Geijers  vaklende  Helbred.  Det 
var  derfor  nok  imod  Lovene,  at  han  og  Agnes  Nytaarsmor- 
gen  Kl.  5\/2  stjal  sig  hjemmefra  for  at  gaa  til  Gudstjeneste 
i  Dorakirken.  Geijer  var  bevæget,  især  da  hans  Yndlings- 
salme blev  sunget.     Agnes  fortæller:  »Da  vi  sang  Verset 

Ar  och  vånner  flykta, 

men  du  den  samma  blifver, 

du  an  åt  barnet  gifver 

den  vård,  som  du  åt  fådren  gaf  .  .  . 

log  Pappa  min  Haand,  som  han  derefter  ikke  slap  længe«. 
Formiddagen  stillede  store  Krav  baade  til  ham  og  Anna 
Lisa,  Huset  var  fuldt  af  Nytaarsgratulanter.  Blandt  Gæsterne 
i  denne  Jule-  og  Nytaarstid  var  Adolf  Lindblad  fra  Stock- 
holm, med  hvem  Geijer  stadig  havde  nær  Forbindelse. 

Næste  Efteraar  var  Prinserne  atter  i  Upsala.  De  var, 
som  hele  Kongehuset,  meget  populære;  navnlig  var  den 
senere  Karl  d.  XV.  Folkets  Yndling;  Geijer  mindede  han 
om  »Gamle  Kongen«.  Kongen  og  Dronningen  kom  paa  Be- 
søg hos  Sønnerne,  og  Geijers  Forelæsninger  i  det  overfyldte 
Auditorium,  hvor  ogsaa  Kongefamilien  var  tilstede,  omtales 
af  Tilhørerne  som  uforglemmelige.  Men  da  han  i  Decem- 
ber skulde  slutte  af,  maatte  den  sidste  Forelæsning  aflyses; 
han  var  sj'^g.  Man  havde  tiltænkt  ham  en  særlig  Hyldest  ved 
denne  Lejlighed,  og  nu  drog  Studenterne  til  hans  Bolig  for 
at  bringe  ham  den  der.  Han  sad  ved  Vinduet  og  hørte 
Sangen,  men  vinkede  kun  til  Tak.  En  uhyre  Menneske- 
mængde havde  samle  sig  og  raabte:  Leve  Geijer! 

I  Julen  kom  Adolf  Hamilton  fra  Blomberg,  og  nu  kunde 
de  for  første  Gang  alle  mødes  i  ublandet  Glæde.  Der  taltes 
om  Brylluppet.    Geijer  selv  fik  aldrig  de  unges  Hjem  at  se. 

Men   det   var  1  dette  Efteraar,    1845,   at  Fryxell  havde 


vård  Varetægt,  Omhu 

rettet  sit  Angreb  mod  Geijer,  og  den  Strid,  det  affødte,  ka- 
stede megen  Bitterhed  ind  i  hans  sidste  Leveaar.  Begyndel- 
sen var  gjort  ved  Fryxells  Skrift  »Om  Aristokratfordøm- 
melsen i  den  svenske  Historie«.  Fryxell,  som  selv  i 
sin  Ungdom  havde  været  blandt  Geijers  Elever,  havde  længe 
villet  angribe  hans  historiske  og  poliliske  Opfattelse,  og  An- 
ledningen blev  nu  givet  ved  Geijers  Forelæsninger  fra  det 
foregaaende  Efteraar,  som  Geijer  udgav  i  et  særligt  Hefte. 
Den  Strid,  der  vaktes,  var  nok  saa  meget  af  politisk  som 
af  historisk  Art  og  bundede  egentlig  i  store  aandeligc  For- 
skelligheder hos  de  to  Mænd.  Der  kaldtes  igen  paa  Stem- 
ningen fra  »Frafaldets«  Tid,  Striden  forgrenede  sig.  og  dens 
Dønninger  sporedes  helt  ud  over  Geijers  Levetid.  Det  er 
hans  Omtale  af  Samfundsforholdenes  Udvikling  og  Stæn- 
dernes indbyrdes  Forhold  og  Betydning,  der  giver  Fryxell 
Anledning  til  at  stemple  hans  Dom  om  Adelen  som  mis- 
visende og  uretfærdig.  Men  Fryxells  Kampmaade  var  grov 
og  uridderlig;  han  vilde  i  det  hele  Geijers  Historieskrivning 
tillivs,  ja  drog  endog  hans  Hæderlighed  som  Menneske  i 
Tvivl.  Naar  han  brugte  Udtryk  som,  at  »visse  Historikere« 
havde  anvendt  »forgiftede  Pile,  det  være  sig  nu  af  Bitter- 
hed, Uretfærdighed,  Uvidenhed  eller  Usandfærdighed«,  maatte 
de  føles  som  rettede  mod  Geijer.  Fryxell  blev  taget  til  Ind- 
tægt af  de  konservative  Upsalakredse  og  betragtedes  som 
god  Fosforist«.  I  et  Brev  til  Atterbom,  hvor  han  omtaler 
Geijers  Forelæsninger,  hedder  det:  »—deres  Uretfærdighed, 
deres  Fejltagelser,  —  og  saa  den  vilde  Partijubel  over  dem, 
—  ønskeligt  var  det,  om  denne  Pseudohistorie  kunde  blive 
bekæmpet  fra  alle  Sider«.  Geijer  forsvarede  sig  skarpt  og 
ikke  uden  Pirrelighed,  thi  denne  Beskyldning  for  vilkaar- 
ligt  og  for  særlige  Formaals  Skyld  at  have  forvansket  Histo- 
riens Sandhed,  der  for  ham  var  noget  helligt,  bragte  ham 
ud  af  Ligevægt,  svag  som  han  var.  Fra  begge  Sider  kom 
der  flere  Indlæg.  Geijer  arbejdede  undertiden  i  sene  Natte- 
timer paa  sit  Svar.  Og  saa  blev  han  igen  syg  i  Januar  1846. 
Endnu  engang  rettede  han  sig  og  kom  nogenlunde  til 
Kræfter.    Fra  denne  Tid  er  hans   >Skridskovisa<i : 


Pseudohistorie  forloren,  usandfærdig  Historieskrivning, 
skrid  sko,  Skøjte. 

Fraraåt!  till  et  prof 

med  det  klingande  stål 

på  solbeglånst  ban, 

mot  det  skogspiydda  mål  I  — 

Fast  vinterns  sno 

har  silfrat  mitt  hår, 

och  åren  har  tryckt 

i  pannan  sitt  spår  — 

Framåt!  —  ånnu  ej 

år  lifvet  mig  tungt, 

och  mod  fin  ns  i  brostet, 

och  h jårtat  år  ungt !   — 

Dette  Digt  er  vel  at  opfatte  symbolsk.  Men  endnu  Julen 
forud  havde  Geijer  løbet  paa  Skøjter  blandt  de  unge,  — og 
da  han  Aaret  efter  laa  for  Døden,  fandt  man  under  hans  Seng 
et  Par  nye  Skøjter,  som  han  havde  haabet  at  faa  prøvet! 

Om  Foraaret  søgte  Geijer  Afsked  fra  sit  Embede  og  solgte 
sin  Gaard  i  Upsala  for  saa  om  Efteraaret  at  flytte  til  Stock- 
holm. Da  Opbruddet  nærmede  sig,  viste  det  sig,  at  Baan- 
dene  fra  svundne  Dage  holdt  endnu.  Der  var  flere  end  Malla 
Silfverstolpe,  der  mærkede,  at  de  bandt  mere,  end  »Frafal- 
det« skilte,  og  at  Vennen  havde  de  bevaret,  selv  om  de 
havde  mistet  en  Meningsfælle.  For  Geijer  selv  var  Afskeds- 
tiden  smertelig  og  anstrengende.  Men  i  Maj  kom  Adolf 
Hamiltons  Forældre  i  Besøg,  og  de  mødtes  i  god  Forstaa- 
else  og  i  fælles  Glæde  over  de  unges  Lykke. 

Da  Geijer  som  Inspektør«  for  Varmlands  Nation«  havde 
taget  Afsked  med  de  vårmlandske  Studenter  i  Nationssalen 
paa  Universitetet,  fulgte  de  ham  hjem  med  Sang,  og  han 
talte  bevæget  for  sidste  Gang  til  dem  fra  sin  Trappe. 

I  Sommeren  1846  —  den  sidste  —  var  Geijer  med  Anna 
Lisa  og  Agnes,  ledsaget  af  den  unge  Eva  Hamilton,  paa  en 
Rejse  i  Tyskland,  en  Gave  fra  Malla  Silfverstolpe  (i  Forbin- 
delse med  Kongen).  Denne  Rejse  blev  fra  først  lil  sidst  til 
Glæde  og  Forfriskelse  efter  de  sidste  Aars  Modgang  og  Syg- 
dom; han  følte  sig  endnu  engang  ung  og  livsmodig.  De 
gik  ombord  i  Stockholm  for  at  sejle  til  Liibeck.    Agnes  har 

prof  Prøve. 

fortalt  sin  Datter  om   den  første  Aften  paa  Havel,    da  hun 
og  hendes  Moder  sang  Geijers  »Afton  på  sjdn«: 

Hor  klockan  kliiigar 

till  aftonbon, 

hor,  Ijudet  svingar 

utofver  sjon! 

Det  går  som  en  suck 

ur  den  svala  sjo: 

Hur  Ijuft  lik  en  klingande 

ton  få  do! 

En  Stund  af  dybt  gribende  Stemning  for  dem  alle,  dob- 
belt gribende  at  mindes  for  Agnes  senere  hen,  fordi  Geijer 
fik  sit  Ønske  opfyldt:  at  dø  som  en  Tone,  inden  Strengene 
brast. 

Blandt  Rejsens  Glæder  var  Samværet  med  den  svenske 
Sangerinde  Jenny  Lind,  der  var  paa  Tournée  i  Tyskland. 
Geijer  havde  ofte  set  hende  i  Stockholm  hos  Adolf  Lind- 
blad, i  hvis  Hus  hun  boede.  Hun  var  allerede  da,  20  Aar 
gammel,  ved  Operaen.  Hun  havde  været  Geijer  til  over- 
ordentlig stor  Glæde,  og  han  havde  været  af  Betydning  for 
hende.  Hun  følte  selv,  at  det  var  ham,  der  havde  givet 
hende  Indvielsen  til  Kunstnerbanen  og  mere  end  nogen 
anden  styrket  hende  under  hendes  første  Udvikling. 

Da  Geijer  kom  til  Aachen,  var  hun  just  der,  og  hendes 
Billede  saas  i  alle  Vinduer.  Om  Aftenen  gik  han  ud  paa 
egen  Haand,  kom  til  Teatret,  hvor  han  vidste  hun  skulde 
være,  fik  ved  sit  blotte  Navn  Adgang  til  hendes  Loge,  og 
Gensynets  Glæde  var  stor  paa  begge  Sider;  senere  fulgte 
Jenny  Lind  med  hjem  paa  Hotellet,  hvor  Overraskelses-  og 
Jubelscener  afbrød  de  tre  Damers  stille  Syslen  med  Breve 
og  Dagbøger. 

Til  Rejsens  mest  straalende  Oplevelser  hørte  en  Aften, 
hvor  baade  Jenny  Lind  og  Mendelsohn,  som  de  ogsaa  traf 
i  Aachen,  var  Geijers  Gæster.  Det  var  sidste  Gang,  Geijer 
saa  Jenny  Lind.  To  Døgn  før  sin  Død  hørte  han  hende 
i  en  Drøm  synge  i  Haydns    Skabelsen  . 

Men  ogsaa  de  vemodige  Minder  om  Amalia  v.  Helvig 
mødte  Geijer   paa   denne  Rejse.     1   Bonn   besøgte    han    sin 

Krik  (iiistaf  Geijer.  '' 

gamle  Ven,  den  tyske  Frihedsmand  Professor  Arndt,  som 
ved  Bordet  udbragte  en  Skaal  for  hende.  Agnes  var  vokset 
op  med  dette  Navn  og  saa  altid  i  Amalia  et  Ideal,  som  hun 
gerne  vilde  ligne,  men  Anna  Lisa  kunde  endnu  aldrig  høre 
hende  nævne  uden  Hjærtebanken,  I  Heidelberg  havde  Amalia 
en  Tid  boet  og  mistet  en  lille  Pige.  I  Weimar  traf  Geijer 
Amalias  Søster,  Fru  v.  Kloch,  som  han  ikke  havde  set  siden 
i  Upsala  i  de  unge  Aar.  Hun  fortalle  ham  om  hendes  sidste 
Tid,  gamle  Papirer  kom  frem,  og  Geijer  levede  en  Stund 
dybt  i  Minderne. 

Paa  Hjemvejen  blev  der  gjort  nogle  Dages  Ophold  i  Kø- 
benhavn, og  paa  Skydebanen  afholdtes  en  Fest  for  Geijer. 
Men  han  sad  taus  og  træt  ved  Bordet.  Da  han  rejste  sig 
og  talte,  var  det  om  den  gamle,  trætte  Vandrer,  for  hvem 
Festen  var  som  et  Solglimt  paa  Vejen.  Men  saa  kom  Stu- 
dentersangforeningen og  sang  svenske  Sange,  —  da  lyste 
hans  Ansigt,  han  rejste  sig  med  sit  Glas  og  talte  igen:  «Saa- 
dan  skal  det  være!  Jeg  var  gammel,  nu  er  jeg  ung  igen  og 
Student!  Professoren  giver  jeg  en  god  Dag;  Musik  og  Ung- 
domsliv, det  er  bedre!  Nu  skal  her  synges,  og  jeg  bliver 
her«. 

Efter  Hjemkomsten  følte  han  sig  i  det  hele  træt.  «Nu 
er  det  forbi  med  mig.  Jeg  har  ingenting  at  sige  mere«, 
udtalte  han. 

Saa  kom  den  sidste  Afsked  fra  Upsala.  Det  var  en  kold 
og  mørk  Efteraarsdag  1846,  at  Geijers  skulde  rejse.  Studen- 
terne fulgte  dem  til  Dampskibet.  Da  det  gled  bort,  sænkede 
de  Fanerne,  og  de  fleste  Øjne  duggedes  i  den  store  Menne- 
skeskare, da  den  gamle  Professor  stod  der  med  Hatlen  i 
Haanden,  og  det  sidste  Farvel  klang  fra  Sangerne. 

Kun  et  halvt  Aar  kom  Geijer  til  at  leve  i  Stockholm. 
Han  boede  paa  2den  Sal  i  Operahuset  og  havde  saaledes 
nær  Lejlighed  til  at  nyde  Musik.  Man  saa  ham  ofte  i  Teatret 
siddende  med  Ryggen  mod  Scenen  og  med  bøjet  Hoved. 
Hans  Svaghed  —  en  Hjertelidelse  —  tog  til.  Efter  hans  Død 
viste  det  sig,  at  hans  Hjerte  var  vokset  omtrent  til  den 
dobbelte  Størrelse.  Men  han  havde  svært  ved  at  forsone 
sig  med  sin  Sj'gdom.  Det  kunde  hænde  i  den  sidste  Tid. 
at  han  pludselig  sprang  op  og  vilde  ud,—  »jeg  er  ikke  sj'g!« 


115 

Men  naar  han  saa  kom  ud  i  Forstuen,  vendte  han  stille  og 
tankefuld  om.  Dog  var  han  beredt  til  at  gaa  bort.  Til  en 
Ven,  som  raadede  til  Forsigtighed,  sagde  han:  Bah,  jeg 
sporger  ikke  et  Gran  om  dette  Liv.  Jeg  har  ingenting  mere 
at  gere  her.    Jeg  trænger  til  at  gaa  i  en  højere  Skole  . 

Sygdommen  kunde  nok  gøre  ham  utaalniodig  og  pirre- 
lig. Men  i  hans  Sind  var  der  kun  Taknemmelighed.  Tre 
Maaneder  før  sin  Død  skrev  han  i  et  Brev:  Ser  jeg  tilbage 
paa  mit  Liv,  saa  kan  jeg  kun  inderlig  takke  Gud  for  alt 
det  gode,  han  har  beskaaret  mig.  Der  er  en  indre  Sammen- 
hæng i  min  Livsskæbne,  som  stadig  mere  klares  for  mig, 
og  hvori  det  er  mig  forundt  at  ære  og  prise  det  faderlige 
Forsj'n«. 

I  Slutningen  af  Marts  1847  fik  Geijer  Anfald  af  Smerter 
og  Uro  i  Hjertet.  Han  kunde  ikke  arbejde  og  vandrede 
ofte  rastløst  op  og  ned.  Han  kunde  være  i  ondt  Lune  og, 
helt  imod  sin  Natur,  komme  med  bitre  og  heftige  Udfald 
mod  Mennesker  eller  Forhold.  Agnes  og  Anna  Lisa  maatte 
da  tale  ham  til  Ro  som  et  Barn.  Engang  da  Anna  Lisa 
talte  til  ham  om  at  bede,  sagde  han:  »Et  eneste  Suk  naar 
maaske  snarere  sit  Maal  end  den  længste  Bøn  . 

I  April  gik  det  hurtigt  nedad;  Anfaldene  blev  hyppigere, 
Kræfterne  svandt.  De  sidste  Dage  sagde  han  ofte,  som  med 
et  Længselssuk:  ^ Jesus  Kristus  .  Aftenen  før  sin  Død  talte 
han  endnu  om  Blomberg,  som  han  havde  haabet  at  faa 
at  se. 

23de  April,  just  som  St  Jakobs  Klokker  ringede  til  Aften- 
bøn, og  den  sidste  Sol  faldt  ind  gennem  Vinduet,  døde  Geijer, 
»saa  let  som  naar  et  Barn  indslumrer. 

Det  var  ved  Løvspringstide,  et  halvt  Aar  efter  Afrejsen 
fra  Upsala,  at  Geijer  nu  blev  ført  tilbage  dertil;  thi  der 
havde  han  ønsket  at  blive  stedt  til  Hvile.  Studenterne  stod 
ved  Dampskibsbroen  med  floromvundne  Faner.  Da  Kisten 
var  sænket  i  Graven  —  det  var  ved  Solnedgang  —  sænke- 
des Fanerne  over  den,  og  Studenterne  sang  Geijers  Kvartet 
>Stilla  skuggor«. 

Anna  Lisa,  som  i  sin  Alderdora  var  sygelig  og  sorgbe- 
tynget,  opholdt  sig  mest  hos  de  unge  paa  Blomberg.    Hun 

døde  1861,  samme  Dag  som  Malla  Silfverstolpe.  Adolf  Hamil- 
ton  blev  senere  Landshøvding  i  Upsala. 

Geijers  Eftermæle  som  Menneske  og  som  Skribent  har 
lydt  ens  til  alle  Tider:  han  var  en  af  de  største,  Sverrighar 
fostret.  En  svensk  Mand,  hvis  Lige  man  ej  let  finder  , 
siger  Rudolf  Hjårne.  Straks  efter  Geijers  Død  udtalte  en  af 
hans  Modstandere  om  ham  i  svenske  Akademi:  Overmaa- 
let  af  Evner  voldte,  at  Udkastet  var  for  stort  til  at  naa  fuld 
Udførelse  i  et  Menneskelivs  korte  Tid«.  Og  saa  tilføjede 
han:  >< Anlæggenes  Mængde  forstyrrede  undertiden  deres 
Ligevægt. 

Atterbom  tilegnede  Geijer  4de  Del  af  sit  literaturhistori- 
ske  Værk  Svenska  siare  och  skalder  ,  der  udkom 
efter  Geijers  Død.  Han  var  en  af  dem,  Geijer  havde  ramt 
haardest,  men  hans  Tilegnelse,  som  er  rettet  til  den  afdøde 
Ven,  vidner  om,  hvor  dybt  hans  Savn  var,  og  hvor  ærligt 
han  søgte  at  forstaa  ham:  >;—  Din  Søgen  var  en  OfTerflamme, 
som  utrættelig  søgte  opad,  og  som,  hvilke  Tidsvinde  der  end 
vilde  indvirke  paa  Retningen,  deri  uforanderlig  blev  sig  selv 
lig  .  Og  for  den  efterlevendes  Sjæl  staar  nu  Vennens  Bil- 
lede klart  og  herligt:  Just  det  dybeste  Savn  er  det  ærlig- 
ste. Det  Savn,  hvis  Blik  trænger  ind  til  selve  sin  Gen- 
stands Grundbeskaffenhed,  kan  ogsaa  derfor,  selv  gennem 
Taarer,  bevare  Styrken  til  at  skue  den  med  uhildet  Klar- 
hed. Det  ved  ogsaa  bedst,  at  dit  Minde  kan  bestaa  Prøven, 
og  at  din  Skikkelse,  hvad  der  saa  end  i  Granskningens  Skærs- 
ild maatte  blive  borlbrændt  af  det  forgængelige  ved  den, 
bliver  staaende  i  den  svenske  Æres  Tempel  som  støbt  af 
lutret  Guld  — «. 

siare  Seer,  Tænker,  Skjald. 


(leijer  fra  hans  sidste  Leveaar. 

